xukhdukh.com September 14, 2015 CURRENT ISSUES, PRATIM PRATAP BARUA, প্ৰতিম প্ৰতাপ বৰুৱা, সাম্প্ৰতিক প্ৰসংগ,\nশাসকৰ হঠকাৰী সিদ্ধান্ত আৰু\nবুদ্ধিজীৱিৰ সংগতিহীন আলোচনা\nসিদ্ধান্তবিলাক অন্য কৰ’বাত, অন্য কোনোবাই অতি গোপনীয়তাৰে লয়। সিদ্ধান্তবিলাক ল’বলৈও কিছু সময় লাগে, বহুত অংক মিলাবলগীয়া হয়। সিদ্ধান্তবিলাক লোৱাৰ আগলৈকে সেইবিলাকৰ বিষয়ে সাধাৰণ জনগণে ঘুণাক্ষৰেও জানিবলৈ নাপায়। যাৰ ওপৰত এই সিদ্ধান্তবোৰ জাপি দিয়া হয় তেওঁলোকৰ লগত সিদ্ধান্তবোৰ লবৰ সময়ত কোনো ধৰণৰ আলোচনা কৰা নহয়। এইটো বৰ্তমান প্ৰচলিত কেন্দ্ৰীভূত গণতন্ত্ৰৰ এক বিড়ম্বনাই নহয়নে?\nএনেকুৱা সিদ্ধান্তৰ পিছত ৰাজহুৱা প্ৰতিক্ৰিয়া হোৱা স্বাভাৱিক আৰু সেয়েই সেইবিলাকৰ ওপৰত তৰ্ক-বিতৰ্ক, আলোচনা, সমৰ্থন, বিৰোধিতা, আন্দোলন আদি হয়। সেই আলোচনাবিলাকে কিন্তু পূৰ্বতে শাসকে উচ্চস্তৰত লোৱা সেই সিদ্ধান্ত সলনি কৰিব পৰাৰ উদাহৰণ কম। কিন্তু সেই আলোচনাবিলাকে কিছুমান মানুহৰ ব্যক্তিগত আৰু ৰাজনৈতিক চিন্তা-চৰ্চাৰ পৰিচয় দিয়ে।\nয়েতিয়াই কিছুমান অসহনীয়, বিতৰ্কিত সিদ্ধান্ত অসমৰ ওপৰত জাপি দিয়া হয় তেতিয়াই আমি লক্ষ্য কৰো যে মূল বিষয়টোৰ ওপৰত সিমান আলোচনা নহয়, বা ইচ্ছাকৃতভাৱে আলোচনাবোৰ অইন এফালে ঢাল খুওৱা হয়। প্ৰতিবাদৰ নামত বন্ধ দিয়াটো সমৰ্থনযোগ্য নহয়। বন্ধই কোনো সমস্যাৰ সমাধান নানে। কিন্তু বেছিভাগ আলোচনাত এই বন্ধ দিয়াটোকহে এটা ইছ্যু হিচাপে ব্যৱহাৰ কৰা হয়। কালিৰ অসম বন্ধটোৰ বিৰুদ্ধে বহুত আলোচনা হৈছে। কিন্তু সেই বন্ধ ঘোষনা কৰাৰ মূল কাৰণটোৰ বিষয়ে, মানে চুবুৰীয়া বিদেশী ৰাষ্ট্ৰৰ পৰা ভাৰতলৈ (অসমলৈ) অবৈধ ভাৱে অনুপ্ৰৱেশ কৰা বিদেশী নাগৰিকসকলৰ মাজৰে অ-মুছলমানসকলক ভাৰতীয় নাগৰিকত্ব দিবলৈ লোৱা সিদ্ধান্তটোৰ বিষয়ে, বা সেই সিদ্ধান্তটোত অসমৰ খিলঞ্জীয়া লোকসকলৰ সমৰ্থন আছেনে নাই, সেই সিদ্ধান্তই ভবিষ্যতে অসমৰ জনগোষ্ঠীয় জীৱন, অসমৰ ভাষা-সংস্কৃতিৰ ওপৰত কেনে ধৰণৰ প্ৰভাৱ পেলাব পাৰে সেই বিষয়ে সিমান আলোচনা হোৱা দেখা নাই। যিটো বুদ্ধিজীৱিয়ে দিক্-দৰ্শন দিব বুলি আশা কৰা সমাজ এখনৰ বাবে অতি দুৰ্ভাগ্যজনকেই নহয়নে?\nএকেসময়তে সেই সিদ্ধান্তটো সমৰ্থন কৰা বা বিৰোধিতা কৰাৰ বিষয়ে স্পষ্ট, সকলোৱে পৰিস্কাৰকৈ বুজি পোৱা, সহজ-সৰল মতামতো আমি সিমানকৈ দেখিবলৈ পোৱা নাই। (মূল বিষয়টোক পৰিস্কাৰকৈ, খোলাখুলিভাৱে সমৰ্থন বা বিৰোধিতা নকৰাকৈ বিভিন্ন আনুসংগিক বিষয় টানি আনি আলোচনা চলাই যাব পৰাটোও একধৰণৰ সুবিধাবাদ।) বন্ধৰ বিৰুদ্ধে বা আন কিছুমান আনুসংগিক বিষয়ে বিভিন্ন কথা আলোচনা কৰি মূল বিষয়টোক আলোচনাৰ পৰা আঁতৰত ৰাখিবলৈ উদ্দেশ্যপ্ৰণোদিতভাৱে চেষ্টা কৰা হৈছেনেকি – এইটো এটা চিন্তা কৰিবলগীয়া বিষয়।\nসন্দেহ নাই, মানৱীয়তাৰ নামত লোৱা এই সিদ্ধান্তবোৰৰ আঁৰত আচলতে ৰাজনৈতিক সুবিধাবাদ, ৰাজনৈতিক ক্ষমতা আহৰণৰ অংক আদি কথাবোৰহে জড়িত হৈ আছে আৰু ইয়াত সাধাৰণ জনতাৰ মত, স্বাৰ্থ আৰু অংশগ্ৰহণ আদি প্ৰায় শূণ্যই। কিন্তু সেই সিদ্ধান্তবোৰৰ ফলাফলে এসময়ত অসম আৰু অসমীয়া জাতি-জনগোষ্ঠী, অসমৰ ভাষা-সংস্কৃতিলৈ অতি গভীৰ সংকট কঢ়িয়াই আনিব বুলি আজি আমি পতিয়ন গৈছো। কিছুসংখ্যক ক্ষমতালোভী ৰাজনীতিক আৰু সেই ৰাজনীতিকসকলে প্ৰতিপালন কৰা বা সেই ৰাজনীতিকসকলৰ দ্বাৰা প্ৰতিপালিত হ'বলৈ ইচ্ছা কৰা কিছুসংখ্যক লোকৰ দুমুখীয়া, দায়বদ্ধতাহীন চৰিত্ৰ এইখিনি সময়ত ওলাই পৰিছে।\nহয়, মই প্ৰথমতে অসমীয়া, তাৰ পিছতহে ভাৰতীয়। অসম, অসমৰ সকলো জাতি-জনগোষ্ঠী, অসমৰ সকলো ভাষা-উপভাষা, অসমৰ সকলো সংস্কৃতি মোৰ আপোন। এইখিনি সম্পদলৈ সংকট নামি আহিলে মই উদাসীন হৈ থাকিব নোৱাৰো। অসমতে কোনোবাই “অসমীয়া মূৰ্দাবাদ” বুলি ধ্বনি দিলে মই আহত নোহোৱাকৈ থাকিব নোৱাৰো। মই জানো মোৰ একো কৰাৰ ক্ষমতা নাই। কিন্তু সেইবুলিয়েই নিজে নিৰাপদ দূৰত্বত ৰৈ ৰং চাবলৈ ইচ্ছা নকৰো আৰু কিছুমান অবিবেচক সিদ্ধান্তৰ সমৰ্থনো কেতিয়াও নকৰো। এয়া আবেগ নহয়, নিজৰ ভবিষ্যতক লৈ এক শংকাহে।


কি নথিৰ ভিত্তিত ১৯৫১ চনৰ পূৰ্বৰ লোক সকলক খিলঞ্জীয়াৰ মৰ্যাদা প্ৰদান কৰিব চৰকাৰে? – News18 Assam\nকি নথিৰ ভিত্তিত ১৯৫১ চনৰ পূৰ্বৰ লোক সকলক খিলঞ্জীয়াৰ মৰ্যাদা প্ৰদান কৰিব চৰকাৰে?\n»কি নথিৰ ভিত্তিত ১৯৫১ চনৰ পূৰ্বৰ লোক সকলক খিলঞ্জীয়াৰ মৰ্যাদা প্ৰদান কৰিব চৰকাৰে?\nUpdated:February 20, 2020, 12:39 PM IST\nশিৱসাগৰ, ডিব্ৰুগড়কে ধৰি অসমৰ বৰ্তমানৰ ৬ জিলাৰ NRC নাই কাৰো হাতত।\nশেহতীয়াকৈ অসম চুক্তিৰ ৬ নং দফা ৰূপায়ণ কমিটিয়ে খিলঞ্জীয়াৰ সংজ্ঞা নিৰূপন কৰাৰ বিষয়টো সৰ্বত্ৰ চৰ্চিত হৈছে । কমিটি খনে ১৯৫১ চনৰ পূৰ্বৰ লোক সকলক খিলঞ্জীয়াৰ মৰ্যাদা প্ৰদান কৰিবলৈ কেন্দ্ৰীয় চৰকাৰক পৰামৰ্শ আগবঢ়োৱাৰ বাতৰি প্ৰকাশ পাইছে সংবাদ মাধ্যমত । তাৰ কাৰণে ১৯৫১ চনৰ ৰাষ্ট্ৰীয় নাগৰিক পঞ্জী খনক ভিত্তি নথি হিচাপে গণ্য কৰাৰো পৰামৰ্শ দিয়া হৈছে বুলি চৰ্চিত হৈছে ।\nকিন্তু ২০১৫ চনতে অসম বিধান সভাত মুকলি কৰা তথ্য অনুসৰি অসমৰ ৬ খন জিলাৰ NRC আজিৰ তাৰিখত উপলদ্ধ নহয় । ওদালগুৰি, ডিব্ৰুগড়, শিৱসাগৰ, কাৰ্বি আংলং, কাছাৰ আৰু ডিমা হাচাও জিলাৰ NRC নাই চৰকাৰৰ হাতত ।\nআনহাতে দৰং, লখিমপুৰ, গোলাঘাট, কামৰূপ, তিনিচুকীয়া, বঙাইগাঁও, নলবাৰী, বৰপেটা, মৰিগাঁওৰ ১৯৫১ চনৰ NRCও সম্পূৰ্ণকৈ নাই চৰকাৰৰ হাতত।\n১৯৫১ চনৰ সম্পূৰ্ণ NRC উপলব্ধ হৈ থকা জিলা কেইখন হৈছে ধেমাজি, যোৰহাট, কৰিমগঞ্জ, হাইলাকান্দি, ধুবুৰী, গোৱালপাৰা, কোকৰাঝাৰ, নগাঁও আৰু শোণিতপুৰ । ধেমাজি জিলাৰ ১৯৬৬ চনৰ ভোটাৰ তালিকাও উপলব্ধ নহয় । তদুপৰি মাথোঁ ১৪ খন জিলাৰহে ১৯৭১ চনৰ ভোটাৰ তালিকা চৰকাৰৰ হাতত আছে ।\nঅসম বিধান সভাৰ এই তথ্য সমূহ সদৌ অসম সংখ্যালঘূ ছাত্ৰ সন্থাই উচ্চতম ন্যায়ালয়ৰ এখন লেখ আবেদনত সংলগ্ন কৰিছিল ।\nআনহাতে অসম সন্মিলিত মহাসংঘৰ কাৰ্যকৰী সভাপতি মতিউৰ ৰহমানে ৬ খন জিলাৰ পৰা NRC অন্তৰ্ধান হোৱা কাৰ্যক ষড়যন্ত্ৰমূলক আখ্যা দিয়ে । জিলা সমূহত উপায়ুক্ত আৰু আৰক্ষী অধীক্ষকৰ নিৰীক্ষণত থকাৰ পাছত কেনেকৈ নোহাৱা হ’ব পাৰে? এই প্ৰশ্ন কৰে ৰহমানে ।\n১৯৫১ চনতে স্বাধীন ভাৰতৰ প্ৰথমটো লোকপিয়লৰ পাছত তদানীন্তন ভাৰতৰ মহাপঞ্জীয়কে ৰাজ্য সমূহক পৃথকে চপা কৰি নিজ নিজ ৰাজ্যৰ নাগৰিকৰ তথ্য সুকীয়াকৈ সংৰক্ষিত কৰিবলৈ নিৰ্দেশ দিছিল আৰু সেয়াই আছিল অসমৰ বেলিকা ৰাষ্ট্ৰীয় নাগৰিক পঞ্জী যি কাম কেৱল অসমতেই কৰা হৈছিল: মতিউৰ ৰহমান ।\nযদিওবা অসমৰ কিছু জিলাৰ NRC অন্তৰ্ধান হৈছে; ভাৰতীয় মহাপঞ্জীয়কৰ কাৰ্যালয়ৰ পৰা ১৯৫১ চনৰ লোকপিয়লৰ তথ্য সংগ্ৰহ কৰি উদ্দেশ্য সিদ্ধি কৰিব পৰা যায় বুলিও মন্তব্য কৰে ৰহমানে ।\nআনহাতে ভাৰতীয় নিৰ্বাচন আয়োগৰ হাতত উপলব্ধ ১৯৫২ চনৰ স্বাধীন ভাৰতৰ প্ৰথমটো সাধাৰণ নিৰ্বাচনৰ ভোটাৰ তালিকাখনকো ভিত্তি নথি কৰিব পৰা যায় বুলি মন্তব্য কৰে ৰহমানে।\nFirst published: February 19, 2020, 7:25 PM IST


05.11.19 Morning Assame Murli Om Shanti BapDada Madhuban\n"মৰমৰ সন্তানসকল – এই দুচকুৰে যি দেখিবলৈ পোৱা যায়, সেয়া দেখিও নাচাবা, সেইবোৰৰ পৰা মমত্ব আঁতৰাই দিয়া কিয়নো সেইবোৰত এতিয়া জুই লাগিব"\nঈশ্বৰীয় গভাৰ্নমেণ্টৰ গুপ্ত কৰ্তব্য কোনটো, যাক জগতৰ লোকে নাজানে?\nঈশ্বৰীয় গভাৰ্নমেণ্টে আত্মাসকলক পাৱন কৰি দেৱতা কৰি গঢ়ি তোলে - এইটো হৈছে বহুত গুপ্ত কৰ্তব্য, যাক মনুষ্যই বুজি নাপায়। যেতিয়া মনুষ্য দেৱতা হ’ব তেতিয়াহে নৰকবাসীৰ পৰা স্বৰ্গবাসী হ’ব পাৰে। মনুষ্যৰ কেৰেক্টাৰ (চৰিত্ৰ) বিকাৰে নষ্ট কৰি পেলালে। এতিয়া তোমালোকে সকলোকে চৰিত্ৰৱান কৰি তোলাৰ সেৱা কৰা, এইটোৱে তোমালোকৰ মুখ্য কৰ্তব্য।\nযেতিয়া ওঁম্ শান্তি বুলি কোৱা হয়, তেতিয়া নিজৰ স্ব-ধৰ্ম আৰু নিজৰ ঘৰ স্মৃতিলৈ আহে কিন্তু ঘৰতে বহি থাকিবতো নালাগে। পিতাৰ সন্তান হৈছা যেতিয়া নিশ্চয় স্বৰ্গৰ উত্তৰাধিকাৰো স্মৃতিলৈ আহিব। ওঁম্ শান্তি বুলি ক’লেও গোটেই জ্ঞান বুদ্ধিলৈ আহি যায়। মই আত্মা শান্ত স্বৰূপ, শান্তিৰ সাগৰ পিতাৰ সন্তান। যিজন পিতাই স্বৰ্গৰ স্থাপনা কৰে, সেইজন পিতাই আমাক পবিত্ৰ, শান্ত-স্বৰূপ কৰি তোলে। মুখ্য কথা হৈছে পবিত্ৰতাৰ। পবিত্ৰ সৃষ্টি আৰু অপবিত্ৰ সৃষ্টি। পবিত্ৰ সৃষ্টিত এটাও বিকাৰ নাই। অপবিত্ৰ সৃষ্টিত5বিকাৰ আছে সেইবাবে কোৱা হয় বিকাৰী সৃষ্টি। সেইখন হৈছে নিৰ্বিকাৰী সৃষ্টি। নিৰ্বিকাৰী সৃষ্টিৰ পৰা চিৰি নামি-নামি (অধঃপতিত হৈ) আকৌ তলৰ বিকাৰী সৃষ্টিলৈ আহে। সেইখন হৈছে পবিত্ৰ সৃষ্টি, এইখন হৈছে পতিত সৃষ্টি। ৰাম ৰাজ্য আৰু ৰাৱণ ৰাজ্য নাই জানো! সময় অনুসৰি দিন আৰু ৰাতি বুলি গায়ন কৰা হৈছে। ব্ৰহ্মাৰ দিন আৰু ব্ৰহ্মাৰ ৰাতি। দিন হৈছে সুখ আৰু ৰাতি হৈছে দুখ। ৰাতি হাবাথুৰি খাবলগীয়া হয়। এনেয়ে ৰাতি কোনো হাবাথুৰি খাব নালাগে কিন্তু ভক্তিক হাবাথুৰি খোৱা বুলি কোৱা হয়। তোমালোক সন্তানসকল ইয়ালৈ সৎগতি পাবৰ কাৰণে আহিছা। তোমালোক আত্মাসকলৰ5বিকাৰৰ কাৰণে পাপ আছিল, তাৰ ভিতৰতো মুখ্য হৈছে কাম বিকাৰ, যাৰ দ্বাৰাই মনুষ্য পাপ আত্মা হৈ যায়। এইটো প্ৰত্যেকে জানে যে মই পতিত। ভ্ৰষ্টাচাৰৰ দ্বাৰা জন্ম হৈছো। এক কাম বিকাৰৰ কাৰণে সকলো কোৱালিফিকেশ্বন (যোগ্যতা) নষ্ট হৈ যায় সেইবাবে পিতাই কয় – এই কাম বিকাৰক জয় কৰিলে জগতজিৎ নতুন সৃষ্টিৰ মালিক হৈ যাবাগৈ। গতিকে ভিতৰি ইমানখিনি আনন্দ থাকিব লাগে। মনুষ্য পতিত হ’লে একো বুজি নাপায়। এই কামৰ ওপৰতেই কিমান গণ্ডগোল হয়। কিমান অশান্তি, হাহাকাৰ হৈ যায়। এই সময়ত সৃষ্টিত হাহাকাৰ কিয়? কিয়নো সকলো পাপ আত্মা। বিকাৰৰ কাৰণেই অসুৰবুলি কোৱা হয়। এতিয়া পিতাৰ দ্বাৰা বুজি পাইছা আমিতো একেবাৰে কড়ি তুল্য ৱৰ্থ নট এ পেনি (একেবাৰে মূল্যহীন) আছিলো। যি কামৰ বস্তু নহয় তাক জুইত জ্বলাই দিয়া হয়। এতিয়া তোমালোক সন্তানসকলে বুজি পোৱা যে সৃষ্টিত কোনো কামৰ বস্তু নাই। সকলো মনুষ্য মাত্ৰই জুইত জাহ যাব। এই দুচকুৰে যি দেখিবলৈ পোৱা যায় সেই সকলোতে জুই লাগিব। আত্মাততো জুই নালাগে। আত্মাৰ যেন ইনশ্য’ৰ (বীমা) হৈয়ে আছে। আত্মাৰ কেতিয়াবা ইনশ্য’ৰ কৰে জানো? ইনশ্য’ৰতো শৰীৰৰ কৰে। সন্তানসকলক বুজোৱা হৈছে, এয়া হৈছে খেল। আত্মাতো ওপৰত5তত্বৰো ওপৰত থাকে।5তত্বৰ দ্বাৰাই সৃষ্টিৰ সকলো সামগ্ৰী গঠন হয়। আত্মাতো গঠন নহয়, আত্মাতো সদায় আছেই। মাত্ৰ পূণ্য আত্মা, পাপ আত্মা হয়।5বিকাৰৰ বাবে আত্মা কিমান লেতেৰা হৈ যায়। এতিয়া পিতা আহিছে পাপৰ পৰা মুক্ত কৰিবলৈ। বিকাৰৰ বাবে কেৰেক্টাৰ নষ্ট হয়। কেৰেক্টাৰ কাক কোৱা হয় - তাকো কোনেও নাজানে। গোৱাও হয় পাণ্ডৱ ৰাজ্য, কৌৰৱ ৰাজ্য। এতিয়া পাণ্ডৱ কোন, তাকো কোনেও নাজানে। এতিয়া তোমালোকে বুজি পোৱা আমি ঈশ্বৰীয় গভাৰ্নমেণ্টৰ। পিতা আহিছে ৰাম ৰাজ্য স্থাপন কৰিবলৈ। এই সময়ত ঈশ্বৰীয় গভাৰ্নমেণ্টে কি কৰে? আত্মাসকলক পাৱন কৰি দেৱতা কৰি গঢ়ি তোলে। নহ’লে আকৌ দেৱতাসকল ক’ৰ পৰা আহিল - এয়া কোনেও নাজানে সেইবাবে ইয়াক গুপ্ত গভাৰ্নমেণ্ট বুলি কোৱা হয়। হওঁতেতো এওঁলোকো মনুষ্য কিন্তু দেৱতা কেনেকৈ হ’ল, কোনে দেৱতা কৰি গঢ়ি তুলিলে? দেৱী-দেৱতাতো থাকেই স্বৰ্গত। তেন্তে তেওঁলোকক কোনে স্বৰ্গবাসী কৰি তুলিলে। স্বৰ্গবাসীৰ পৰা পুনৰ নৰকবাসী হয়। আকৌ নৰকবাসীৰ পৰা স্বৰ্গবাসী হয়। এইটো তোমালোকেও নাজানিছিলা। তেনেস্থলত অন্য লোকে কেনেকৈ জানিব। স্বৰ্গ সত্যযুগক, নৰক কলিযুগক কোৱা হয়। এয়াও তোমালোকে এতিয়া বুজি পাইছা। এই ড্ৰামাখন পূৰ্ব নিৰ্ধাৰিত। এই পঢ়া হৈছেই পতিতৰ পৰা পাৱন হোৱাৰ। আত্মাই পতিত হয়। পতিতৰ পৰা পাৱন কৰি তোলা - এইটো ধান্দা পিতাই তোমালোকক শিকাইছে। পাৱন হ’লে পাৱন সৃষ্টিলৈ যাবা। আত্মা পাৱন হ’লে তেতিয়া স্বৰ্গৰ লায়ক হ’ব। এই জ্ঞান তোমালোকে এই সংগমতেই পোৱা। পবিত্ৰ হোৱাৰ অস্ত্ৰ পোৱা। পতিত-পাৱন এজন পিতাকেই কোৱা হয়। এনেকৈ কয় আমাক পাৱন কৰি তোলা। এই লক্ষ্মী-নাৰায়ণ স্বৰ্গৰ মালিক আছিল। পুনৰ 84 জন্ম লৈ পতিত হৈ গ’ল। শ্যাম আৰু সুন্দৰ, এওঁৰ নামো এনেকৈ ৰাখিছে কিন্তু মনুষ্যই জানো অৰ্থ বুজি পায়। কৃষ্ণৰো ক্লিয়াৰ (স্পষ্ট) বুজনি পোৱা যায়। ইয়াত দুখন সৃষ্টি কৰি দিছে। বাস্তৱত সৃষ্টিতো এখনেই। সেইখনেই নতুন আৰু পুৰণি হয়। প্ৰথমে সৰু শিশু তাৰ পাছত ডাঙৰ হৈ বুঢ়া হয়। সৃষ্টিও নতুনৰ পৰা পুৰণি হয়। তোমালোকে বুজাবলৈ কিমান মগজ খটুৱাই থাকা। নিজৰ ৰাজধানী স্থাপনা কৰি আছা নহয় জানো। এৱোঁ বুজি পালে। বুজি লৈ কিমান মিঠা হৈ গ’ল। কোনে বুজালে? ভগৱানে। যুদ্ধ আদিৰতো কথাই নাই। ভগৱানে কিমান বুদ্ধিমান, জ্ঞানেৰে ভৰপূৰ কৰি তোলে। শিৱৰ মন্দিৰত গৈ নমন কৰে কিন্তু তেওঁ কি, কোন হয়, সেয়া কোনেও নাজানে। শিৱ কাশী বিশ্বনাথ গংগা……. বচ মাত্ৰ কৈ থাকে, অৰ্থ অলপো বুজি নাপায়। বুজালে ক’ব তোমালোকে আমাক কি বুজাবা, আমিতো বেদ-শাস্ত্ৰ আদি সকলো পঢ়িছো। তোমালোক সন্তানসকলৰ মাজত ক্ৰমানুসৰিহে ধাৰণা কৰে। কোনোৱেতো পাহৰি যায় কিয়নো একেবাৰে পাথৰ বুদ্ধিৰ হৈ গ’ল। গতিকে এতিয়া যিসকল পাৰস বুদ্ধিৰ হৈছে তেওঁলোকৰ কাম হৈছে আনকো পাৰস বুদ্ধিৰ কৰি তোলা। পাথৰ বুদ্ধিৰ এক্টিভিটিয়েই (কৰ্মকাণ্ডই) এনেকুৱা কিয়নো হংস আৰু বগলী নহয় জানো। হংসই কেতিয়াও কাকো দুখ নিদিয়ে। বগলীয়ে দুখ দিয়ে। তেওঁলোকক অসুৰ বুলি কোৱা হয়। পৰিচয়েই নাথাকে। বহুত চেণ্টাৰলৈ এনেকুৱা বিকাৰী অনেক আহি যায়। এনেয়ে কয় যে আমি পবিত্ৰতাত থাকো কিন্তু মিছা। কোৱাও হয় মিছা জগত…..। এতিয়া হৈছে সংগম। কিমান পাৰ্থক্য আছে। যিয়ে মিছা কয়, মিছা কাম কৰে, সেইসকলেই থাৰ্ড গ্ৰেডৰ (তৃতীয় শ্ৰেণীৰ) হয়। ফাৰ্ষ্ট, ছেকেণ্ড, থাৰ্ড গ্ৰেড নাথাকে জানো। পিতাই ক’ব পাৰে - এওঁ থাৰ্ড গ্ৰেডৰ।\nপিতাই বুজায় - পবিত্ৰতাৰ পুৰা প্ৰমাণ দিব লাগে। কোনোৱে কয় আপোনালোক দুয়ো একেলগে থাকিও পবিত্ৰ হৈ থাকে - এইটোতো অসম্ভৱ। কিন্তু সন্তানসকলৰ যোগবল নোহোৱাৰ কাৰণে ইমান সহজ কথাটিও পুৰা ৰীতিৰে বুজাব নোৱাৰে। তেওঁলোকক এইটো কথা কোনেও নুবুজায় যে ইয়াত আমাক ভগৱানে পঢ়ায়। তেওঁ কয় - পবিত্ৰ হ’লে তোমালোক 21 জন্ম স্বৰ্গৰ মালিক হ’বাগৈ। জবৰ্দস্ত লটাৰি পোৱা যায়। আমি আৰুহে আনন্দিত হওঁ। কোনো সন্তানে গন্ধৰ্ব বিবাহ কৰি পবিত্ৰতাত থাকি দেখুৱায়। দেৱী-দেৱতাসকল পবিত্ৰ নহয় জানো। অপবিত্ৰতাৰ পৰা পবিত্ৰতো এজন পিতাইহে কৰি তুলিব। এইটোৱো বুজোৱা হৈছে জ্ঞান, ভক্তি আৰু বৈৰাগ্য। জ্ঞান আৰু ভক্তি আধা-আধা আকৌ ভক্তিৰ পাছত বৈৰাগ্য। এতিয়া এই পতিত সৃষ্টিত থাকিব নালাগে, এই কাপোৰ (শৰীৰ) সোলোকাই ঘৰলৈ যাব লাগিব। 84ৰ চক্ৰ এতিয়া পূৰ্ণ হ’ল। এতিয়া আমি শান্তিধামলৈ যাওঁ। প্ৰথম কথা অল্‌ফক পাহৰিব নালাগে। এইটোও সন্তানসকলে বুজি পায় যে এই পুৰণি সৃষ্টি নিশ্চয় শেষ হৈ যাব। পিতাই নতুন সৃষ্টি স্থাপনা কৰে। পিতাই অনেকবাৰ নতুন সৃষ্টি স্থাপন কৰিবলৈ আহিছে তাৰ পাছত নৰকৰ বিনাশ হৈ যায়। নৰক কিমান ডাঙৰ, স্বৰ্গ কিমান সৰু। নতুন সৃষ্টিত এটাই ধৰ্ম থাকে । ইয়াততো কিমান অনেক ধৰ্ম আছে। লিখাও আছে শংকৰৰ দ্বাৰা বিনাশ। অনেক ধৰ্মৰ বিনাশ হয় আকৌ ব্ৰহ্মাৰ দ্বাৰা এক ধৰ্মৰ প্ৰতিষ্ঠা হয়। এইটো ধৰ্ম কোনে প্ৰতিষ্ঠা কৰিলে? ব্ৰহ্মাইতো কৰা নাই! ব্ৰহ্মাই পতিতৰ পৰা পাৱন হয়। মোৰ ক্ষেত্ৰততো পতিতৰ পৰা পাৱন বুলি নক’ব। যেতিয়া পাৱন হয় তেতিয়া নাম লক্ষ্মী-নাৰায়ণ হয়, পতিত হৈ গ’লে নাম ব্ৰহ্মা হয়। ব্ৰহ্মাৰ দিন, ব্ৰহ্মাৰ ৰাতি। তেওঁক (শিৱবাবাক) অনাদি ক্ৰিয়েটৰ (সৃষ্টিকৰ্তা) বুলি কোৱা হয়। আত্মাসকলতো আছেই। আত্মাসকলৰ ক্ৰিয়েটৰ বুলি কোৱা নহ’ব সেইবাবে অনাদি বুলি কোৱা হয়। পিতা অনাদি গতিকে আত্মাসকলো অনাদি। খেলো অনাদি। এইখন অনাদি ৰচি থোৱা ড্ৰামা। আত্মাই নিজে সৃষ্টি চক্ৰৰ আদি, মধ্য, অন্তৰ ড্যুৰেশ্বন (সময় সীমা)ৰ জ্ঞান পায়। এয়া কোনে দিলে? পিতাই। তোমালোকে 21 জন্মৰ কাৰণে গৰাকী পাই যোৱা আকৌ ৰাৱণৰ ৰাজ্যত মাউৰা হৈ যোৱা। তাৰ পাছত কেৰেক্টাৰ নষ্ট হ’বলৈ ধৰে। বিকাৰ আছে নহয় জানো। মনুষ্যই ভাবে নৰক-স্বৰ্গ সকলো একেলগে চলে। এতিয়া তোমালোক সন্তানসকলক কিমান ক্লিয়াৰ (স্পষ্টকৈ) বুজোৱা হয়। এতিয়া তোমালোক গুপ্ত, শাস্ত্ৰত কি-কি লিখি দিলে। সূতাত একেবাৰে জঁট লাগি গ’ল। পিতাকেই মাতে আমি কোনো কামৰ হৈ থকা নাই। আহি পাৱন কৰি তুলি আমাৰ কেৰেক্টাৰ শুধৰোৱা। তোমালোকৰ কেৰেক্টাৰ কিমান শুধৰণি হয়। কিছুমানতো শুধৰণী হোৱাৰ পৰিৱৰ্তে আৰুহে বেয়া হৈ যায়। চলনৰ পৰাই গম পোৱা যায়। আজি হংস বুলি কয়, কাইলৈ বগলী হৈ যায়। বেছি সময় নালাগে। মায়াও বহুত গুপ্ত। ইয়াত জানো কিবা দেখিবলৈ পোৱা যায়। বাহিৰলৈ ওলালে দেখিবলৈ পোৱা যায় তাৰ পাছত আশ্চৰ্যজনকভাৱে শুনেও, আনকো শুনায় তাৰ পাছত বাবাৰ হাত এৰি গুছি যায়। ইমানেই জোৰেৰে পৰে যে হাড়-মূৰ ভাগি যায়। ইন্দ্ৰপ্ৰস্থৰ কথা। গমতো পোৱাই যায়। এনেকুৱা সকল সভালৈ আহিব নালাগে। অলপ-চলপ যদি জ্ঞান শুনিছে তেন্তে স্বৰ্গলৈ আহিয়েই যাব। জ্ঞানৰ বিনাশ নহয়। এতিয়া পিতাই কয় - পুৰুষাৰ্থ কৰি উচ্চ পদ লোৱা। যদি বিকাৰত যোৱা তেন্তে পদ ভ্ৰষ্ট হৈ যাব। এতিয়া তোমালোকে বুজি পোৱা যে এই চক্ৰ কেনেকৈ ঘূৰি থাকে।\nএতিয়া তোমালোক সন্তানসকলৰ বুদ্ধি কিমান পৰিৱৰ্তন হয় তথাপিও মায়াই নিশ্চয় প্ৰবঞ্চনা কৰে। ইচ্ছা মাত্ৰম্ অবিদ্যা (ইছাৰ বিষয়ে অজ্ঞ হৈ যোৱা)। কোনো ইচ্ছা ৰাখিলে সকলো হেৰুৱাবলগীয়া হয়। ৱৰ্থ ন’ট এ পেনি (একেবাৰে মূল্যহীন) হৈ যায়। ভাল-ভাল মহাৰথীসকলকো মায়াই নিশ্চয় প্ৰবঞ্চনা কৰে তেতিয়া তেওঁলোক অন্তৰত অধিষ্ঠিত হ’ব নোৱাৰে। কিছুমানতো এনেকুৱাও সন্তান আছে যিয়ে পিতাকো শেষ কৰি দিয়াত দেৰি নকৰে। পৰিয়ালকো শেষ কৰি দিয়ে। সেয়া হৈছে মহান পাপ আত্মা। ৰাৱণে কি-কি কৰাই দিয়ে। বহুত ঘৃণা ওপজে। এইখন কিমান ডাৰ্টী (লেতেৰা) জগত, ইয়াৰ প্ৰতি কেতিয়াও অন্তৰৰ আকৰ্ষণ ৰাখিব নালাগে। পবিত্ৰ হ’বলৈ বহুত সাহস লাগে। বিশ্বৰ বাদশ্বাহীৰ প্ৰাইজ (পুৰস্কাৰ) ল’বলৈ পবিত্ৰতা হৈছে মুখ্য। পবিত্ৰতাৰ ওপৰত কিমান হুলস্থুল হয়। গান্ধীয়েও কৈছিল - হে পতিত পাৱন আহা। এতিয়া পিতাই কয় - হিস্ত্ৰী-জিওগ্ৰাফী (বুৰঞ্জী-ভূগোল) আকৌ ৰিপিট (পুনৰাবৃত্তি) হ’ব। সকলোৱে উভতি আহিবই লাগিব, তেতিয়াহে একেলগে উভতি যাব পাৰিব। পিতাও জানো সকলোকে ঘৰলৈ লৈ যাবলৈ অহা নাই। পিতা নহালৈকে কোনেও উভতি যাব নোৱাৰে। অচ্ছা!\n(1) মায়াৰ প্ৰবঞ্চনাৰ পৰা ৰক্ষা পাবৰ কাৰণে কোনো প্ৰকাৰৰ ইচ্ছা ৰাখিব নালাগে। ইচ্ছা মাত্ৰম্ অবিদ্যা (ইচ্ছাৰ বিষয়ে অজ্ঞ) হ’ব লাগে।\n(2) বিশ্বৰ বাদশ্বাহীৰ (সাম্ৰাজ্যৰ) প্ৰাইজ (পুৰস্কাৰ) ল’বলৈ মুখ্য হৈছে পবিত্ৰতা, সেইবাবে পবিত্ৰ হোৱাৰ সাহস ৰাখিব লাগে। নিজৰ কেৰেক্টাৰ শুধৰাব লাগে।\nদয়াৰ ভাৱনাৰ দ্বাৰা নিমিত্ত ভাৱেৰে সেৱা কৰোঁতা সকলো আসক্তিৰ পৰা মুক্ত হোৱা\nবৰ্তমান সময়ত যিহেতু সকলো আত্মা ভাগৰি নিৰাশ হৈ দয়া ভিক্ষা কৰে গতিকে তোমালোক দাতাৰ সন্তান নিজৰ ভাই-ভনীসকলৰ প্ৰতি দয়াশীল হোৱা। কোনোবা যিমানেই বেয়া নহওক, তেওঁৰ প্ৰতিও দয়াৰ ভাৱনা থাকিলে তেতিয়া কেতিয়াও ঘৃণা, ঈৰ্শা বা ক্ৰোধৰ ভাৱনা উদয় নহ’ব। দয়াৰ ভাৱনাই সহজে নিমিত্ত ভাৱ ইমাৰ্জ (জাগ্ৰত) কৰি দিয়ে, আসক্তিৰ প্ৰতি দয়াশীল নহয় কিন্তু প্ৰকৃত দয়াৰ ভাৱনাই আসক্তিৰ পৰা মুক্ত কৰি দিয়ে কিয়নো তাত দেহ ভাৱ নাথাকে।\nআনক সহযোগ দিয়া মানেই নিজৰ খাতা (হিচাপ) জমা কৰা।


ৰাতি ৯ বজাৰ আগেয়ে ঘৰলৈ নাহিবা ! (- ৰাজীৱ বৰা ) - সাহিত্য ডট অৰ্গ\nপত্নীসকলে আজিকালি বিচাৰে যাতে তেওঁলোকৰ পতিসকলে ৰাতি ৯ বজাৰ আগেয়ে ঘৰলৈ নাহে । কথাটো শুনিবলৈ অসঁজা, কিন্তু বৰ্তমানৰ পৰিস্থিতিত ইয়েই সত্য । পতিসকলে কামৰ পৰা ঘৰলৈ আহিনো কৰে কি ? টিভিত বাতৰি বা খেল চায় আৰু ম’বাইলটো ভালকৈ চলাব নোৱাৰি পঢ়াত ব্যস্ত হৈ থকা ল’ৰা-ছোৱালীক বাৰে বাৰে মাতি সিহঁতক আমনি কৰে । পতিসকলে ল’ৰা-ছোৱালীক পঢ়াত একো সহায় কৰি দিব নোৱাৰে, কাৰণ পাঠ্যক্ৰম আগতকৈ বহুত সলনি আৰু বহল-ডাঙৰ হ’ল । পাঠ্যক্ৰম বহল-ডাঙৰ হ’ল কাৰণেই ল’ৰা-ছোৱালীয়ে অনবৰতে মূৰ গুজি পঢ়ি থাকিব লাগে । সিহঁতে আগৰ প্ৰজন্মতকৈ বহুত বেছি পঢ়েও তথা বহুত বেছি জানেও, কিন্তু লেখত ল’বলগীয়া ব্যক্তিৰ সিহঁতৰ মাজত সৃষ্টি নহয়, কাৰণ বৰ্তমানৰ পাঠ্যক্ৰমে জ্ঞান নিদিয়ে, দিয়ে কেৱল তথ্য । সিহঁতে আনকি এইটোও নাজানে যে পঢ়ি থকা বিষয়বোৰৰ তাত্পৰ্য ই বা কি !\nমূৰ গুজি পঢ়ি থকা ল’ৰা-ছোৱালীক পত্নীয়ে মাজে মাজে গাখীৰ-বিস্কুট তথা জলপানৰ যোগান ধৰে আৰু টিভিত ধাৰাবাহিক চায় । ধাৰাবাহিক চোৱা সময়্খিনি পত্নীসকলৰ বাবে একান্ত সময় । ধাৰাবাহিকবোৰত তিৰোতাবোৰে ক’ৰবাত ফুৰিবলৈ যাবলৈ ওলোৱাৰ দৰে ধুনীয়া ধুনীয়া আৰু দামী দামী শাৰী তথা অলংকাৰ পিন্ধি আৰু প্ৰসাধন কৰি অনবৰতে সাজি-কাছি থাকে, আনকি ওঁঠত লিপস্টিক লৈয়েই পাটীত পৰে । তেওঁলোকে একো কাম-বন নকৰে যদিও এটা কাম অৱশ্যে মাজে-সময়ে কৰে — চচপেনত গাখীৰ উতলায় ! ধাৰাবাহিকবোৰত অভিনেত্ৰীসকলৰ এনে সুখ-আৰামৰ জীৱন দেখি পত্নীসকলক শোকে খুন্দা মাৰি ধৰে আৰু নিজৰ “গেবাৰি খাটি থকা জীৱনটোৰ” পৰা পৰিত্ৰাণৰ একো উপায় নেদেখি তেওঁলোকে বিলাপ কৰে : “অ’ দেউতা, তুমি কি দেখি মোক এওঁলৈ বিয়া দিছিলা ? এওঁলৈ বিয়া দি তুমি মোৰ জীৱনটো কিয় ধ্বংস কৰি দিলা ?!”\nধাৰাবাহিক চোৱা সময়খিনিত পত্নীসকল শোকে-তাপে জৰ্জৰিত হৈ থাকে কাৰণেই এই সময়ত তেওঁলোকে ওচৰত কোনো থকাটো নিবিচাৰে, বিশেষকৈ পতিসকলক, কিয়নো পতি নামৰ এই প্ৰাণীবিলাকেই তেওঁলোকৰ জীৱনটো ধ্বংস কৰি দিলে — পতিসকলে তেওঁলোকক সুখ-আৰামত ৰখা নাই, দামী দামী ৰেস্টুৰেন্টত খুউওৱা নাই, দামী দামী কাপোৰ আৰু অলংকাৰ পিন্ধিবলৈ দিয়া নাই, ভাল ভাল ঠাইত ফুৰুওৱা নাই, ইত্যাদি ইত্যাদি । এইসকলৰ লগত নহৈ যদি তেওঁলোকৰ আনৰ লগত বিয়া হ’লহেতেঁন, তেন্তে তেওঁলোকৰ জীৱনটো অনেক সুখ-আৰামৰ হ’লহেতেঁন । আনহাতেদি ধাৰাবাহিকৰ পুৰুষ চৰিত্ৰবোৰো কিমান স্মাৰ্ট, ইন্টেলিজেন্ট আৰু হেন্ডছাম ! তেওঁলোকে কিমান সুন্দৰ সুন্দৰ কাপোৰ পিন্ধে ! তেওঁলোকৰ ব্যৱ্হাৰ-পাতি আৰু কথা-বতৰা কিমান ভদ্ৰ ! অথচ নিজৰ নিজৰ পতিসকল একেবাৰে স্মাৰ্ট, ইন্টেলিজেন্ট আৰু হেন্ডছাম নহয় ! ব্যৱ্হাৰ-পাতি আৰু কথা-বতৰাৰ কথা নক’লোৱেই বা ! সেয়ে তেওঁলোকে বিচাৰে যাতে এই পতিসকল ৰাতি ৯ বজাৰ আগেয়ে ঘৰলৈ নাহে, কাৰণ “ভাল ভাল” ধাৰাবাহিকবোৰ ৯ বজালৈকে চলে, তদুপৰি ৯ বজাৰ পৰা ৰাতিৰ আহাৰৰ ব্যৱস্থা কৰিবলগীয়া হয় । ৰাতি ৯ বজালৈকে এই পতিসকল ক’ত থাকে থাকক, তাৰ পাচত ঘৰলৈ আহক আৰু খাই-বৈ শুই থাকক !\nধাৰাবাহিকবোৰৰ নাৰী চৰিত্ৰবোৰৰ সুখ-আৰামৰ জীৱন-শৈলী নিৰীক্ষণ কৰি পত্নীসকল ঈৰ্ষান্বিত হয় । চৰিত্ৰবোৰৰ সকলোৱেই ভাল লাগে — তেওঁলোকে চাকৰ-বাকৰ তথা মালী-দাৰোৱানৰে সৈতে ডাঙৰ আৰু সুদৃশ্য বাংলাত থাকে, ডাঙৰ আৰু দামী গাড়ীত ফুৰা-চকা কৰে । কিন্তু এটা কথাহে পত্নীসকলে হজম কৰিব নোৱাৰে । চৰিত্ৰবোৰে বাৰে বাৰে এটা কথা উল্লেখ কৰে : ‘বিৱাহ নাৰী-পুৰুষৰ মাজৰ কেৱল এটা জনমৰে নহয়, সাত জনমৰ বান্ধোন’ । পত্নীসকলৰ কথাটো অসজাঁ লাগে, কাৰণ বৰ্তমানৰ পতিসকলৰ লগত এটা জনম পাৰ কৰাই কঠিন হৈ পৰিছে, গতিকে সাতটাকৈ জনম কেনেকৈ পাৰ কৰিব ?!\nবহুতো ভাবি-গুণি পত্নীসকলে এই সমস্যাৰ সমাধানৰ পথো নিৰ্ণয় কৰি লৈছে । তেওঁলোকে দিনৌ দুবাৰকৈ পূজা-প্ৰাৰ্থনা কৰিবলৈ তথা সপ্তাহত দুই-তিনি দিন ব্ৰত-উপবাস ৰাখিবলৈ লৈছে । পূজা-প্ৰাৰ্থনা কৰোঁতে তথা ব্ৰত-উপবাস ৰাখোঁতে তেওঁলোকে দেৱতাৰ ওচৰত এটাই প্ৰাৰ্থনা কৰে : যাতে অহা জনমত বৰ্তমানৰ পতিসকল সলনি হয় আৰু ধাৰাবাহিকবোৰত দেখাৰ দৰে স্মাৰ্ট, ইন্টেলিজেন্ট আৰু হেন্ডছাম পতি তেওঁলোকে পায় ! ফলাফল নিশ্চিত কৰিবৰ বাবে তেওঁলোকে জুখি-মাখিহে পূজা-প্ৰাৰ্থনা কৰে : যাতে নৰকত বা স্বৰ্গত থাকিবলগীযা নহৈ পুনৰ মানৱীৰ জন্ম লয় । এনেয়েও স্বৰ্গৰ প্ৰতি তেওঁলোকৰ আগ্ৰহ নাই (নৰকত থকাৰতো প্ৰশ্নই নুঠে !) , কাৰণ তাত অপ্সৰাসকলৰ কাবাৰে-নৃত্য আৰু সোমৰসহে আছে । এইবোৰৰে পত্নীসকলে কি কৰিব ? তদুপৰি অপ্সৰাসকলো এতিয়া বুঢ়ী হ’ল: হেলেনে যদি এই বয়সত কাবাৰে নাচে, চাই কাৰনো ভাল লাগিব ! অন্যহাতেদি সোমৰসৰ স্বাদ আমাৰ গেলাতকৈও বেয়া । পূজা-প্ৰাৰ্থনা কৰিলেও পত্নীসকলেও মাজে মাজে মদ্যপান কৰে, গতিকে গেলাতকৈও বেয়া সোমৰস তেওঁলোকেও খাব নোৱাৰিব । বিশ্বায়ন আৰু ইন্টাৰনেটৰ যুগত স্বৰ্গলোকৰ বহুত কথাই বৰ্তমান জানিব পৰা গৈছে ।\nভাৰতৰ পত্নীসকলে পূজা-প্ৰাৰ্থনাৰ আশ্ৰয় লৈ অহা জনমত পতি সলনি কৰাৰ উপায় লোৱাৰো কাৰণ আছে । এনেয়েও পৃথিৱীৰ প্ৰতি গৰাকী পত্নীয়ে বিয়াৰ এবছৰৰ ভিতৰতে উপলব্ধি কৰে যে পতি হিচাবে তেওঁ বিচৰা পুৰুষজন এইজন নহয় । এই উপলব্ধিৰ পাচত পশ্চিমৰ পত্নীসকলে বিৱাহ-বিচ্ছেদ ঘটাই অন্য পতি বাচি লয়, কিন্তু ভাৰতীয় পত্নীসকলে তাকো কৰিব নোৱাৰে : শাস্ত্ৰ, সমাজ আদিৰ ভয় আছে — বিৱাহ-বিচ্ছেদ কৰা পত্নীক সমাজ আৰু শাস্ত্ৰই কুলতা আখ্যা দিয়ে । গতিকে, প্ৰায় এক প্ৰকাৰ বাধ্যত পৰিয়েই, পত্নীসকলে এইজনমত নহ’লেও অহা জনমত সুখ-আৰাম আৰু শান্তিত থকাৰ ব্যৱস্থা কৰি লৈছে ।\nমানৱ প্ৰজাতিৰ বিৱৰ্তনৰ প্ৰক্ৰিয়াত নাৰী আৰু পুৰুষৰ মাজত প্ৰায় বিপৰীতধৰ্মী বৈশিষ্ট্য প্ৰোথিত হ’ল : নাৰী যদি আবেগিক-ৰোমান্টিক, তেন্তে পুৰুষ যুক্তিবাদী-বাস্তৱবাদী; নাৰীয়ে যদি কথা বেছি কয়, তেন্তে পুৰুষে কথা কয় কম; নাৰীৰ মুখমণ্ডলত যদি ভাবাবেগ সুস্পষ্ট ৰূপত প্ৰকাশ পায়, তেন্তে পুৰুষৰ মুখমণ্ডলত ই থাকে সুপ্ত ৰূপত; ইত্যাদি ইত্যাদি । কিন্তু ভাৰতীয় কথাছবি-ধাৰাবাহিক আদিত পুৰুষক আবেগিক-ৰোমান্টিক কৰি পৰিৱেশন কৰা হয়, আৰু তেওঁলোকক ইমানেই আবেগিক-ৰোমান্টিক দেখুওৱা হয় যে সহজাত বৈশিষ্ট্যৰে পুৰুষ তেনে হৈ উঠাতো সম্ভৱপৰেই নহয় । এই কাম কৰা হয় একমাত্ৰ নাৰীৰ কথা মনত ৰাখি, কাৰণ পুৰুষ তেনে হোৱাতো নাৰীয়ে বিচাৰে । প্ৰকাৰান্তৰে নাৰী দৰ্শক নহ’লে ভাৰতীয় ধাৰাবাহিকবোৰ ‘সফল’ হোৱাৰো সম্ভাৱনা নাই ।\nঅন্যহাতেদি, ভণ্ডামি, বাস্তৱতাৰ পৰা পলায়ন — এইবোৰ হ’ল ভাৰতীয়সকলৰ সহজাত বৈশিষ্ট্য । সেইবাবে ভাৰতীয় কথাছবি, ধাৰাবাহিক আদিত বাস্তৱৰ প্ৰতিফলন নঘটে । যি সময়ত ধাৰাবাহিকবোৰত নাৰীক বাস্তৱত ঘৰত থকাৰ দৰে দেখুৱাব লাগিছিল, সেই সময়ত তেওঁলোকক নতুন নতুন শাৰী আৰু অলংকাৰ পিন্ধাই তথা ক’ৰবাত ফুৰিবলৈ যাবলৈ ওলোৱাৰ দৰে প্ৰসাধন কৰোৱাই পৰিৱেশিত কৰা হয় । তদুপৰি ধনী আৰু অভিজাত মানুহৰ কাহিনী নহ’লে ধাৰাবাহিকবোৰৰ ‘গ্লেমাৰ’ নাথাকে ! আৰু ধাৰাবাহিকবোৰত কাহিনী, অভিনয় আদিৰ ওপৰত গুৰুত্ব দিয়াতকৈ পত্নীসকলে নজৰ দিয়ে অভিনেত্ৰীসকলৰ শাৰী-অলংকাৰৰ ওপৰতহে ।\nপত্নীসকলে জনা উচিত যে কথাছবি, ধাৰাবাহিক আদিত অভিনেত্ৰীসকলে অভিনয় কৰে ভাড়াৰ কাপোৰ-অলংকাৰ পিন্ধিহে । অভিনয়ৰ অন্তত তেওঁলোকে ভাড়াৰ কাপোৰ-অলংকাৰ স্টুডিঅ’ত এৰি ভাৰতীয় নাৰীয়ে সাধাৰণতে পিন্ধা কাপোৰ-অলংকাৰ পিন্ধিয়েই ঘৰলৈ যায় আৰু ঘৰত ভাৰতীয় নাৰীয়ে সাধাৰণতে থকা অৱস্থাতে তেওঁলোক থাকে ।—\nলিখকৰ ই-মেইল : [email protected]\nলেখকৰ ঠিকনা= চেগুণবাৰী ডাক- মাৰঘেৰিটা- ৭৮৬১৮১ জিলা- তিনিচুকীয়া\n← চিকিৎসকক কিয় ভগৱান বোলা হয় ? (দেৱপ্ৰতীম হাজৰিকা)\nউচ্চ ৰক্তচাপ! কি ব্যৱস্থা ল’ব? (-ডাঃ এন. এম. ৰফিক) →


সুবাস : অহেতুক\nতোলৈ বুলি অনুভৱৰ দস্তাবেজত মোৰ একলম ৷ আজি বহুত কথাই মোৰ অন্তৰত গুজৰি-গুমৰি আছে ৷ তোকনো কি কম, কবলৈ হয়তো বহুতেই আছে, যিবোৰ সময়ৰ পাকচক্ৰত পৰি কোনোদিনে কোৱা নহ’ল ৷ আজি তোক বন্ধু বুলি ক’বলৈও মোৰ হৃদয়ে নামানে ৷ মোৰ যে অতীতৰ সেই দিনবোৰলৈ কেতিয়াবা বৰকৈ মনত পৰে ৷ তোৰ বাৰু মনত আছেনে??? মই কল্পনাই কৰা নাছিলো, আমাৰ বন্ধুত্ব যে ইমান ঠুনুকা হ’ব ৷ কি কৰিবি এতিয়া তই বুজি পালেও বহুত পলম হৈ গ’ল অ’ ৷\nকেতিয়াবা মনত পেলাবিচোন হায়াৰচেকেণ্ডেৰীৰ সেই দুটা বছৰলৈ, কিমান যে নলে-গলে লগা আছিল আমাৰ বন্ধুত্ব ৷ কিমান দিনৰ বাবে আমি ইজনী-সিজনীৰ ঘৰত গৈ থাকিছিলোগৈ ৷ তোৰ বাৰু মোৰ মায়ে বনাই দিয়া পিয়াজী কেইটালৈ মনত পৰেনে??? তই ভালপাওঁ বাবেই মায়ে তই গ’লে পিয়াজী বনাইছিল, কেৱল তোৰ বাবে ৷ তোৰ বাৰু মনত আছেনে আমি যে কলেজৰ ৰাস্তাটোৰ পৰা চাৰিআলি লৈকে স্কুটিত ৰেচ লগাইছিলো ৷ এতিয়া সেই অতীতৰ মাজত মই কেতিয়াবা নিজকে বিচাৰি চাঁও ৷ কিন্তু এখন ধূসৰ ছবিহে যেন মোৰ দুচকুত ভাহি আহে ৷ একমাত্ৰ তোক মোৰ প্ৰকৃত বান্ধৱী বুলি ভাবিছিলো বাবেই বি.এ পঢ়িবৰ বাবে আহি আমাৰ কলেজ পৃথক হোৱাৰ স্বত্বেও তোৰ লগত একেটা হোষ্টেলত থাকিবলৈ লৈছিলো ৷ বহু হেঁপাহেৰে আৰম্ভ কৰিছিলো, তোৰ স’তে মোৰ হোষ্টেলীয়া জীৱনৰ পাতনি ৷ কিন্তু আমাৰ এই বন্ধুত্ব চাগে আনৰ চকুত পৰিলে ৷ তইতো নাজান প্ৰথমে তোৰ বিৰুদ্ধে মোক উচতাইছিল, সেই বিষাক্ত কীটটোৱে ৷ কিন্তু মই সেইবোৰ কথাত ভুল নগ’লো ৷ তাৰ পাছতো তই কেনেদৰে আনৰ কথা শুনি মোক ইমান মানসিক আঘাত দিলি, সেইটোহে মই নুবুজিলো ৷ কিয় বাৰু তই আনৰ কথা শুনিয়েই মোক নামাতিবৰ বাবে শপত খাইছিলি ৷ মোৰ এইবাবে দুখ লাগে যে তঁহতি মোৰ ডায়েৰী খনকো বাদ নিদিলি ৷\nমই বহুতবাৰ তোক বুজাবলৈ চেষ্টা কৰি শেষত ভাগৰি পৰিছিলো ৷ সেইবাবেই লাহে লাহে মই তোৰ পৰা আঁতৰি আহিব ধৰিলো ৷ এতিয়া মই ব্যস্ত মোৰ নিজা পৃথিৱীত ৷ তই হয়তো এতিয়া উপলব্ধি কৰিছ ৷ কিন্তু মই আৰু এতিয়া নিবিচাৰো আমাৰ বন্ধুত্ব ধৰি ৰাখিবৰ বাবে ৷ কাৰণ অবিশ্বাসী বন্ধুতকৈ যে শত্ৰুয়েই ভাল ৷ শেষত কওঁ কুশলে থাক তই ৷ এতিয়া আমি চিনাকী হৈও অচিনাকী দুয়োৰে বাবে ৷ এইয়ে হয়তো অহেতুক সময়ৰ পাকচক্ৰ ৷


ক্ষুধাৰ গ্ৰাসত বিশ্ব: বিশ্ববাসী নে ভাৰতীয়! কাৰ ত্ৰাণকৰ্তাৰ ৰূপত মোদী!\nApril 24, 2022 7:32 pm\nবিশ্বজুৰি এতিয়া চৰম খাদ্য সংকটে দেখা দিছে। ভয়াৱহ ক্ষুধাৰ গ্ৰাসত পৰিবলৈ ওলাইছে সমগ্ৰ বিশ্ব। যোৱা প্ৰায় দুই বছৰ ধৰি ক’ভিড মহামাৰীয়ে বিশ্বৰ অৰ্থনীতি থান বান কৰি দিলে, তাৰপাছত আহিল ৰাছিয়া-ইউক্ৰেইনৰ যুদ্ধ। এইসমূহৰ ফলত বিশ্বজুৰি এতিয়া মূল্যবৃদ্ধিৰ জোৱাৰ উঠিছে।\nইয়ালৈ লক্ষ্য ৰাখি মোদী চৰকাৰে বিশ্ব সম্প্ৰদায়ক শেহতীয়াকৈ এটা প্ৰস্তাৱ আগবঢ়াইছে। কি এই প্ৰস্তাৱ? চাও আহক এই সন্দৰ্ভত এক বিশেষ প্ৰতিবেদন।\nপ্ৰথমতে চাও আহক, ৰাছিয়া-ইউক্ৰেইন যুদ্ধৰ ফলত কিয় এই খাদ্য সংকটে দেখা দিছে। ইয়াৰ কাৰণ হ’ল যুদ্ধত অৱতীৰ্ণ হোৱা দুয়োখন দেশ হৈছে বিশ্বৰ অন্যতম খাদ্য সামগ্ৰীৰ যোগান ধৰা দেশ।\nঘেঁহু, গোমধান, যৱ ইত্যাদি মূল শস্যসমূহৰ ক্ষেত্ৰত ইউৰোপৰ চহকী দেশসমূহ এই দুইখন দেশৰ ওপৰত ব্যাপক পৰিমাণে নিৰ্ভৰশীল। এতিয়া যুদ্ধকালীন পৰিস্থিতিত ই ব্যাহত হৈ পৰিছে। ফলস্বৰূপে এইসমূহ শস্য সামগ্ৰী প্ৰকৃত আৰু চলিত দামতকৈ অধিক দামত ক্ৰয় কৰিবলগা হৈছে।\nইতিমধ্যে ৰাষ্ট্ৰসংঘইও এই বিষয়ে তথ্য দাঙি ধৰিছে। ৰাষ্ট্ৰসংঘৰ মতে, ১৯৯০ চনৰ পাছত ২০২২ চনত এনেধৰণে ভয়ানক পৰিমাণে মূল্যবৃদ্ধি হ’ব ধৰিছে। উল্লেখ্য যে ১৯৯০ চনত বিশ্বজুৰি ৰাজনৈতিক পৰিৱৰ্তনৰ বাবে এনেধৰণে মূল্যবৃদ্ধি ঘটিছিল।\nএই ৰাজনৈতিক ঘটনাৱলীসমূহ আছিল- ছোভিয়েট ইউনিয়ন ভংগ, মধ্যপ্ৰাচ্যৰ গাল্ফ যুদ্ধ, ভাৰতৰ অৰ্থনৈতিক দুৰ্দশা ইত্যাদি। এতিয়া সুদীৰ্ঘ বত্ৰিশ বছৰৰ পাছত এনেধৰণে খাদ্যশস্যৰ মূল্যবৃদ্ধি ঘটাত বিভিন্ন প্ৰতিক্ৰিয়াৰ সৃষ্টি হৈছে।\nভয়ানক ক্ষুধাৰ পৰা বিশ্ববাসীক কোনে উদ্ধাৰ কৰিব? তালৈ লক্ষ্য ৰাখিয়ে মোদী চৰকাৰে কৈছে যে ভাৰতে এই সময়ছোৱাত সমগ্ৰ বিশ্বকে খাদ্য-শস্যৰ যোগান ধৰিব পাৰিব।\nচলিত মাহৰ প্ৰথমফালে প্ৰধানমন্ত্ৰী নৰেন্দ্ৰ মোদী আৰু আমেৰিকা যুক্তৰাষ্ট্ৰৰ ৰাষ্ট্ৰপতি জ’ বাইডেনৰ মাজত ভাৰ্চুৱেল বাৰ্তালাপ হৈছিল। তাতো মোদীয়ে বাইডেনক এই প্ৰস্তাৱ আগবঢ়াইছিল।\nমোদীয়ে কৈছিল যে ভাৰতত খাদ্য-শস্যৰ উভৈনদী অৱস্থা। ভাৰতৰ জনসাধাৰণৰ বাবে পৰ্যাপ্ত পৰিমাণে খাদ্য-শস্য মজুট আছে। যদি বিশ্ব বাণিজ্য সংস্থাই ভাৰতক অনুমতি দিয়ে, তেন্তে সমগ্ৰ বিশ্বজুৰি ভাৰতে এয়া যোগান ধৰিব পাৰিব।\nমোদীৰ পাছতে ভাৰতীয় কূটনীতিবিদ স্নেহা ডুবেইও ৰাষ্ট্ৰসংঘৰ মজিয়াত এই প্ৰস্তাৱ আগবঢ়াইছে। তেওঁ তথ্য দাঙি ধৰিছে, ইয়াৰ পূৰ্বেও বিশ্বৰ ভিন ভিন পৰিস্থিতিত ভাৰতে এইধৰণৰ পদক্ষেপ গ্ৰহণ কৰি আহিছে।\nইয়াৰ ভিতৰত অন্যতম হৈছে আফগানিস্তানত তালিবানে ক্ষমতা দখল কৰাৰ সময়ত উদ্ভৱ হোৱা সংকটৰ সময়ত ভাৰতে ৫০ হাজাৰ মেট্ৰিক টন ঘেঁহুৰ যোগান ধৰিছিল। তদুপৰি ভাৰতে ম্যানমাৰ, শ্ৰীলংকাকো এইধৰণে সহায় কৰি আহিছে।\nউল্লেখ্য যে ভাৰতক এখন কৃষিপ্ৰধান দেশ হিচাপেই গণ্য কৰা হয়। ঘেঁহু আৰু ধান উৎপাদনৰ ক্ষেত্ৰত বিশ্বৰ ভিতৰতে ভাৰত দ্বিতীয় স্থানত আছে। সেইবাবেই অতি কম মূল্যত ভাৰতে বিশ্বৰ ৭০খন দেশক ঘেঁহু আৰু ১৫০ খন দেশক ধানৰ যোগান ধৰি আহিছে।\nএইসমূহেই আত্মবিশ্বাসী কৰি তুলিছে মোদী চৰকাৰক। বিশ্বগুৰু হ’বলৈ হ’লে ভাৰতে বিশ্বক খোৱাবও লাগিব। এইধৰণেই পৰিকল্পনা কৰিছে চৰকাৰে।\nএইখিনিতে আহক মূল প্ৰশ্নলৈ। বিশ্ববাসীৰ খোৱা-লোৱাৰ কথা চিন্তা কৰা মোদী চৰকাৰে নিজৰ দেশৰ জনতাৰ কথা কিমান চিন্তা কৰিছে? দেশত এতিয়া মূল্যবৃদ্ধি তুংগত, ভয়াৱহ ক্ষুধাৰ গ্ৰাসত দেশবাসী, জীৱিকাহীন হৈ পৰি ৰৈছে অজস্ৰজন। খাদ্যশস্য, তেল, ইন্ধন এতিয়া চৰাদামত ক্ৰয় কৰি আছে দেশৰ জনতাই।\nশুকুৰবাৰে আন্তঃৰাষ্ট্ৰীয় সংবাদ সংস্থা BBC ত এখন প্ৰতিবেদন প্ৰকাশ পাইছে। ভাৰতৰ চৰকাৰী বিদ্যালয়সমূহৰ মধ্যাহ্ন ভোজনক লৈ প্ৰতিবেদক আস্থা ৰাজবংশীৰ এই প্ৰতিবেদনখনত কিন্তু হতাশজনক প্ৰতিচ্ছৱি এখনহে ফুটি উঠিছে। মধ্যাহ্ন ভোজন আঁচনি বিশ্বৰ ভিতৰতে এখন অভিলাসী আঁচনি।\nপ্ৰায় এক শতক পূৰ্বে ১৯২৫ চনত চেন্নাইত আৰম্ভ কৰা এই মধ্যাহ্ন ভোজন আঁচনিয়ে ১১৮ মিলিয়ন দৰিদ্ৰ ভাৰতীয় ছাত্ৰক ভোক নিবাৰণ কৰি আহিছে। আন দেশসমূহতকৈ এই মধ্যাহ্ন ভোজন আঁচনি এইবাবেই সুকীয়া যে ইয়াক ভাৰতৰ সংবিধানৰ খাদ্য সুৰক্ষা আইনৰ ভিত্তিত গ্ৰহণ কৰা হৈছে।\nসেই অনুসৰি ভোকাতুৰ শিশুক খাদ্যৰ যোগান ধৰাটো শিক্ষা বিভাগ, ৰাজহুৱা বিতৰণ বিভাগ আৰু শিশু কল্যাণ বিভাগৰ এটা আইনী দায়িত্ব। অৰ্থনীতিবিদ আৰু শিক্ষাবিদসকলেও এই আঁচনিক সেয়ে উচ্চ প্ৰশংসা কৰি আহিছে।\nক’ভিড মহামাৰীৰ পাছত এতিয়া পুনৰ এই আঁচনি আৰম্ভ কৰা হৈছে। মূলতঃ বিৰোধী নেতৃ ছোনিয়া গান্ধীৰ আহ্বানতে এই পদক্ষেপ গ্ৰহণ কৰা হৈছে।\nউল্লেখ্য যে, মোদী চৰকাৰৰ দিনতে ভাৰতত ক্ষুধাতুৰ লোকৰ সংখ্যা তড়িৎ গতিত বৃদ্ধি পাইছে। তথ্য অনুসৰি, ভাৰতৰ ক্ষুধাতুৰ লোকৰ সংখ্যা ২০০ মিলিয়ন লোকতকৈও অধিক। যোৱা বৰ্ষৰ গ্ল’বেল হাংগাৰ ইনডেক্সত ভাৰতে সেয়ে ১১৬ খন দেশৰ ভিতৰত ১০১ নম্বৰ স্থান লাভ কৰিছে।\nআনকি কাষৰীয়া ৰাষ্ট্ৰ বাংলাদেশ, নেপাল আৰু পাকিস্তানতকৈও ভাৰত তলত আছে। আনহাতে, ৰাষ্ট্ৰীয় পৰিয়াল স্বাস্থ্য জৰীপে ২০১৯ চনৰ পৰা ২০২১ চনৰ এটা সমীক্ষা চলাইছিল। সমীক্ষাটোত পোৱা গৈছে যে পাঁচ বছৰৰ বয়সৰ তলৰ ভাৰতৰ এক তৃতীয়াংশ শিশু অপুষ্টিত ভুগি আহিছে।\nআনকি চহকী ৰাজ্য মহাৰাষ্ট্ৰ আৰু কেৰালাতো এই অপুষ্টিয়ে দেখা দিছে। এইসমূহৰ বাবেই মধ্যাহ্ন ভোজন আঁচনি গুৰুত্বপূৰ্ণ হৈ পৰিছে।\nমধ্যাহ্ন ভোজন আঁচনিৰ উপৰিও দেশৰ দৰিদ্ৰ লোকসকলৰ বাবে অন্তোদয়া অন্ন যোঁজনাও আছে। ২০০০ চনত মুঠ ১০ মিলিয়ন দৰিদ্ৰ সীমাৰেখাৰ তলৰ লোকক সামৰি লৈ কেন্দ্ৰীয় চৰকাৰে এই আঁচনি গ্ৰহণ কৰিছিল। এতিয়া দুই দশক পাছত, এই দহ মিলিয়ন দুগুণ হৈ পৰিল।\nতথ্য অনুসৰি, এই আঁচনিয়ে এতিয়া ২০ মিলিয়ন লোকক পোহপাল দিব লগা হৈছে। অৰ্থাৎ ভাৰতত দৰিদ্ৰতা কমা নাই, বৰঞ্চ বৃদ্ধিহে পাইছে!\nএতিয়া প্ৰশ্ন হয়, বিশ্ববাসীক দুৰ্দশাৰ পৰা মুক্ত কৰিবলৈ ত্ৰাণকৰ্তাৰ ৰূপত অৱতীৰ্ণ হ’ব বিচৰা মোদী চৰকাৰে দেশৰ ক্ষুধাতুৰ জনতাৰ মুক্তিৰ বাবে কি ব্যৱস্থা গ্ৰহণ কৰিছে?\nবিশ্ববাসীৰ ভোক গুচাবলৈ ৰাওনা হোৱা ভাৰত চৰকাৰে মধ্যাহ্ন ভোজন আঁচনিকে ধৰি জনকল্যাণমূলক আঁচনিসমূহ সুচাৰুৰূপে সংস্কাৰ কৰাত গুৰুত্ব দিছে নে?\nএই আঁচনিসমূহৰ নামত অজস্ৰ দুৰ্নীতি-অনিয়ম চলি আহিছে। ইয়াৰ ফলত দৰিদ্ৰ জনতাই প্ৰাপ্যৰ পৰা বঞ্চিত হ’ব লগাও হৈ আহিছে। তেনেস্থলত ভাৰতে অকলেই বিশ্বৰ ভোক নিবাৰণ কৰিব বুলি প্ৰধানমন্ত্ৰী নৰেন্দ্ৰ মোদীয়ে দাংকোপ মৰাটো সমিচীন হৈছেনে?\nখাবলৈ নাই খুদকণ, পিছে বৰ সবাহলৈ মন; আগফালে মাৰো দাং-পাছফালে ধোবাং বাং এইধৰণৰ কথা কাণ্ডৰ উদাহৰণ দাঙি ধৰিছে নেকি মোদী চৰকাৰে?


ইণ্ডিয়ান ৰিভাইচ ভাৰচন (IRV) আচামিচ - 2019 যোৱেল 1 অধ্যায়\nযোৱেল পুস্তকৰ লিখক আছিল ভাববাদী যোৱেল (যোৱেল 1:1)। এই পুস্তকত কিছুমান ব্যক্তিগত তথ্যৰ বাহিৰে আমি ভাববাদী যোৱেলৰ সম্পর্কে অতি কম জানিবলৈ পাওঁ। তেওঁ নিজকে পিথুয়েলৰ পুত্র হিচাপে চিনাকি দিছে, তেওঁ যিহূদাৰ লোকসকলৰ প্রতি প্রচাৰ কৰে, আৰু যিৰূচালেমলৈ অধিক আগ্রহ প্রকাশ কৰে। ইয়াৰ উপৰিও তেওঁ পুৰোহিত আৰু মন্দিৰ সম্পর্কত বিভিন্ন মন্তব্য প্রদান কৰিছে, লগতে যিহূদাৰ উপাসনা কেন্দ্রৰ সৈতেও ঘনিষ্ঠ ইংগিত প্রদান কৰিছে। (যোৱেল 1:13-14; 2:14,17)।\nলিখাৰ সম্ভাব্য সময় প্রায় 835-600 খ্রীষ্টপূর্ব মাজভাগত।\nসম্ভৱতঃ পুৰণি নিয়মৰ ইতিহাসৰ সময় পাৰস্য কালত যোৱেলে বসবাস কৰিছিল। সেই সময়ত, পাৰস্যৰ লোকসকলে কিছুমান ইহুদিক যিৰূচালেমলৈ উভতি যাবৰ বাবে অনুমতি দিছিল আৰু অৱশেষত মন্দিৰৰ পুনৰ নির্মান হয়। যোৱেল আছিল মন্দিৰৰ সৈতে পৰিচিত, সেয়ে তেওঁ নিশ্চিতভাবে পুনৰূদ্ধাৰৰ পাছত হ’ব।\nইস্রায়েলৰ লোক আৰু পাছত বাইবেলৰ সকলো পাঠক।\nঈশ্বৰ দয়ালুও হয়, যিসকলে মনপালটন কৰে, সেই লোকক ক্ষমা দান কৰে। এই পুস্তক খনৰ দ্বাৰা দুটা প্রধান ঘটনাক দৃষ্টিগোচৰ কৰিছে। এটা হ’ল ফৰিঙৰ আক্রমণ আৰু আনটো হ’ল আত্মাৰ প্রকাশ। পাঁচনিৰ কর্ম দুই অধ্যায়ত পিতৰৰ যোগেদি পঞ্চাশদিনীয়া পর্বৰ ঠাইত এই উদ্ধৃতি প্রাথমিকভাবে পৰিপূর্ণ হয়।\n1. ফৰিঙৰ দ্বাৰা ইস্রায়েল আক্রান্ত হোৱা — 1:1-20\n2. ঈশ্বৰৰ শাস্তি — 2:1-17\n3. ইস্রায়েলৰ পুনৰূদ্ধাৰ — 2:18-32\n4. ঈশ্বৰে তেওঁৰ লোকসকলৰ মাজত থাকি দেশৰ বিচাৰ কৰে — 3:1-21\n1 পথূৱেলৰ পুত্ৰ যোৱেললৈ অহা এইটো যিহোৱাৰ বাক্য।\n2 হে পৰিচাৰকসকল, এই কথা শুনা?\nআৰু হে দেশনিবাসীসকল, কাণ দিয়া। তোমালোকৰ দিনত বা তোমালোকৰ পূৰ্বপুৰুষসকলৰ দিনত এনে ঘটিছিল নে?\n3 তোমালোকে নিজ নিজ সন্তান সকলক এই বিষয়ে কোৱা,\nআৰু তেওঁলোকেও নিজ নিজ সন্তান সকলক কওঁক,\nআৰু তেওঁলোকৰ সন্তান সকলেও তেওঁলোকৰ ভাবী সন্তান সকলক কওঁক।\n4 কুটি খোৱা ফৰিঙে এৰাখিনি কাকতী ফৰিঙে খালে;\nআৰু কাকতী ফৰিঙে এৰাখিনি চেলেকা ফৰিঙে খালে;\nআৰু চেলেকা ফৰিঙে এৰাখিনি বিনাশকাৰী* বিনাশকাৰী ভুৰ পোক ফৰিঙে খালে।\n5 হে মতলীয়াসকল, সাৰ পোৱা আৰু কান্দা!\nবিলাপ কৰা, হে দ্ৰাক্ষাৰস পান কৰোঁতাসকল,\nকাৰণ নতুন দ্রাক্ষাৰস তোমালোকৰ মুখৰ পৰা সম্পূর্ণৰূপে আতৰাই দিয়া হ’ল।\n6 কিয়নো এটা জাতি† ফৰিঙৰ এটা বৃহৎ সৈন্য দল। মোৰ দেশৰ বিৰুদ্ধে উঠি আহিল,\nঅসংখ্য প্ৰাণী থকা এক বলবান জাতি।\nসিহঁতৰ দাঁত সিংহৰ দাঁতৰ নিচিনা,\nআৰু সিংহী‡ প্রকাশিত বাক্য 9:7-10ৰ গুৰি দাঁতৰ নিচিনা সিহঁতৰ গুৰি দাঁত।\n7 সিহঁতে মোৰ দ্ৰাক্ষালতা ধ্বংস কৰিলে,\nআৰু মোৰ ডিমৰু গছৰ বাকলি এৰুৱালে।\nসিহঁতে তাক নিচেইকৈ বখলিয়ালে আৰু পেলাই দিলে;\nতাৰ ডালবোৰ বগা কৰিলে।\n8 যৌৱন কালৰ স্বামীৰ শোকত চট কাপোৰেৰে কঁকাল বন্ধা কন্যাৰ নিচিনাকৈ তুমি বিলাপ কৰা।\n9 যিহোৱাৰ গৃহৰ পৰা ভক্ষ্য আৰু পেয় নৈবেদ্য বন্ধ কৰা হ’ল।\nযিহোৱাৰ দাসবোৰ, পুৰোহিতসকলে শোক কৰিছে।\n10 পথাৰবোৰ নষ্ট হ’ল,\nভূমিয়ে শোক§ শুকাই গ’ল। কৰিছে।\nকিয়নো শস্য নষ্ট কৰা হ’ল,\nনতুন দ্ৰাক্ষাৰস শুকাল,\nআৰু তেল নাইকিয়া হ’ল।\n11 হে খেতিয়কসকল, লজ্জিত হোৱা,\nহে দ্ৰাক্ষাবাৰী আপডাল কৰোঁতাসকল,\nঘেঁহু ধান আৰু যৱৰ বাবে বাবে বিলাপ কৰা।\nকিয়নো পথাৰৰ শস্য বিনষ্ট হ’ল।\n12 দ্ৰাক্ষালতা শুকাল, ডিমৰু গছ জঁয় পৰিল,\nডালিম, খাজুৰ আৰু আপেলৰ গছবোৰ -\nপথাৰৰ সকলো গছ শুকাল। সঁচাকৈ মনুষ্য সন্তান সকলৰ মাজৰ পৰা আমোদ প্ৰমোদ নাইকিয়া হ’ল।\n13 হে পুৰোহিতসকল, তোমালোকে চট কাপোৰ পৰিধান কৰি বিলাপ কৰা!\nহে যজ্ঞ-বেদিৰ পৰিচাৰকসকল, বিলাপ কৰা।\nহে মোৰ ঈশ্বৰৰ দাসবোৰ, আহাঁ, চট কাপোৰ পিন্ধি ওৰে ৰাতি পৰি থাকা।\nকিয়নো তোমালোকৰ ঈশ্বৰৰ গৃহৰ পৰা ভক্ষ্য আৰু পেয় নৈবেদ্য প্রতিৰোধ কৰা হৈছে।\n14 তোমালোকে পবিত্ৰ উপবাস নিৰূপণ কৰা,\nসমাজ গোট খাবলৈ ঘোষণা কৰা।\nপৰিচাৰকসকল আদি কৰি দেশনিবাসী আটাই লোকক গোট খুউৱাই\nতোমালোকৰ ঈশ্বৰ যিহোৱাৰ গৃহত\nযিহোৱালৈ কাতৰোক্তি কৰা,\n15 হায় হায়, এয়ে কেনে দিন!\nকিয়নো যিহোৱাৰ ভয়ংকৰ দিন ওচৰ।\nএই সকলোৰে সৈতে সৰ্ব্বশক্তিমান ঈশ্বৰৰ পৰা যেন প্ৰলয়হে উপস্থিত হ’ল।\n16 আমাৰ চকুৰ আগত খোৱা বস্তুবোৰ,\nআৰু এনেকি আমাৰ ঈশ্বৰৰ গৃহৰ আনন্দ আৰু উল্লাস লোপ পোৱা নাই নে?\n17 বোৱা কঠীয়াৰ ধানবোৰ নিজ নিজ চপৰাৰ তলত শুকাই গ’ল,\nভঁৰালবোৰ ধ্বংস কৰা হ’ল, শস্যৰ ঘৰবোৰ ভাগিল,\nকাৰণ শস্যবোৰ নাইকিয়া হ’ল।\n18 পশুবোৰে কেনেকৈ কেঁকাইছে!\nচৰণীয়া ঠাই নোহোৱাৰ বাবে\nগৰুৰ জাকবোৰ ব্যাকুল হৈছে।\nএনেকি মেৰ-ছাগ আৰু ছাগলীৰ জাকবোৰে দণ্ড ভোগ কৰিছে।\n19 হে যিহোৱা, মই তোমাৰেই আগত কাতৰোক্তি কৰিছোঁ।\nকিয়নো অগ্নিয়ে অৰণ্যৰ চৰণীয়া ঠাইবোৰ গ্ৰাস কৰিলে,\nঅগ্নিশিখাই খেতিৰ সকলো গছবোৰ পুৰি পেলালে।\n20 বনৰ পশুবোৰেও তোমাৰ আগত ক্ৰন্দন কৰিছে,\nকিয়নো জলৰ জুৰিবোৰ শুকাল,\nআৰু অৰণ্যৰ চৰণীয়া ঠাইবোৰ অগ্নিয়ে গ্ৰাস কৰিলে।\n*1 অধ্যায়:4 বিনাশকাৰী ভুৰ পোক\n†1 অধ্যায়:6 ফৰিঙৰ এটা বৃহৎ সৈন্য দল।\n‡1 অধ্যায়:6 প্রকাশিত বাক্য 9:7-10\n§1 অধ্যায়:10 শুকাই গ’ল।


ভোলাৰামৰ আত্মা – মূল: হৰিশংকৰ পৰসাই – অনুবাদঃ হিমাংশু ভাগৱতী – ফটাঢোল\nধৰ্মৰাজে লাখ লাখ বছৰ ধৰি অসংখ্য লোকক কৰ্মৰ আধাৰত স্বৰ্গ অথবা নৰক ’এলট’ কৰি আহি আছিল৷ এনেকুৱা ঘটনা কিন্তু আগতে কেতিয়াও হোৱা নাছিল৷ চিত্ৰগুপ্তই সমুখত বাৰে বাৰে চশমাযোৰ মচি, বাৰে বাৰে আঙুলিত থু লগাই পাত লুটিয়াই ৰেজিষ্টাৰৰ পিচত ৰেজিষ্টাৰ লুটিয়াই তল-উপৰ কৰি বিচাৰি আছিল৷ ক’ত ভুল হৈছে তথাপি ধৰিব পৰা নাছিল৷ অৱশেষত চিত্ৰগুপ্তই খঙতে চিঞৰি ইমান জোৰে ৰেজিষ্টাৰ বন্ধ কৰি দিলে যে মাখি এটা ৰেজিষ্টাৰৰ মাজত চেটেপ হৈ গ’ল৷ মাখিটো উলিয়াই চিত্ৰগুপ্তই ক’লে, “মহাৰাজ, ৰেকৰ্ডত সকলো ঠিকে আছে৷ ভোলাৰামৰ জীৱটোৱে পাঁচদিন আগতে দেহ ত্যাগ কৰি যমদূতৰ লগত এই লোকলৈ যাত্ৰা আৰম্ভ কৰিছিল, কিন্তু এতিয়ালৈ আহি পোৱা নাই৷“\n“দূত কেইটা এতিয়া ক’ত? “,\n“মহাৰাজ, সেইকেইটাও নিৰুদ্বেশ হৈ আছে৷“\nঠিক সেই সময়তে দুৱাৰ খুলি যমদূত এটা সোমাই আহিল৷ তাৰ মৌলিক কুৰূপ চেহেৰাটো পৰিশ্ৰম, ভয় আৰু চিন্তাৰ বাবে বেচি বিকৃত দেখাইছিল৷ তাক দেখিয়েই চিত্ৰগুপ্তই চিঞৰিলে, “আৰে, তই ইমানদিন ক’ত নোহোৱা হৈ আছিলি? ভোলাৰামৰ আত্মা ক’ত?\nযমদূতে হাতযোৰ কৰি ক’লে-“প্ৰভু, কি কম দুখৰ কথা৷ আজিলৈ ঠগ খোৱা নাছিলোঁ কেতিয়াও কিন্তু ভোলাৰামৰ আত্মাই মোক ভাল ঠগন দিলে৷ পাঁচদিন আগতে যেতিয়া আত্মাটোৱে ভোলাৰামৰ দেহ ত্যাগ কৰিলে তেতিয়াই মই তাক ধৰি ইয়ালৈ যাত্ৰা আৰম্ভ কৰি দিছিলোঁ৷ চহৰৰ বাহিৰত যেতিয়াই মই তাক লৈ তীব্ৰবেগী বায়ু তৰংগত উঠিলোঁ ঠিক তেতিয়াই সি মোৰ হাতৰ পৰা এৰাই ক’ত যে নাইকিয়া হৈ গ’ল গমেই নাপালোঁ৷ এই পাঁচ দিনত মই গোটেই ব্ৰহ্মাণ্ড চলাথ কৰি বিচাৰিলোঁ, কিন্তু ভোলাৰামৰ আত্মাক ক’তো নাপালোঁ৷\nধৰ্মৰাজৰ প্ৰচণ্ড খং উঠিল৷ খঙতে ক’লে, “মূৰ্খ, আত্মা আনি আনি বুঢ়া হৈ গ’লি তথাপি এটা সাধাৰণ বুঢ়া মানুহৰ আত্মাই তোক ঠগি গ’ল৷\nদূতে নতশিৰে ক’লে-“মহাৰাজ, মই সদায় অনাৰ দৰে অতি সাবধানে আনিছিলোঁ৷ মোৰ এই অভ্যস্ত হাতৰ পৰা চতুৰৰো চতুৰ উকিলো সাৰি যোৱা নাছিল৷ এইবাৰ কিন্তু কিবা ইন্দ্ৰজালৰ পাল্লাতহে পৰিলোঁ যেন লাগিছে৷\nচিত্ৰগুপ্তই ক’লে-“মহাৰাজ, আজিকালি পৃথিৱীত এনেধৰণৰ কাৰবাৰ বহুত হৈছে৷ মানুহে পাৰ্চেল পঠায়, বাটতে নোহোৱা হয়৷ মালগাড়ীৰ ডবা ৰাষ্টাতে খালী হয়৷ ৰাজনৈতিক দলৰ নেতাই বিৰোধী দলৰ নেতাক বাটৰপৰা ধৰি নি বন্ধ কৰি থয়, দল সলাই দিয়ে৷ ভোলাৰামৰ আত্মাকো কোনোবা বিৰোধীয়ে অপহৰণ কৰা নাইতো?“\n“তোমাৰো ৰিটায়াৰ হোৱাৰ বয়স হৈছে৷“ ধৰ্মৰাজে ঠাট্টাৰ সুৰত চিত্ৰগুপ্তক ক’লে, “ভোলাৰামৰ দৰে নগণ্য, দুখীয়া মানুহ এজন লগত কাৰ কি ৰাজনৈতিক লেনা-দেনা থাকিবহে?\n“সেই সময়তে ক’ৰবাৰ পৰা নাৰদ মুনি আহি যমলোক পালে৷ ধৰ্মৰাজক দুখ মনে থকা দেখি নাৰদে সুধিলে, “কি চিন্তাত কৰিছে হে ধৰ্মৰাজ? নৰকত থকা ঠাইৰ অভাব হোৱা সমস্যাটো এতিয়াও সমাধান হোৱা নাই নেকি?“\n“সেই সমস্যাটোৰ কেতিয়াবাই সমাধান ওলাল৷ নৰকত যোৱা কিছুবছৰৰ পৰা বৰ গুণী-জ্ঞাণী কাৰিকৰ আহিল৷ বহুত বিল্ডিঙৰ ঠিকাদাৰ আহিল যিয়ে বেচি পইছা লৈ ফোঁপোলা বিল্ডিং বনায়৷ ডাঙৰ ডাঙৰ ইঞ্জিনিয়াৰ আহিল যি ঠিকাদাৰৰ লগ লাগি পৰিকল্পনা যোজনাবোৰৰ ধন আত্মস্যাৎ কৰে৷ কাম নকৰাকে মজদুৰে কাম কৰা বুলি দেখুৱাই পইছা খোৱা মানুহো আহিল৷ এই সকলোবোৰ লগ লাগি নৰকত খুব কম সময়ত ডাঙৰ ডাঙৰ অট্টালিকা নিৰ্মাণ কৰি উলিয়ালে৷ নৰকত থকা ঠাইৰ অভাবৰ সমস্যাটো নোহোৱা হ’ল৷ এতিয়া এটা নতুন সমস্যাৰহে একো উৱাদিহ পোৱা নাই, কি কৰোঁ! ভোলাৰাম নামৰ মানুহ এজন পাঁচ দিন আগতে মৰিল৷ তাৰ আত্মাটো দূতে লৈ আহি থাকোঁতে মাজতে দূতক ঠগি আত্মাটো নোহোৱা হ’ল৷ গোটেই ব্ৰহ্মাণ্ড চলাথ কৰিও দূতে আত্মাটো নাপালে৷ এনেকুৱা হ’লেতো পাপ-পুণ্যৰ ভেদ নাইকিয়া হ’ব মুনিবৰ!“\n“মানুহজনৰ ইনকাম টেক্স বাকেয়া আছিল নেকি? টেক্স ডিপাৰ্টমেণ্টে ৰাখি দিব পাৰে৷“ নাৰদে ক’লে৷\nচিত্ৰগুপ্তই ক’লে-, “ইনকাম থাকিলেহে টেক্স থাকিব মুনিবৰ! খাব নোপোৱা ভিকহু আছিল৷“\n“কথাটো তেনে জটিল৷ “নাৰদে ক’লে,“ বাৰু মোক নাম ঠিকনা দিয়া৷ ময়ে পৃথিৱীত গৈ বিচাৰি চাওঁ৷\nচিত্ৰগুপ্তই ৰেজিষ্টাৰ খুলি নাম ঠিকনা ক’লে, “ভোলাৰাম নাম আছিল৷ ভৰলুত নদীৰ পাৰতে দুটা ৰূমৰ জহি-খহি যোৱা ঘৰ এটাত পৰিয়ালৰ সৈতে ভাড়াত থাকে৷ পত্নী, দুজন ল’ৰা আৰু এজনী ছোৱালী ভোলাৰামৰ৷ চৰকাৰী চাকৰ আছিল, পাঁচ বছৰ হ’ল ৰিটায়াৰ হোৱা৷ এবছৰ ধৰি ঘৰ ভাড়া নিদিয়া বাবে ঘৰৰ মালিকে ঘৰৰ পৰা উলিয়াই দিবলৈ বিচাৰি আছিল৷ তেনেতে ভোলাৰামে সংসাৰ এৰিলে৷ আজি পাঁচ দিন৷ যদি ভাড়া ঘৰৰ মালিক সঁচাকৈয়ে মহানগৰৰ ধৰণৰ মালিক হয় তেন্তে ভোলাৰাম মৰাৰ লগে লগে পৰিয়ালটোক যে উলিয়াই দিছে খাটাং৷ গতিকে আপুনি মুনিবৰ পৰিয়ালটো বিচাৰি বেচ ঘূৰিব লাগিব যেন লাগিছে৷\n“বেকা হাঁহি এটা মাৰি নাৰদে যাত্ৰা আৰম্ভ কৰিলে৷\nভোলাৰামৰ পৰিয়ালটো বিচাৰি উলিয়াবলৈ নাৰদৰ বেচি কষ্ট নহ’ল৷ মাক-জীয়েক সন্মিলিত ক্ৰন্দনে নাৰদৰ কষ্ট বহুখিনি লাঘৱ কৰিলে৷\nদুৱাৰৰ ওচৰলৈ গৈ নাৰদে ক’লে, “নাৰায়ণ, নাৰায়ণ৷\nছোৱালী জনীয়ে ভিতৰৰ পৰা মাত দিলে, “আগলৈ যাওক বাবা, ইয়াত একো নাপাব৷“\n“মই ভিক্ষা বিচাৰি অহা নাই, ভোলৰামৰ বিষয়ে কেইটামান কথা জানিবলৈ আহিছোঁ৷ তোমাৰ মাৰাক বাহিৰলৈ পঠিয়াই দিয়াচোন৷“ নাৰদে ক’লে৷\nভোলাৰামৰ পত্নী লাহে লাহে বাহিৰলৈ ওলাই আহিল৷ নাৰদে সুধিলে, “আই, ভোলাৰামৰ কি বেমাৰ হৈছিল?“\n“কি কম? ভিকহু হোৱাটোৱে বেমাৰ৷ পাঁচ বছৰ হ’ল, অৱসৰ হোৱাৰ৷ পেঞ্চন এতিয়ালৈ নহ’ল৷ প্ৰতি দহ-পোন্ধৰ দিনত পেঞ্চন অফিচলৈ গৈ আছিল, কিন্তু অফিচৰ উত্তৰ আছিল এটায়েই, “তোমাৰ পেঞ্চনটো হৈ আছে৷“ এই পাঁচ বছৰত গহনা, বাচন-বৰ্তন সকলো বিক্ৰী কৰি চলিলোঁ৷ এতিয়া বিকিবলৈ একো নাই৷ ভোকৰ পেটেৰে চিন্তা কৰি কৰি মানুহজনে দম এৰিলে৷\nনাৰদে সান্তনা দিলে, “ কি কৰিবা আই, তেওঁৰ আয়ুস ইমানেই আছিল!“\n“এনেকৈ নক’ব বাবা, আয়ুস বহুত আছিল৷ পেঞ্চনটো পালে অন্তত খাই বৈ চলি থাকিব পৰা হ’লহেতেন৷ কিন্তু কি কৰিম, এটা ফুটা কড়িও নোপোৱাকৈ পাঁচ বছৰ পাৰ হ’ল৷ পেঞ্চন অফিচলৈ অহা-যোৱা কৰিয়েই মানুহজন গ’ল৷“\nদুখৰ কথা শুনি থাকিবলৈ নাৰদৰ হাতত সময় নাছিল৷ চিধা নিজৰ প্ৰশ্নলৈ আহি গ’ল,\n“আই, ভোলাৰামৰ সাংঘাতিক আসক্তি থকা কোনোবা আছিল নেকি যাক নিজতকৈও বেচি ভাল পাইছিল?“\n“মহাৰাজ, তেওঁ ল’ৰা-ছোৱালী কেইটাক বৰ মৰম কৰিছিল৷“\n“নহয়, মানে পৰিয়ালৰ বাহিৰৰ কোনোবা৷ ধৰক কোনোবা মহিলা!“\nভোলাৰামৰ পত্নীয়ে ক্ৰোধেৰে নাৰদৰ ফালে চালে৷ ক’লে, “আৰু একো নুসুধিব৷ সাধু মানুহ বাবে আপোনাক বেয়াকৈ নক’লো৷ জীৱনভৰ মানুহজনে বেলেগ মহিলালৈ মূৰ তুলিও চোৱা নাছিল৷“\nকথা বিষম দেখি নাৰদে লাহেকৈ হাঁহি এটা মাৰি ক’লে, “তুমি ঠিক ক’লা আই, ভাল সংসাৰৰ চিন তাতেই৷ বাৰু, মই এতিয়া উঠোঁ৷“\nভোলাৰামৰ পত্নীয়ে ক’লে, “বাবা, আপুনি সাধু মানুহ৷ কিবা কৰি এওঁৰ ৰৈ থকা পেঞ্চনটো হোৱা কৰিব নোৱাৰিনে? ল’ৰা-ছোৱালী কেইটা এতিয়া লঘোনতে মৰিব৷“\nনাৰদৰ মনলৈ দয়াভাব আহিল৷ ক’লে, “সাধুবাবাৰ কথা কোনে শুনিব? মোৰতো ইয়াত কোনো শিষ্য বা মন্দিৰ নাই৷ তথাপি মই অফিচলৈ যাম আৰু চেষ্টা কৰিম৷“\nতাৰ পৰা নাৰদ চিধা-চিধি চৰকাৰী অফিচলৈ গ’ল৷ তাত গৈ কেৰাণী এজনক লগ ধৰি ভোলাৰামৰ কথাটোৰ বিষয়ে সুধিলে৷ কেৰাণীজনে নাৰদক বৰ মনোযোগেৰে নিৰীক্ষণ কৰিলে আৰু ক’লে, “ভোলাৰামে দৰ্খাস্ত দিছিল কিন্তু তাৰ ওপৰত ওজন ৰাখিবলৈ পাহৰি গ’ল৷ বতাহে আবেদন উৰুৱাই নিলে৷“\nনাৰদে আচৰিত হৈ সুধিলে, “আৰে ভাই, ইয়াতটো বহুত পেপাৰ ৱেট আছে৷ সি কিয় নাৰাখিলে?“\nকেৰাণীজনে হাঁহি হাঁহি ক’লে, “আপুনি সাধু মানুহ, দুনীয়াৰ আওভাও বুজি নাপাব৷ দৰ্খাস্ত পেপাৰ ৱেট দি নাৰাখে৷ বাৰু, আপুনি এই ৰূমটোত বহি থকা মানুহজনক লগ কৰক৷\nনাৰদ দ্বিতীয়জন মানুহৰ কাষ পালে৷ দ্বিতীয়জনে তৃতীয়জনৰ ওচৰলৈ, তৃতীয়জনে চতুৰ্থ জনলৈ, এনেকৈ চলি থাকিল৷ নাৰদ যেতিয়া পচিশ-ত্ৰিশজন মানুহৰ টেবুলে টেবুলে টাকুৰি ঘূৰাদি ঘূৰি ঘূৰি অৱশ হ’ল, তেতিয়া এজন পিয়নে ওচৰলৈ আহি ক’লে, “বাবা, আপুনি কিয় এই ঝামেলাত ফচিল! যদি আপুনি এবছৰো এনেকৈ ঘূৰি থাকে একো কামত নাহে৷ আপুনি চিধা ছাৰক মানে ডাইৰেক্টৰক লগ কৰক৷ ছাৰক খুছ কৰি দিব পাৰিলে এতিয়াই কাম হৈ যাব আপোনাৰ৷“\nনাৰদ ছাৰৰ ৰূমত সোমাল৷ পিয়নজনে ৰাষ্টা দেখুৱাই দিয়া কাৰণে কোনেও বিশেষ একো নুসুধিলে৷ কোনো ধৰণৰ আগতীয়াকৈ অনুমতি নোলোৱাকৈ লগ কৰিবলৈ অহা বাবে ছাৰে যথেষ্ট ভোৰভোৰালে৷ “এয়া কিবা মন্দিৰ বুলি ভাবিছে নেকি? চিধা সোমাই আহিল যে? বাহিৰত কৈ কাগজ এখন হ’লেও পঠিয়াই দি অনুমতি ল’ব লাগে৷“\n“কাৰ হাতত পঠিয়াম? আপোনাৰ কেবিনৰ বাহিৰত আপোনাৰ পি এজন দেখো শুই আছে৷“ নাৰদে ক’লে৷\nছাৰৰ সামান্য মাত সৰু হ’ল কথাষাৰত৷\n“কি কাম আছিল? “চাহাবে গপচ এৰি নিদিয়াকৈ শুধিলে৷\nনাৰদে ভোলাৰামৰ পেঞ্চনৰ ঘটনাটো ক’লে৷\nডাইৰেক্টৰ চাহাবে ক’লে, “আপুনি হ’ল বৈৰাগী৷ দপ্তৰৰ নীতি-নিয়ম নেজানে৷ আচলতে ভোলাৰামৰে ভুল৷ আৰে ভাই, এইটোও এটা মন্দিৰ৷ ইয়াতো দান পুণ্য কৰিব লাগে৷ আপুনি ভোলাৰামৰ আত্মীয় বোধহয়? ভোলাৰামৰ দৰ্খাস্তবোৰ উৰি আছে৷ সেইবোৰত ওজন ৰাখক৷“\nনাৰদে বুজিলে ইয়াতো ওজনৰ সমস্যা৷ ডাইৰেক্টৰ চাহাবে ক’লে, “চাওক, চৰকাৰী পইচাৰ কথা৷ পেঞ্চনৰ কেছ বিশটা দপ্তৰত যায়৷ সময় লাগে৷ বিশ বাৰ এটা কথাকে বিশ ঠাইত লিখিব লাগে, তেতিয়াহে পেঞ্চন পাক্কা হৈ যায়৷ যিমান টকাৰ পেঞ্চন সিমান টকাৰ ষ্টেছনাৰী বস্তুৱে লাগে৷ অৱশ্যে সোনকালে হৈ যাব পাৰে, কিন্তু…..“ চাহাব অলপ ৰ’ল৷\nনাৰদে সুধিলে, “কিন্তু কি?\nচাহাবে কুটিল হাঁহি এটাৰে সৈতে ক’লে, “কিন্তু ওজন লাগিব৷ আপুনি বুজা নাই৷ আপোনাৰ যে সুন্দৰ বীণাখন আছে লগত, ইয়াৰ ওজনো ভোলাৰামৰ দৰ্খাস্তৰ ওপৰত ৰাখিব পৰা যায়৷ মোৰ ছোৱালীজনীয়ে গান শিকি আছে, এইখন মই তাইক দিব পাৰিম৷ সাধু-সন্তৰ বীণাৰপৰা ভাল সুৰ ওলায়৷\nনাৰদে নিজৰ বীণাখন হেৰুৱাই বুলি প্ৰথমে ভয় খাইছিল৷ তাৰ পিচত নিজে বীণাখন টেবুলৰ ওপৰত থৈ ক’লে, “এইখন লওক৷ এতিয়া সোনকালে ভোলাৰামৰ পেঞ্চনৰ অৰ্ডাৰটো উলিয়াই দিয়ক৷\nচাহাবে প্ৰসন্ন মনে নাৰদক বহিবলৈ দি বীণাখন এটা চুকত থ’লে৷ বেলটো বজোৱাৰ লগে লগে পিয়নটো হাজিৰ হ’ল৷ চাহাবে হুকুম দিলে, “বড়োবাবুৰ পৰা ভোলাৰামৰ ফাইলটো লৈ আহ৷\nঅলপ সময়ৰ ভিতৰতে পিয়নজনে ভোলৰামৰ এশ-ডেৰশ দৰ্খাস্তৰে ভৰ্তি হৈ থকা ফাইলটো লৈ আহিল৷ ফাইলটোৰ ভিতৰত ভোলাৰামৰ পেঞ্চনৰ কাগজবোৰো আছিল৷ চাহাবে ফাইলৰ নামটো পঢ়িলে আৰু সুধিলে, “কি নাম কৈছিল আপুনি বাবাজী?“\nনাৰদে অলপ জোৰেৰেই ক’লে, “ভোলাৰাম৷“\nহঠাৎ ফাইলটোৰ মাজৰ পৰা এটা কণ্ঠ ওলাই আহিল, “কোনে নাম লৈ মাতিছে মোক৷ পোষ্টমেন? মোৰ পেঞ্চনৰ অৰ্ডাৰটো আহিল নেকি?“\nনাৰদ চক খাই উঠিল যদিও লগে লগে ঘটনাটো বুজি পালে৷ নাৰদে সুধিলে, “ভোলাৰাম! তুমি ভোলাৰামৰ আত্মা নহয়নে?“\n“হয়“ ফাইলৰ ভিতৰৰ পৰা মাত আহিল৷\n“মই নাৰদ৷ তোমাক নিবলৈ আহিছোঁ৷ ব’লা স্বৰ্গত সকলোৱে তোমালৈ ৰৈ আছে৷ “\nফাইলৰ পৰা উত্তৰ আহিল, “মই নাযাওঁ৷ মই পেঞ্চনৰ দৰ্খাস্তবোৰতে সোমাই আছোঁ৷ ইয়াতে মোৰ আত্মাটো সোমাই আছে৷ মই মোৰ দৰ্খাস্তবোৰ এৰি যাব নোৱাৰোঁ৷ “\n« অসমৰ নাৰীৰ মেদবহুলতা – জয়ন্ত শৰ্মা\nমিয়াও! – জ্যোতিৰূপম দত্ত »\nমজ্জা অনুবাদ হিমাংশু৷ মেগাজিন আপলোডিঙৰ সময়তে পঢ়িছিলো ৷ আজি আকৌ এবাৰ চালো ৷ হৰিশঙ্কৰ পাৰচাইৰ লগত চিনাকী তোমাৰ যোগেদিয়েই হল ৷\nঅভিনন্দন থাকিল ৷\nবহুত ভাল লাগিল আৰু ভোলাৰামলৈ বৰ দুখ লাগিল হিমাংশু।\nসুন্দৰ অনুবাদ হিমাংশু


স্বামীক হত্যা: 'হাউ টু মাৰ্ডাৰ ইয়ৰ হাজবেণ্ড' গ্ৰন্থৰ লেখিকাক যাৱজ্জীৱন কাৰাদণ্ড!\nস্বামীক হত্যা: ‘হাউ টু মাৰ্ডাৰ ইয়ৰ হাজবেণ্ড’ গ্ৰন্থৰ লেখিকাক যাৱজ্জীৱন কাৰাদণ্ড!\nJune 14, 2022 3:14 pm\nনেন্সি ক্ৰেমন্টন ব্ৰফি।\nস্বামীক কেনেকৈ হত্যা কৰিব লাগে সেই বিষয়ে তেওঁ এখন উপন্যাস লিখিছিল। উপন্যাসখনৰ নাম দিছিল “হাউ টু মাৰ্ডাৰ ইয়ৰ হাৰ্জবেণ্ড”। আমেৰিকা যুক্তৰাষ্ট্ৰৰ লেখিকা নেন্সি ক্ৰেমন্টন ব্ৰফি পূৰ্বেই তেওঁৰ স্বামীক গুলীয়াই হত্যা কৰাৰ অপৰাধত দোষী সাব্যস্ত হৈছিল।\nআমেৰিকা যুক্তৰাষ্ট্ৰৰ এখন আদালতে তেওঁক এইবাৰ যাৱজ্জীৱন কাৰাদণ্ড প্ৰদান কৰিছে। যোৱা মাহত ৭১ বছৰীয়া এই মহিলা গৰাকীক তেওঁৰ স্বামীক হত্যা কৰাৰ অপৰাধত দোষী সাব্যস্ত কৰা হৈছিল।\nলগতে পঢ়ক: দুই কোটিৰ স্বপ্নৰ সলিল সমাধি! এইবাৰ ১.৫ বছৰত ১০ লাখ নিযুক্তিৰ সিদ্ধান্ত মোদী চৰকাৰৰ\nবিগত ২০১৮ চনৰ ২ জুনত অৰেগন কালিনেৰী ইনষ্টিটিউটৰ পাকঘৰৰ পৰা ব্ৰফিৰ স্বামী ডেনিয়েলৰ গুলীবিদ্ধ মৃতদেহ উদ্ধাৰ কৰা হৈছিল। ডেনিয়েলৰ পিঠিলৈ লক্ষ্য কৰি গুলী কৰা হৈছিল। সেই গুলী তেওঁৰ হৃদযন্ত্ৰ ভেদ কৰি ওলাই যায়।\nতদন্তকাৰী বিষয়াসকলে জনাইছে যে নেন্সিয়ে অনলাইন দোকানৰ পৰা বন্দুকটো ক্ৰয় কৰিছিল। তেওঁ হত্যাৰ বাবে সেইটোৱে ব্যৱহাৰ কৰিছিল।\nঅৱশ্যে তদন্তকাৰী বিষয়াসকলে জানিবলৈ দিয়া আটাইতকৈ গুৰুত্বপূৰ্ণ কথাটো হ’ল যে নেন্সিয়ে তেওঁৰ স্বামীক হত্যা কৰাৰ দৰে একে ঘটনা তেওঁৰ উপন্যাসতো পোৱা গৈছে।\nলগতে পঢ়ক: জলমগ্ন গুৱাহাটী: কামৰূপ মহানগৰ জিলা প্ৰশাসনৰ জৰুৰী নিৰ্দেশনা; হেল্পলাইন নম্বৰ মুকলি\nনেন্সিয়ে ‘হাউ টু মাৰ্ডাৰ ইয়ৰ হাজবেণ্ড’ৰ আগতেও দুখন গ্ৰন্থ লিখিছে। সেই দুখন হ’ল ‘দ্য ৰং হাজবেণ্ড’ আৰু ‘হেল অন এ হাৰ্ট’। নেন্সিৰ সকলোবোৰ উপন্যাসতে হত্যা, অপৰাধ, বিশ্বাসঘাতকতা আৰু যৌনতাই মূল বিষয় হিচাপে স্থান পাইছে।


মৰ্মান্তিক! মাজুলীত ট্ৰেক্টৰৰ খুন্দাত থিতাতে নিহত এগৰাকী কিশোৰী, আহত দুগৰাকী– News18 Assam\n»মৰ্মান্তিক! মাজুলীত ট্ৰেক্টৰৰ খুন্দাত থিতাতে নিহত এগৰাকী কিশোৰী, আহত দুগৰাকী\nUpdated:February 29, 2020, 6:24 PM IST\nনগাঁও চহৰৰ ছয় আলিৰ প্ৰয়াত শৰৎ বৰা আৰু ৰীতা বৰাৰ একমাত্ৰ কন্যা পৰিণীতাই আজিৰ পৰা এবছৰ পূৰ্বে এয়াৰ হোষ্টেজ হিচাপে যোগদান কৰিছিল। পিতৃৰ মৃত্যুৰ পিছত এয়াৰ এছিয়াত যোগদান কৰা পৰিণীতাই আছিল একমাত্ৰ উপাৰ্জনকাৰী। কিন্তু বুধবাৰে বাংগালোৰৰ ফ্লেটৰ বন্ধ কোঠাত পৰিণীতাৰ মৃতদেহ উদ্ধাৰ হোৱাৰ পিছতে নিথৰুৱা গৈ পৰিল মাতৃ ৰীতা বৰা।\nনামনি মাজুলী চেলেকত সংঘটিত হৈছে এই ঘটনা\nLast Updated: February 29, 2020, 6:24 PM IST\nমাজুলীত সংঘটিত হৈছে এক শোকাৱহ ঘটনা। ট্ৰেক্টৰৰ খুন্দাত থিতাতে নিহত হৈছে ক্ৰিষ্টিন টাইড নামৰ এগৰাকী ১০ বছৰীয়া কিশোৰী। ঘটনাত আহত হৈছে দুগৰাকী কিশোৰী। আইতাকৰ লগত ৰাস্তাৰে গৈ থকা অৱস্থাত ট্ৰেক্টৰে খুন্দা মাৰে ক্ৰিষ্টিনক।\nঘটনাস্থলীত এতিয়া উত্তপ্ত পৰিস্থিতি। মোটায়েন কৰা হৈছে আৰক্ষী আৰু অৰ্ধ সামৰিক বাহিনী। আহত দুয়োগৰাকীকে ততাতৈয়াকৈ গড়মূৰ মহকুমা অসামৰিক চিকিৎসালয়ত ভৰ্তি।


Jyoti Prasad Agarwala Biography in Assamese | জ্যোতিপ্ৰসাদ আগৰৱালাৰ জীৱনী - assamintro.com\nJyoti Prasad Agarwala Biography in Assamese | জ্যোতিপ্ৰসাদ আগৰৱালাৰ জীৱনী\nজ্যোতি ! জ্যোতি মানে পােহব। সঁচাকৈয়ে জ্যোতিপ্ৰসাদ আমাৰ এক চিৰ-উজ্জ্বল পােহৰ যি চিৰ-উজ্জ্বল পােহৰে আমাক আগবঢ়াই লৈ গৈছে আৰু এক মহান উজ্জ্বল ভৱিষ্যতৰ ফালে।\nজ্যোতিপ্ৰসাদ আগৰৱালা জীৱনী Jyoti Prasad Agarwala Biography in Assamese\nজ্যোতিপ্ৰসাদ আগৰৱালা ৰ জন্ম\nজ্যোতিপ্ৰসাদ আগৰৱালা ৰ শিক্ষা Education of Jyoti Prasad Agarwala in Assamese\nস্বাধীনতা আন্দোলনত যোগদান Jyoti Prasad Agarwala Joining the Freedom Movement\nজ্যোতিপ্ৰসাদ আগৰৱালাৰ সাহিত্য-চৰ্চা\nকলা-সংস্কৃতিলৈ জ্যোতিপ্ৰসাদ আগৰৱালাৰ অৱদান\nজ্যোতিপ্ৰসাদ আগৰৱালা অসমৰ এগৰাকী প্ৰসিদ্ধ গীতিকাৰ, নাট্যকাৰ, লেখক আৰু বোলছবি নিৰ্মাতা। অসমীয়া ভাষা-সাহিত্যৰ কবিতা, নাটক, প্ৰবন্ধ, সমালোচনা, শিশুসাহিত্য আদি সকলা দিশতে তেখেতে বৰঙনি আগবঢ়াই গৈছে। অসমীয়া সংস্কৃতিলৈ অনবদ্য অৱদানৰ বাবে তেখেতক “ৰূপকোঁৱৰ” বুলি কোৱা হয়। জ্যোতিপ্ৰসাদ আগৰৱালা অসমীয়া গীতত আধুনিকতাৰ প্ৰৱৰ্তক। ১৯৩৫ চনত তেখেতে প্ৰথম অসমীয়া চলচ্চিত্ৰ জয়মতী নিৰ্মাণ কৰে। তেখেতৰ মৃত্যু তিথি ১৭ জানুৱাৰীক “শিল্পী দিৱস” ৰূপে পালন কৰা হয়\n১৯০৩ চনৰ ১৭ জুনত উজনি অসমৰ ডিব্ৰুগড় জিলাত অৱস্থিত মদাৰখাত মৌজাৰ তামােলবাৰী চাহ বাগিচাত জন্ম লাভ কৰে। তেওঁৰ দেউতাক আছিল পৰমানন্দ আগৰৱালা আৰু মাক আছিল কিৰণময়ী। তেওঁলােকৰ আদিপুৰুষ ৰাজস্থানৰপৰা আহি অসমৰ তেজপুৰত নিগাজিকৈ বাস কৰি হাড়ে-হিমজুৱে অসমীয়া হৈ গৈছিল। নৱৰঙ্গ আগৰৱালা নামৰ এজন ৰাজস্থানৰ ব্যৱসায়ীয়ে অসমলৈ আহি অসমীয়া ছােৱালী বিয়া কৰাই জাতে-পাতে অসমীয়া হ’ল। তেওঁৰপৰাই জন্ম হ’ল হৰিবিলাস, থানুৰাম আৰু কাশীনাথ আগৰৱালাৰ। এই হৰিবিলাসৰ পুত্ৰ পৰমানন্দ আৰু পৰমানন্দৰে সু-পুত্র আমাৰ জ্যোতি’। এই পৰিয়ালটোৰপৰাই অসম মাতৃয়ে আৰু দুটি সু-পুত্ৰ পাইছিল—এজন চন্দ্রকুমাৰ, আনজন আনন্দচন্দ্ৰ আগৰৱালা। তেওঁলােক দুয়ােজনে অসমীয়া ভাষা-জননীক বিভিন্ন পাদ্য-অর্ঘ্যেৰে সেৱা জনাইছিল। তেওঁলােকৰ বন্তিৰ পােহৰত অসমীয়া ভাষা-সাহিত্য উজ্জ্বল হৈ উঠিছিল। জ্যোতিৰ দেউতাকে ভালদৰে বেহেলা বজাব পাৰিছিল। মাকে সুন্দৰ আইনাম, বিয়ানাম আৰু নিচুকনি গীত গাইছিল। জ্যোতিয়ে সেউজীয়া ঘাঁহনিৰ ওপৰেদি দৌৰ মাৰি, জঁপিয়াই আৰু গছত উঠি বৰ ভাল পাইছিল। তেওঁ বৰ সাহসী আছিল।\nজ্যোতিয়ে সাত-বছৰ বয়সতে তেজপুৰৰ হাইস্কুলত পঢ়িছিল ; পিছে দেউতাকে তাত তেওঁৰ পঢ়া-শুনা বৰ ভাল নহ’ব যেন দেখি ডিব্ৰুগড়ত থকা বৰদেউতাক চন্দ্ৰকুমাৰ আগৰৱালা আৰু খুৰাক আনন্দচন্দ্ৰ আগৰৱালাৰ ওচৰলৈ পঠিয়াই দিয়ে। তেওঁ ডিব্ৰুগড়ৰ জর্জ হাইস্কুলত নাম ভর্তি কৰি পঢ়া-শুনা আৰম্ভ কৰে। ইয়াত কেইবছৰমান পঢ়াৰ পাছত তেওঁ পুনৰ তেজপুৰলৈ যায় আৰু তাত থকা জাতীয় বিদ্যাপীঠৰপৰা পৰীক্ষা পাচ কৰে। ইয়াৰ পাছত উচ্চশিক্ষাৰ বাবে তেওঁ কলিকতালৈ গৈ তাতে কলেজ এখনত নাম ভর্তি কৰি ল’লে যদিও তাতে পঢ়া নহ’ল ; কাৰণ সেই কলেজখন বন্ধ হৈ গ’ল। তেওঁ পুনৰ বৰদেউতাকৰ ওচৰলৈ আহি প্ৰেছৰ কাম শিকিলে আৰু অলপ দিনৰ পাছত উচ্চ শিক্ষাৰ বাবে বিলাতলৈ যােৱাটোকে ঠিক কৰিলে। প্রথমে দেউতাকে মান্তি হােৱা নাছিল যদিও শেষত জ্যোতিৰ অনুৰােধ এৰাব নােৱাৰি মত নিদি নােৱাৰিলে। জ্যোতিয়ে বিলাত পালেগৈ। তাতে ‘এডিনবৰা বিশ্ববিদ্যালয়ত নাম ভর্তি কৰি সেই বিশ্ববিদ্যালয়ৰপৰাই মেট্রিক পৰীক্ষা দিয়ে। প্রথমবাৰ তেওঁ গণিত আৰু সংস্কৃতত বৰ ভাল নাছিল দেখি পাচ কৰিব নােৱাৰিলে; কিন্তু আন বিষয়বােৰত বৰ আগ্রহ আছিল। আগ্রহ দেখি আৰু তেওঁৰ বুদ্ধি আৰু জ্ঞানৰ পৰিচয় পাই বিশ্ববিদ্যালয়ে তেওঁক এম. এ. পঢ়িবলৈ সুবিধা দিলে। তাতে তেওঁ সংস্কৃত, দর্শন, বুৰঞ্জী, সংগীত আৰু অর্থনীতি লৈ পঢ়া আৰম্ভ কৰিলে। কিছুদিনৰ পাছত ইমানবোেৰ বিষয় পঢ়ি উপাধি লােৱাৰ হেপাহ নাইকিয়া হ’ল আৰু শেষত কলেজীয়া শিক্ষা একেবাৰে বাদ দিলে। জ্যোতিৰ মন ঢাল খালে সংগীত আৰু বােলছৰিৰ ফালে। কথা-ছবিৰ বিষয়ে লন্ডনত কিছুদিন অধ্যয়ন কৰি জার্মানিৰ বার্লিন মহানগৰী পালেগৈ। তাতে কথাছবিৰ বিষয়ে বহুত কথা শিকিলে।\n১৯৩০ চনত জ্যোতি জন্মভূমিলৈ উভতিল। সেই সময়ত মহাত্মা গান্ধীৰ নেতৃত্বত দেশত স্বাধীনতা আন্দোলন পুৰাদমে চলিছে। জ্যোতিয়ে হাত সাৱটি বহি নাথাকিল। দেশােদ্ধাৰৰ কামত ফৰিঙে জুইত জাঁপ দিয়াৰ দৰে শৃঙ্খলিত জননীৰ মুক্তিৰ বাবে আন্দোলনত জঁপিয়াই পৰিল। এনে মুহূর্তত জ্যোতিক পাই অসমীয়া ডেকা গাভৰুৱে দুগুণ উৎসাহেৰে আন্দোলন চলাই যাব ধৰিলে ; ইফালে পুলিচৰ ৰঙা চকু জ্যোতিৰ ওপৰত নপৰাকৈ নাথাকিল। তেওঁক ধৰিবলৈ পুলিচে নানা ষড়যন্ত্র কৰিলে। জ্যোতিও কম নহয়। যিমান দিন পাৰিলে পুলিচৰ চকুত ধূলি মাৰি আন্দোলন চলাই থাকিল। ;\n১৯৩২ চনত এটা অশুভ দিনত পুলিচৰ হাতত জ্যোতি ধৰা পৰিল। বিচাৰ হ’ল। শাস্তি হ’ল তেওঁৰ ১৫ মাহ সশ্রম কাৰাদন্ড আৰু ৫০০ টকা জৰিমনা। জেলৰ ভিতৰতে জ্যোতিয়ে অসুখত ভােগাৰ কাৰণে চৰকাৰে তেওঁক মুক্তি দিব বিচাৰিলে, যদি তেওঁ কেতিয়াও আন্দোলনত যােগ নিদিওঁ বুলি লিখিত প্রতিশ্রুতি দিয়ে। তাৰ উত্তৰ আছিল জ্যোতিৰ এনে ধৰণৰ—‘মৰিলে বেমাৰতে মৰিম, তথাপি বিদেশী চৰকাৰৰ ওচৰত দয়া-ভিক্ষা নকৰোঁ। ১৯৪২ চনত স্বাধীনতা আন্দোলনে চৰম পর্যায় পায়গৈ। সেইবাৰৰ আন্দোলনতাে তেওঁ বিশেষ ভূমিকা লৈছিল। এটা দিনাে জিৰণি নােলােৱাকৈ তেওঁ সংগঠনৰ কামত ঘূৰিফুৰি শুৱলা বক্তৃতাৰে জাতিক তৱধ মনালে। দলে দলে ডেকা-গাভৰুৱে লগ ল’লে জ্যোতিৰ। অসমীয়া মানুহক আন্দোলনত যােগ দিবলৈ জ্যোতিয়ে গান ৰচনা কৰিলে, তাৰ সুৰ দিলে—\n‘ বিশ্ব বিজয়ী ন’জোৱান,\nবিশ্ব বিজয়ী নজোৱান,\nওলাই আহ ওলাই আহা\nসন্তান তুমি বিপ্লৱৰ।\nএইজনে আছিল বিপ্লৱী জ্যোতি! লুইত পাৰৰ আমি ডেকা ল’ৰা, মৰিবলৈ আমাৰ ভয় নাই। বুকুৰ তেজেৰে ভাৰতৰ অপমান ধুই পেলাবলৈ জ্যোতিয়ে আগবাঢ়ি আহিছিল। আৰু আগবঢ়াই আনিছিল অসমীয়া জাতিৰ ডেকা-গাভৰুক সেই বজ্র কণ্ঠেৰে—\n‘তােৰ তপ্ত ৰুধিৰ ঢালি আয়েৰক\nশক্তি দিবৰে হ’ল’—বুলি।\nএইদৰে তেওঁ ‘সুৰৰ দেউলৰ ৰূপৰ শিকলি ছিঙি’ তাৰ ধ্বনিৰে অসম তথা ভাৰত ৰজনজনালে। গীতৰ উপৰিও ‘শােণিত কুঁৱৰী আৰু কাৰেঙৰ লিগিৰী’ নাট লিখি আৰু সেই নাটত অসমীয়া সংগীতৰ এক অভিনৱ পুনৰুত্থান ঘটালে। দেশ-প্ৰেমত বুৰ গৈ তেওঁ ৰচনা কৰিলে কনকলতা’, ‘অসমীয়া ল’ৰাৰ উক্তি’, ‘অসমীয়া ছােৱালীৰ উক্তি’ আদি জ্বলন্ত দেশ-প্ৰেমৰ কবিতা। শিশুৰ বাবে ৰচনা কৰিলে ধ্বনি প্রধান কৰি ৰামায়ণৰ শিশু সংস্কৰণ আৰু কুম্পূৰ সপােন’। ইয়াতে প্রকাশ পাইছিল তেওঁৰ সৃষ্টিশীল কলাকাৰ মনৰ পৰিচয়।\nমহাত্মা গান্ধীৰ সৈতে ডেকা জ্যোতিপ্ৰসাদৰ সান্নিধ্য অতি মধুৰ। মহাত্মাৰ বৈপ্লৱিক চিন্তাই জ্যোতিক, জ্যোতিৰ জীৱনক, জ্যোতিৰ সাহিত্যক আৰু গীত সৃষ্টিক প্রভাৱান্বিত কৰিছে।\nতেওঁ সংকীর্ণ দলীয় ৰাজনীতিৰ ওপৰত আস্থা ৰখা নাছিল। তেওঁ গান্ধীবাদ আৰু মার্কস্বাদৰ মাজত সমন্বয় বিচাৰিছিল। দুষ্কৃতিক সুতিৰে পৰাস্ত কৰিবলৈ তেওঁ সদায় বিচাৰিছিল। মহান ভাৰতীয় সংস্কৃতিৰ ঐতিহ্যৰ এটি সুন্দৰ অংগ অসমীয়া কৃষ্টি, অসমীয়া ভাষাৰ কথা এনেদৰে কৈছে—\n‘কামৰূপা মােৰ সুৱদী সুৰীয়া\nঅসমীয়া ভাষা জগৎ-সভালৈ যাব\nউজ্জ্বল সুজ্জ্বল কহিনুৰ পিন্ধি হাঁহি জ্যোতিৰূপা হব।\nইমানতে জ্যোতিক এৰিব নােৱাৰি। তেওঁৰ আন এটা বৈশিষ্ট্যপূর্ণ অৱদান অসমীয়া বােল-ছবি। ‘জয়মতী’ তেওঁৰ তথা অসমীয়া জাতিৰ প্রথম বােলছবি। আনখন ছবি তেওঁৰ ইন্দ্ৰমালতী’। নানা কষ্ট কৰি দিনে-নিশাই খাটি জ্যোতিয়ে জয়মতীক ৰূপালী পর্দালৈ আনি অসমীয়া চিনেমা জগতৰ ভেটি স্থাপন কৰিলে। এয়ে ৰূপকোঁৱৰ জ্যোতি। অসমীয়া জাতিৰ গীত, বােলছবি আৰু নাটকৰ জ্যোতি। অতি কম সময় জীয়াই থাকি ১৯৫১ চনত অসমীয়া জাতিক কন্দুৱাই জ্যোতি চিৰজ্যোতিৰ ৰূপ লৈ গুচি গ’ল। তেওঁ অসমৰ সংস্কৃতিৰ বৰ নামঘৰত’ সােণ-ৰূপৰ খুঁটি পুতি ৰাইজৰ অনুভুতিক এডাল এনাজৰীৰে বান্ধি থৈ গ’ল।\nতেখেতে তেৰটামান শিশু উপযোগী কবিতা লিখি থৈ গৈছে। ইয়াৰ ভিতৰত উল্লেখযোগ্য হৈছে “কম্পুৰ সপোন”।


himantabiswasarma - The Cross Current\nএজন নে দুজন? কোন সোমাব বৰ্ধিত মন্ত্ৰীসভাত?\nThe CrossCurrent\t Jun 9, 2022\nনিম্নমানৰ সামগ্ৰী ব্যৱহাৰ কৰা কোম্পেনীক অসমত প্ৰায় ৪ হাজাৰ কৌটিৰ ঠিকা কিয়?\nবিহাৰত বতাহত ভাঙি পৰিছিল এছ পি চিংলা কনষ্ট্রাকশ্যনে নিৰ্মান কৰা দলঙ ৷ একেটা কোম্পেনীয়ে অসমৰ মুখ্যমন্ত্ৰীৰ পুঁজিলৈ আগবঢ়াইছে ১ কৌটি টকা ৷সেই কোম্পেনীটোয়ে অসমতো লাভ কৰিছে প্ৰায় ৪ হাজাৰ কৌটিৰ ঠিকা ৷ ক’ত, কি কাম কৰি আছে এছ পি চিংলা…\nকিয় দিল্লীৰ দৰে নহ’ল অসমৰ শিক্ষা?\nদিল্লীতকৈ বেছি শিক্ষক আছে অসমত৷ অথচ মেট্ৰিকৰ এই ফলাফল কিয় অসমত? কিয় দিল্লীৰ দৰে নহ'ল অসমৰ শিক্ষা? https://youtu.be/wNdFKVuL5Wg\nউনৈশ শতিকাৰ আৰম্ভণিত কেমব্ৰিজ অভিধানত অন্তৰ্ভুক্ত হৈছিল এটা শব্দ ৷ হৰ্ছ ট্ৰেডিঙ ৷ ঘোৰাৰ বেচা কিনা সংক্ৰান্ততে এই শব্দটো ব্যৱহাৰ কৰা হৈছিল ৷ কিন্তু লাহে লাহে হৰ্ছ ট্ৰেডিঙ হৈ পৰিল এটা ৰাজনৈতিক শব্দ ৷ উনৈশ শতিকাৰ আৰম্ভণিৰ দিনবোৰত ভাল প্ৰজাতিৰ…\nঅসম ৰাজ্যিক বিজেপিয়ে সামাজিক মাধ্যমত প্ৰচাৰ চলোৱা অনুসৰি বিজেপি শাসিত ১৩ ৰাজ্যৰ মুখ্যমন্ত্ৰীৰ তালিকাত শীৰ্ষস্থানত আছে অসমৰ মুখ্যমন্ত্ৰী ড: হিমন্ত বিশ্ব শৰ্মা ৷ এই দাবীৰ সত্যাসত্য নিৰূপণৰ বাবে আমি মেলি চালো ইণ্ডিয়া টুডে আলোচনীখন ৷ ইণ্ডিয়া…\nEXCLUSIVE : আৰ বি এছত ধন বিনিয়োগ কৰা কলকাতাৰ কোম্পেনীৰ আঁৰত কোন ?\nThe CrossCurrent\t Dec 11, 2021\nদ্য ক্ৰছকাৰেন্ট আৰু দ্য ৱায়াৰৰ অনুসন্ধানত পোহৰলৈ অহা আৰ বি এছ পেপাৰ্ছত ফাদিল হৈছিল মুখ্যমন্ত্ৰীৰ পত্নী ৰিণিকি ভূঞা শৰ্মাৰ কোম্পেনী আৰ বি এছ ৰিয়েল্টৰ্ছ প্ৰাইভেট লিমিটেডৰ বে আইনী ভূমি ক্ৰয় বিক্ৰয়ৰ বহু বিস্ফোৰক তথ্য ৷একেটা অনুসন্ধানতে স্পষ্ট…


মৰমৰ ভূপেনদা - অঞ্জন কুমাৰ শৰ্মা - সাহিত্য ডট অৰ্গ\nআশাকৰোঁ কুশলে আছা৷ বহুদিন তোমাৰ গান শুনা নাই অ’ ভূপেনদা৷ জন্ম দিনতে শুনা৷ সময়কে পোৱা নাই৷ আজি আকৌ শুনিম! তোমাৰ সমাধি ক্ষেত্ৰখনক লৈ বৰ বিতৰ্ক চলি থাকে জানা আজিকালি৷ ঠাইকণ লেতেৰা হৈ থকাৰ বাতৰিবোৰো ধূমকেতুৰ দৰে উলাই তোমাৰ জন্ম মৃত্যু তিথিবোৰত৷ কেইজনমানে আঁঠবজীয়া টি ভিৰ টেবুলবোৰ কিবা ফালি দিওঁ যেন কৰে৷ তাতে আকৌ আমাৰ জাতীয় নেতা সকলক সেই সময়ত ডাইৰেক্ট কানেক্ট কৰি দিলে আলোচনাবোৰ আৰু জমি উঠে৷ বিশ জুনত তিনিচুকীয়াৰ ৰাভাদেউৰ মূৰ্ত্তিটো চাফা হৈ পৰাৰ দৰে এইকেইদিন জালুকবাৰীও জাকত জিলিকা হৈ পৰিছে৷ অ’ তোমাক কবলৈ পাহৰিছিলোৱেই জানা৷ ৰাণাদাৰ লগত অট’ৰিস্কা চলাই তহল দিয়া তোমাৰ মৰমৰ জালুকবাৰী বহু সলনি হ’ল৷ একা বেকা বৰ দীঘলীয়া ধুনীয়া ফ্লাই অভাৰ এখন হ’ল৷ সেইখনৰ ওপৰেৰে গলে তোমাৰ সমাধিটোলৈ চাওঁ৷ বৰ হুলস্থূল হৈ থাকে৷ বাছ মটৰৰ ভাল আড্ডা এটা হয়৷ হয়তো তোমাৰ কথাকে পাতে৷\nআৰু এটা কথা, এইবাৰ গুৱাহাটীত ফিফা ৱৰ্ল্ড কাপ হ’ল নহয়৷ ভালেই হ’ল, ষ্টেডিয়ামৰ আশে পাশে ৰাষ্টা পদূলি নিশাটোৰ ভিতৰতে বনাই পেলালে৷ তুমি থকা হ’লে তোমাকে থিম্ চংটো লিখিবলৈ দিলেহেঁতেন৷ আজিকালি আমাৰ ইয়াত বৰ ভাল৷ ভাগে ভাগে ফেন ক্লাৱ৷ তুমি জীয়াই থাকোঁতে…. ধেৎতেৰি এবাৰো মনলৈ নাহিল আমাৰ৷ তোমাৰ নামত আমিও এটা খুলি দিব পাৰিলোহেঁতেন৷ বৰ বেয়া কথা এটা হৈছে জানা, আজিকালি ফাংচনবোৰত বৰ কাজিয়া পেচাল হবলৈ ধৰিছে৷\nঅ’ আৰু এটা ইণ্টাৰেষ্টিং কথা৷ উৰিষ্যাত থকা আমাৰ সাহিত্যৰথীৰ বাংলোটো উৰিয়া চৰকাৰে ভাঙি পেলাবলৈকে লৈছিল নহয়৷ ভাগ্য ভাল চাৰিওফালে হুলস্থূল হোৱা দেখি আমাৰ ফালৰ পৰাও কিবা এটা হেস্ত নেস্ত কৰি পেলোৱা হ’ল৷ সেইদিনা ‘লক্ষ্মীনাথৰ ভাষা তুমি নুবুজা ’ বুলি আমাক যে তুমি গালি পাৰিছিলা, তোমাৰ সেই গানটোলৈ বৰকৈ মনত পৰিছিল৷ এইচেগতে, আহি থকা তোমাৰ মৃত্যু তিথিটোতো হুলস্থূল নালাগক বুলিয়েই ভাবি, ওভোতনিৰ বাটত কলিকতাত এৰাতি কটাই তুমি এৰি অহাটোও বিচাৰ খোচাৰ কৰি, অলপদিনৰ কাৰণে এই চকু চৰহা ৰিপৰ্টাৰ সোপাৰ মুখত চূণ অকণমান সানি থৈ অহা হ’ল৷ বুদ্ধিমানৰে কাম হ’ল দিয়া৷\nএতিয়া থওঁ দিয়া৷ বাছেৰে গুৱাহাটীৰ পৰা যোৰহাটলৈ গৈ আছোঁ৷ বৰ জোকাৰিছে! ■■\n← শিশু – জিতু দত্ত\nৰান্ধনীৰ বিলৈ – ৰাজীৱ সন্দিকৈ →


অসমৰ সংস্কৃতিৰ অংশ "চুমা":\nস্থাপন হবই নেকি "চুম্বন স্মাৰক", যোৰহাটত?\n"চুমা, চুমা, চুমা, চুমা মিঠা মন...চান্দমাৰীত তোমাক দেখো, গনেশ গুৰিত তোমাক দেখো...." জুবিন দাই গানটো তাৰমানে হাৱাতে গোৱা নাছিল। এনেয়ে গানটো হিট হোৱা নাছিল। সেইকাৰণেই চাগৈ তেতিয়া ক'তো প্ৰতিবাদৰ ধোঁৱাও ওলোৱা নাছিল। সেই কথাটো আজি ৰাতিপুৱা বাতৰিকাকতখন মেলি লৈয়েই অসমৰ ৰাইজে হৃদয়ংগম কৰিব পাৰিলে। স্বয়ং এযুগ গাদীত গদগদীয়া হৈ বহি থকা পাৰ্টিটোৰ মুখপাত্ৰ এগৰাকী "চুম্বন অসমৰ সংস্কৃতিৰ এটা অংশ" বুলি ঘোষণা কৰিলে।\n"আয়ৈ দেহি, অসমীয়া সংস্কৃতিৰ এৰাব নোৱাৰা অংশ বুলি ঘোষণানো কিয় নকৰিলে", সেই বুলি আমাৰ গাঁৱৰ ৰাংঢালী মাহীয়ে হাঁহি হাঁহি উপলুঙা কৰিলে....! মুখপত্ৰগৰাকীৰ দূৰভাষ নম্বৰটো পালে এবাৰ ডায়েল কৰি সুধিবলৈহে মন আছিল...আছে যদি দিবাচোন বুলি স্থানীয় সাংবাদিকক কেটেৰা মাৰিলে।\nযোৰহাটত চুমা কাণ্ড সংঘটিত হোৱাৰ লগতে সংগতি ৰাখি কোনোবা এখন গাঁৱত এহাল দম্পত্তিৰ খুকাখন্দা। ফিৰিঙতি, ফিৰিঙতিৰ পৰা খাণ্ডৱ দাহ। ভাবিব নোৱাৰা কথা। ভাবিব নোৱাৰা কথাবোৰেই হবলৈ ধৰিছে, এতিয়া ভয় হৈছে জানোচা, যোৰহাটত ৰাজকুমাৰৰ গালত চুমা আঁকি দিয়া ঘটনাটো মহীয়ান কৰিবলৈ সেই দিনটো ৰাজ্যিক সাংস্কৃতিক সঞ্চালকালয়ে "চুমা দিৱস" ৰূপে ঘোষণা কৰি নিদিয়েতো। তোষামোদৰ যিহে ঢৌ! চিন্তাই লাগে।\nঅসমত ঘটনা হ'লেই হ'ল, বাতৰি কাকতত প্ৰসংগ আনিবলৈ সতকাই ব্যৱহাৰ কৰে এই "কাণ্ড" শব্দটো। যেনে বেলতলা কাণ্ড, ধেমাজি কাণ্ড, পল্লবী-জয়প্ৰকাশ কাণ্ড। কিবা এনেকুৱা অগ্নিবৰ্ষা খবৰ পালেই সাংবাদিক বন্ধুৰ সেই ৰামায়ানৰ লংকা কাণ্ডলৈহে মনত পৰে বোধহয়!\nকাণ্ডৰ সৈতে সংগতি ৰাখি পালন কৰা হয় দিৱস। ধেমাজিত বোমা দিয়াৰ ঘটনাৰ পাছদিনা শ্বহীদ-প্ৰতিবাদ দিৱস। অসমত ঘটনা একোটা মহীয়ান কৰিবলৈ বোলো শ্বহীদ হোৱাটো জৰুৰী। চুমা কাণ্ডৰ লগত সংগতি ৰাখি এগৰাকী নাৰীও এক প্ৰকাৰ শ্বহীদ হৈছেই। সেয়ে চুমা দিয়াৰো চুমা দিৱস ঘোষণা নোহোৱাৰ কি মানে আছেহে!\nযেনেকৈ "মহাৰাণী ভিক্তোৰিয়া-২" অহাৰ পাছত তাক মহীয়ান কৰিবলৈ মুম্বাইত গেটৱে অৱ ইণ্ডিয়া বনাইছিল, ৰাজকুমাৰক যোৰহাটত চুমা দিয়াৰ পাছতো "চুম্বন তোৰণ বা স্মাৰক" এটি বনাবF পাৰে। তাতে বহি অসমীয়া নৱ-প্ৰজন্মই এই সংস্কৃতিৰ অংশটোৰ চৰ্চা, বিকাশ আৰু প্ৰসাৰতাক লৈ চেষ্টা চলাব পাৰিব। এনেই পাৰ্কত বহি লুকাই চুৰকৈ কৰাতকৈ সংস্কৃতিৰ খোল্লম খোল্লা চৰ্চা কৰিবলৈ এইটো দৰকাৰীয়েই। বাৰু সেই বিষয়ে এ.আই.চিচি অফিচত চাকৰি পোৱা ৰাণাদাই চাগৈ চিন্তা ভাৱনা নকৰাকৈ থকা নাই! যোৰহটীয়া ৰাইজলৈ বিহুৰ বতৰতে নতুন উপহাৰ চুম্বন স্মাৰক......চুম্বনজ্যোতি আঁচনি ইত্যাদি পাবৰ বাবে সাজু হওক... ধামাকা কেতিয়া আহে কি পাত্তা! প্ৰাক্ নিৰ্বাচনী বতৰৰ কোনো ঠিকনা নাই দিয়কচোন।\nএতিয়া তিনিজনীয়া বিশেষজ্ঞ কমিটিয়ে অসমীয়াৰ সাংস্কৃতিক সম্পদ স্বৰূপ চুমাক লৈ প্ৰৱল গৱেষণাত নমাৰ খবৰো পোৱা গৈছে। সাংস্কৃতিক সঞ্চালকালয়ৰ খৰছত হোৱা এই গৱেষণাৰ কিছু প্ৰাৰম্ভিক তথ্য পোৱা গৈছে।\nসময় অনুসৰি চুমাৰ প্ৰকাৰ নিৰ্ধাৰণ কৰা হৈছে এইদৰে, নিমিষতে চুমা, খন্তেকীয়া চুমা, দীঘলীয়া চুমা, এঠা লগা চুমা আৰু লেঠা লগা চুমা। তাৰে ভিতৰত এঠা লগাৰ দৰে বহু বেছি সময় চুম্বনত লাগি থাকি দৰ্শকক বিৰক্ত কৰি দিয়া বিধক, বিশেষভাৱে "এঠা লগা চুমা" বুলি সংজ্ঞা দিয়া হৈছে। "লেঠা লগা চুমা"টোত যদিও প্ৰকৃত কাৰ্যত সময়ৰ কোনো লাগ-বান্ধ নাই কিন্তু তাৰ ক্ৰিয়া-পাৰ্শ্ব-প্ৰতিক্ৰিয়াৰ লেঠা বহুদিনলৈকে থাকে। এটি চুমাৰ ফলতে, যেনে ৰিৰ্চাড গেৰে শিল্পা চেট্টীক খোৱা বিখ্যাত চুমাটিৰ কথাই ধৰক, খালে পটককৈ, পিছে প্ৰতিবাদ, মল, আইনী কেচ ইত্যাদিয়ে লেঠা লাগি থাকিলেই নহয়, বহু দিনলৈ। এনে চুমাক বুজাবলৈকে এই "লেঠা লগা চুমা" সংজ্ঞাতো নিৰূপণ কৰা হৈছে।\nচুমাৰ ফলত লগা "ৰঙ"ৰ ওপৰত ভিত্তি কৰিও কিছু শ্ৰেণী বিভাজন কৰা হৈছে। এইবোৰ হ'ল তামোলৰ সেলেঙী লগা চুমা, সস্তীয়া লিপষ্টিকৰ চুমা, ল'ৰিয়েল পেৰিচৰ চুমা, সাধাৰণ চকুৰে ধৰিব নোৱাৰা অথচ পাওতাই বাৰে বাৰে দাপোনত চালেই দেখা বিশেষ ৰঙীন চুমা ইত্যাদি। নাৰীয়ে খোৱা চুমাৰ ওপৰত গৱেষণাত জোৰ দি তাৰ ওপৰতো কিছু শ্ৰেণী বিভাজন কৰি উলিয়াইছে, প্ৰদান কৰোতাৰ ওপৰত ভিত্তি কৰি। সেই অনুসৰি অসমীয়া বিয়াত দৰা আদৰিবলৈ আহোতে পদূলি মুখত শাহু আইয়ে লাজ লাজকৈ দিয়া পাৰম্পৰিক চুমা, খুলশালীয়ে এন্ধাৰতে পটককৈ দিয়া মন কেনেবা কৰা চুমা, লোকৰ বিয়াত এন্ধাৰত পোৱা চুমা, বুঢ়ী আইয়ে কপালত দিয়া চুমা, কিবা ডাঙৰ বস্তু জিনি আহি চাৰপ্ৰাইজ দিওতে হঠাত পত্নীয়ে দিয়া আবেগিক চুমা, গায়কক অনুৰাগীয়ে দিয়া টপাটপ চুমা, বিহুমাৰি ফুৰোতে এন্ধাৰ বাটৰ মৰমসনা চুমা ইত্যাদি। পিছে যোৰহাটৰ ঘটনাৰ পাছত এক নতুন বিধৰ চুমা ইয়াত সন্নিবিষ্ট হৈছে, সেয়া হৈছে "দলীয় কৰ্মীৰ সৱলীকৰণ চুমা"!\nচুমা যিয়েই নহওক, তাৰ ক্ৰিয়া প্ৰতিক্ৰিয়াৰো কথা সমিতিয়ে পৰ্যবেক্ষণত ৰাখিছে। কোনোবা মিঠা চুমাৰ পাছত প্ৰেমত শতদল ফুলা, কোনোবা কনগেলা তামোলৰ গোন্ধে বৰবাদ কৰা চুমাৰ পাছত সম্পৰ্ক ছেদ হোৱা আদি বিষয়তো বিশেষ নজৰ ৰাখিছে। বিষাক্ত চুমা নামৰ হিন্দী চিনেমাই দিয়া সংজ্ঞাটোকে নজৰ-অন্দাজ কৰি পেলাই দলিয়াই পেলাব পৰা নাই। মুঠতে গৱেষণাই এতিয়া ভৰপক দিছে।\nএই বিষয়ে বিশদ প্ৰতিবেদন পালে ৰাইজলৈ পুনৰ সেয়া আগবঢ়োৱা হবই। তেতিয়ালৈ যোৰহাটত সেই বিশেষ চুমাৰ ঐতিহাসিক থলীক চিৰস্মৰণীয় কৰাৰ বাবে বিশেষ চুম্বন স্মাৰক স্থাপন কৰাৰ দাবী অনুৰাগী সংঘই ইতিমধ্যে তুলিছে। কথাটো চাৰেও বিচাৰ বিবেচনা কৰি আছে, হাইকামাণ্ড আইদেউৰ পৰা সেউজ সংকেত পালেই চাগৈ আধাৰশিলা এই বসন্ততে জানমনিৰ হতুৱাই কৰোৱাই পেলোৱাৰো সম্ভাৱনা আছে।\nবিশদ জানিবৰ বাবে একেই ৱেবচাইটত চকু ফুৰাই থাকিব, তেতিয়ালৈকে শুনক জুবিনৰ কণ্ঠত সেই সুমধুৰ গীত...."চুমা চুমা চুমা, চুমা মিঠা মন........"। খালী মদনৰ ফুল পঞ্জিকাত এই বিষয়ে কিবা লিখিছে নেকি এবাৰ চাবলৈ নাপাহৰিব!


অৰ্জুন বঁটাৰ বাবে মনোনীত বক্সাৰ লাভলিনা বৰগোঁহাইক সম্বৰ্ধনা ধনশিৰি জিলা ক্ৰীড়া সন্থাৰ\nলাভলিনাৰ ঘৰৰ চৌহদত জিলা ক্ৰীড়া সন্থাৰ উদ্যোগত স্থাপন কৰা হ'ব এটা বক্সিং ৰিং\nবোকাখাত , June 9, 2020 10:03 am\nক’ৰ’না আতংক আৰু লকডাউনৰ পৰিপ্ৰেক্ষিতত বিগত প্ৰায় তিনি মাহ ধৰি গোলাঘাট জিলাৰ বৰপথাৰৰ নিজ গৃহতে আৱদ্ধ হৈ আছে আগন্তক টকিঅ’ অলিম্পিকলৈ নিৰ্বাচিত হোৱা আন্ত:ৰাষ্ট্ৰীয় বক্সাৰ অসম কণ্যা লাভলিনা বৰগোঁহাই।\nনিজৰ ঘৰতে থাকি কঠোৰ অনুশীলন অব্যাহত ৰাখিছে লাভলিনাই। অলিম্পিকলৈ যোগ্যতা অৰ্জন কৰা অসমৰ প্ৰথম গৰাকী মহিলা খেলুৱৈ লাভলিনালৈ লকডাউনৰ মাজতে আহিছে আন এক সুখবৰ।\nঅৰ্জুন বঁটাৰ বাবে মনোনীত কৰা হৈছে সুদক্ষ বক্সাৰ অসম কন্যা লাভলিনা বৰগোঁহাইৰ নাম। তেওঁৰ এনে সাফল্য আৰু সুখবৰে গৌৰৱাম্বিত কৰিছে ৰাজ্যবাসীৰ লগতে ধনশিৰি মহকুমা বাসীক।\nঅঞ্চলটোলৈ গৌৰৱ কঢ়িয়াই অনা বক্সাৰ গৰাকীক সোমবাৰে বৰপথাৰৰ বাৰমুখীয়া গাঁৱৰ ঘৰত সম্বৰ্ধনা জনাই ধনশিৰি জিলা ক্ৰীড়া সন্থাই।\nধনশিৰি জিলা ক্ৰীড়া সন্থাৰ সভাপতি তথা অসম কো অপাৰেটিভ এপেক্স বেংকৰ ভাৰপ্ৰাপ্ত অধ্যক্ষ যুৱ নেতা বিশ্বজিৎ ফুকনৰ নেতৃত্বত ধনশিৰি জিলা ক্ৰীড়া সন্থা আৰু অসম ৰাজ্যিক পৰিবহন বিভাগৰ গোলাঘাট কাৰ্য্যালয়ৰ তৰফৰ পৰা ফুলাম গামোছা, স্মাৰক আৰু একোখন প্ৰসস্তি পত্ৰৰে সম্বৰ্ধনা জনোৱা হয়।\nলগতে খ্যাতি সম্পন্ন বক্সাৰ গৰাকীৰ ঘৰৰ চৌহদত ধনশিৰি জিলা ক্ৰীড়া সন্থাৰ তৰফৰ পৰা শীঘ্ৰে এটি বক্সিং ৰিং নিৰ্মাণ কৰা হ’ব বুলিও জানিবলৈ দিয়ে বিশ্বজিৎ ফুকনে।\nউল্লেখ্য যে মহামাৰী ক’ভিড ১৯ আৰু লকডাউনৰ বাবে অনুশীলন শিৱিৰ বন্ধ হৈ আছে লাভলীনাৰ। ফলত নিজৰ ঘৰতে লাভলিনাই পুৱা গধুলী অব্যাহত ৰাখিছে অনুশীলন।\nইতিমধ্যে ভাৰতীয় ক্ৰীড়া প্ৰাধিকৰণৰ তৰফৰ পৰা লাভলীনাৰ বাবে প্ৰেৰণ কৰা হৈছে অনুশীলনৰ সামগ্ৰী। অত্যন্ত আত্ম বিশ্বাসী টিকেন বৰগোঁহাই আৰু মামনী বৰগোঁহাইৰ কনিষ্ঠ কন্যা লাভলিনাৰ এতিয়া একমাত্ৰ লক্ষ্য আগন্তক টকিঅ’ অলিম্পিকত দেশৰ হৈ পদক অৰ্জন কৰা।\nবামুণী পাহাৰত মৃত্যু ঘটা ১৮ টা হাতীৰ মৰণোত্তৰ পৰীক্ষা সম্পন্ন, এটা হাতীৰ দেহতহে পোৰাৰ চিন\nৰাজ্যত ঘোষণা হ’ব নেকি লকডাউন? কি ইংগিত দিলে মুখ্যমন্ত্ৰীয়ে?\nচাঞ্চল্যকৰ! এখন চেকেণ্ড হেণ্ড কাৰ ক্ৰয় কৰিবলৈ এহাল দম্পত্তিয়ে বিক্ৰী কৰিলে নিজৰ পুত্ৰসন্তানক, ক’ত?\nবোকাখাতৰ নুমলীগড় চাহ বাগিচাক কন্টেইনমেণ্ট জ’ন ঘোষণা


কি, ক'ত, কেতিয়া আৰু কেনেকৈ - সমাজ বিজ্ঞান -ইতিহাস-বুৰঞ্জী- ষষ্ঠ শ্ৰেণী - পাঠ নং ৯ -What, Where, When and How - Social Science -History Part- Class VI - Lesson9- Gorajan Goodluck Tutor Centre\nHome ইতিহাস বুৰজ্ঞী ষষ্ঠ শ্ৰেণী সপ্তম শ্ৰেণী সমাজ বিজ্ঞান কি, ক'ত, কেতিয়া আৰু কেনেকৈ - সমাজ বিজ্ঞান -ইতিহাস-বুৰঞ্জী- ষষ্ঠ শ্ৰেণী - পাঠ নং ৯ -What, Where, When and How - Social Science -History Part- Class VI - Lesson 9\nকি, ক'ত, কেতিয়া আৰু কেনেকৈ - সমাজ বিজ্ঞান -ইতিহাস-বুৰঞ্জী- ষষ্ঠ শ্ৰেণী - পাঠ নং ৯ -What, Where, When and How - Social Science -History Part- Class VI - Lesson 9\nAdmin September 11, 2021 ইতিহাস, বুৰজ্ঞী, ষষ্ঠ শ্ৰেণী, সপ্তম শ্ৰেণী, সমাজ বিজ্ঞান,\n১) উত্তৰ লিখাঃ\n(ক) ইতিহাস কাক বোলে ?\nউত্তৰঃ অতীতত ঘটা প্ৰকৃত ঘটনাৰ ধাৰবাহিক বিৱৰণীকে ইতিহাস বোলা হয় ৷ ইয়াত অতীতৰ মানৱ সমাজৰ সকলো দিশ সামৰি লোৱা এক গ্ৰহণযোগ্য বৰ্ণনা থাকে ৷\n(খ) সাধুকথা আৰু ইতিহাসে একে অৰ্থ নুবুজায় কিয় ?\nউত্তৰঃ আমাৰ সমাজত কিছুমান লোককথা আৰু কাহিনী ককা, আজো কখাৰ দিনৰ পৰাই মুখে মুখে চলি আহিছে ৷ সময়ত এইবোৰ লিখিত আকাৰতো ওলাইছে ৷ উদাহৰণস্বৰূপে বেউলা-লক্ষীন্দৰৰ কাহিনী, নৰকাসুৰৰ কাহিনী, সাৱিত্ৰী-সত্যবানৰ কাহিনী ইত্যাদি ৷ এইবোৰ কাহিনী শুনিবলৈ আমোদজনক কিন্তু বাস্তৱত সেইবোৰ কাহিনিৰ প্ৰমাণ বিচাৰি পোৱা টান , সত্যতা নিৰূপন কৰিব নোৱাৰা সাধু বা কাহিনীক ইতিহাস হিচাপে বিবেচনা কৰা নহয় ৷ নিৰ্ভৰযোগ্য তথ্যৰ ভিত্তিতহে ইতিহাস ৰচনা কৰা হয় ৷\nআনহাতে , অতীতত ঘটা প্ৰকৃত ঘটনাৰ ধাৰবাহিক বিৱৰণীকে ইতিহাস বোলা হয় ৷ ইয়াত অতীতৰ মানৱ সমাজৰ সকলো দিশ সামৰি লোৱা এক গ্ৰহণযোগ্য বৰ্ণনা থাকে ৷\n(গ) ইতিহাস অধ্যয়নৰ সমলবোৰ কি কি ?\nউত্তৰঃ ইতিহাস অধ্যয়নৰ সমলবোৰ হ'লঃ-\n(ক) পুৰণি ভগ্নাৱশেষ, বাচন বৰ্তন, লিপি, আ-অলংকাৰ, সঁজুলি আৰু মূৰ্তি\n(খ) তামৰ ফলি\n(গ) প্ৰাচীন মুদ্ৰা\n(ঙ) বিদেশী পৰ্যটকসকলৰ বিৱৰণী\n(ঘ) বেদ, পুৰাণ, মহাভাৰত আদি ইতিহাস অধ্যয়নৰ সমলনে ? যদি হয়, সেইবোৰ কোনবিধ সমলৰ অন্তৰ্গত ?\nউত্তৰঃ বেদ, পুৰাণ, মহাভাৰত আদি ইতিহাস অধ্যয়নৰ সমল হয় ৷ সেইবোৰ সাহিত্য সমলৰ অন্তৰ্গত ৷\n(ঙ) ইতিহাস অধ্যয়নৰ বৰ্তমান সময়ত প্ৰয়োজনীয়তা কি আছে বুলি ভাবা ?\nউত্তৰঃ ইতিহাস অধ্যয়নৰ জৰিয়তে ঐতিহ্য, পৰম্পৰা আৰু সংস্কৃতিৰ পৰিৱৰ্তন , পৰিৱৰ্ধনৰ ধাৰা উপলদ্ধি কৰিব পাৰি ৷ সেইবাবে ইতিহাস অধ্যয়নৰ প্ৰয়োজন আছে বুলি মই ভাবো ৷\n(চ) বুৰঞ্জী আৰু ইতিহাসৰ পাৰ্থক্য কি ?\nউত্তৰঃ অসমীয়া ভাষাত বুৰঞ্জী আৰু ইতিহাসএকেটা অৰ্থত ব্যৱহাৰ কৰা দেখা যায় ৷ কিন্তু বুৰঞ্জী আৰু ইতিহাস একে নহয় ৷ দুুয়োটা শব্দৰ মাজত গুণগত পাৰ্থক্য আছে ৷ সাধাৰণতে বুৰঞ্জীত ৰজা বা সম্ভ্ৰান্ত পৰিয়ালৰ বিৱৰণহে পোৱা যায় ৷ ইয়াত সাধাৰণ প্ৰজা বা জনসাধাৰণৰ বিষয়ে উল্লেখ নাথাকে ৷ যাৰ বাবে বুৰঞ্জীক ইতিহাস আখ্যা দিয়া নাযায় ৷ কিন্তু অসমৰ ইতিহাস ৰচনা কৰাৰ বাবে বুৰঞ্জীবোৰ এক উল্লেখযোগ্য সমল ৷\nTags # ইতিহাস # বুৰজ্ঞী # ষষ্ঠ শ্ৰেণী # সপ্তম শ্ৰেণী # সমাজ বিজ্ঞান\nBy Admin at September 11, 2021\nTags: ইতিহাস, বুৰজ্ঞী, ষষ্ঠ শ্ৰেণী, সপ্তম শ্ৰেণী, সমাজ বিজ্ঞান\nUnknown 24 October 2021 at 17:41\nThanku sir please2and 3answers rwirter


Otorex in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nOtorex ৰ লাভ আৰু ব্যৱহাৰসমূহ- Otorex Benefits & Uses in Assamese- Otorex ar laabh aaru byavaharsamuh\nOtorex ৰ পালি আৰু সেয়া কেনেদৰে ল'ব- Otorex Dosage & How to Take in Assamese - Otorex ar paali aaru xeya kenedore lobo\nOtorex ৰ পাৰ্শ্চক্ৰিয়াসমূহ- Otorex Side Effects in Assamese- Otorex ar parshwakriyasamuh\nOtorex সংক্ৰান্ত সতৰ্কতাবাণীসমূহ- Otorex Related Warnings in Assamese- Otorex xonkranta xatarkatabanisamuh\nঅইন দৰৱৰ সৈতে Otorexৰ গুৰুতৰ ক্ৰিয়া-প্ৰতিক্ৰিয়া- Severe Interaction of Otorex with Other Drugs in Assamese- Oinor xoite Otorex ar gurutor kriya-pratikriya\nOtorex মতভেদসমূহ- Otorex Contraindications in Assamese- Otorex nishedhsamuh\nOtorex ৰ বিষয়ে সততে সোধা প্ৰশ্নসমূহ- Frequently asked Questions about Otorex in Assamese- Otorex ar bikhoye satate xodha prashnasamuh\nখাদ্য আৰু মদৰ সৈতে Otorex ক্ৰিয়া-প্ৰতিক্ৰিয়া- Otorex Interactions with Food and Alcohol in Assamese- khadya aaru modor xoite Otorex kriya-pratikriya\nOtorex ৰ লাভ আৰু ব্যৱহাৰসমূহ - Otorex Benefits & Uses in Assamese - Otorex ar laabh aaru byavaharsamuh\nOtorex তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOtorex ৰ পালি আৰু সেয়া কেনেদৰে ল'ব - Otorex Dosage & How to Take in Assamese - Otorex ar paali aaru xeya kenedore lobo\nOtorex-ৰ উপাদানসমূহ - Otorex Active Ingredients in Assamese - Otorex-ar upadaansamuh\nOtorex ৰ পাৰ্শ্চক্ৰিয়াসমূহ - Otorex Side Effects in Assamese - Otorex ar parshwakriyasamuh\nগৱেষণাৰ ভিত্তিত, Otorex ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOtorex সংক্ৰান্ত সতৰ্কতাবাণীসমূহ - Otorex Related Warnings in Assamese - Otorex xonkranta xatarkatabanisamuh\nOtorex-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Otorexএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Otorex পুনৰাই গ্ৰহণ নকৰিব।\nOtorex-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nOtorex এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Otorex গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Otorex কি প্ৰভাৱ দেখা গৈছে?\nOtorexৰ ব্যৱহাৰ বৃক্ক ৰ বাবে ক্ষতিকৰ হব পাৰে। চিকিতসকৰ পৰামৰ্শ অবিহনে গ্ৰহণ নকৰিব।\nযকৃতত Otorex কি প্ৰভাৱ দেখা গৈছে?\nকলিজা ত Otorexৰ প্ৰভাৱৰ বিষয়ে কোনো বৈজ্ঞানিক গৱেষনা নথকাত, Otorexৰ [Organ]ৰ ওপৰত সুৰক্ষাৰ তথ্য উপলব্ধ নহয়।\nহৃদযন্ত্ৰৰ ক্ষেত্ৰত Otorex ৰ কি প্ৰভাৱ দেখা গৈছে?\nহৃদয় ত Otorexৰ প্ৰভাৱৰ বিষয়ে কোনো বৈজ্ঞানিক গৱেষনা নথকাত, Otorexৰ [Organ]ৰ ওপৰত সুৰক্ষাৰ তথ্য উপলব্ধ নহয়।\nঅইন দৰৱৰ সৈতে Otorexৰ গুৰুতৰ ক্ৰিয়া-প্ৰতিক্ৰিয়া - Severe Interaction of Otorex with Other Drugs in Assamese - Oinor xoite Otorex ar gurutor kriya-pratikriya\nOtorex তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOtorex মতভেদসমূহ - Otorex Contraindications in Assamese - Otorex nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Otorex লোৱা অনুচিত যাতে -\nOtorex ৰ বিষয়ে সততে সোধা প্ৰশ্নসমূহ - Frequently asked Questions about Otorex in Assamese - Otorex ar bikhoye satate xodha prashnasamuh\nএই Otorex-এ অভ্য়াস বা নিচাৰ সৃষ্টি কৰে নেকি?\nনহয়, Otorexয়ে অভ্যাসৰ সৃষ্টি নকৰে।\nOtorex আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, আপুনি ডাক্তৰৰ পৰামৰ্শৰ পিছতহ Otorex লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Otorex ব্যৱহৃত নহয়।\nখাদ্য আৰু মদৰ সৈতে Otorex ক্ৰিয়া-প্ৰতিক্ৰিয়া - Otorex Interactions with Food and Alcohol in Assamese - khadya aaru modor xoite Otorex kriya-pratikriya\nখাদ্য আৰু Otorexৰ ক্ৰিয়া-প্ৰতিক্ৰিয়া\nOtorex আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Otorexৰ মাজৰ প্ৰতিক্ৰিয়া\nগৱেষণাৰ অভাৱত, Otorex লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nOtorex ৰ অনুকল্প - Substitutes for Otorex in Assamese\nআপুনি বা আপোনাৰ পৰিয়ালৰ কোনোবাই Otorex লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Otorex ব্যৱহাৰ কৰিছিল নেকি?\nআপুনি কিমান পৰিমাণে Otorex সেৱন কৰিছিল?\nআপুনি Otorex ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Otorex সেৱন কৰে?


মার্চত ৰাজ্যসভাৰ দুখন আসনৰ নির্বাচন! বিভাজিত বিৰোধী–কংগ্রেছত অন্তঃকলহঃ নিশ্চিত জয়ৰ দিশে বিজেপি মিত্রজোঁট - নিয়মীয়া বাৰ্তা\nমার্চত ৰাজ্যসভাৰ দুখন আসনৰ নির্বাচন! বিভাজিত বিৰোধী–কংগ্রেছত অন্তঃকলহঃ নিশ্চিত জয়ৰ দিশে বিজেপি মিত্রজোঁট\nনিয়মীয়া বাৰ্তা, ২৩ জানুৱাৰীঃ অহা মার্চ মাহত অসমৰ দুখন ৰাজ্যসভাৰ আসনৰ বাবে নির্বাচন অনুষ্ঠিত হ’ব৷ বর্তমান কংগ্রেছৰ ৰিপুণ বৰা আৰু ৰাণী নৰহৰ কার্যকাল অহা ২ এপ্রিলত অন্ত পৰিব৷ সেই অনুসৰি অহা মার্চ মাহত সেই আসন দুখনৰ বাবে নির্বাচন অনুষ্ঠিত হ’ব৷ সম্প্রতি অসম বিধানসভাৰ বিভিন্ন দলৰ স্থিতি এনেধৰণৰ– বিজেপি ৬২, কংগ্রেছ ২৭, এ আই ইউ ডি এফ ১৫, অগপ ৯, ইউ পি পি এল ৭, বি পি এফ ৩, ৰাইজৰ দল ১, চি পি আই (এম) ১৷ দুখন আসনৰ বাবে হ’বলগীয়া ৰাজ্যসভা নির্বাচনত একোখন আসনত জয়ৰ বাবে ৪২গৰাকী বিধায়কৰ সমর্থনৰ প্রয়োজন৷ বিধানসভাৰ বর্তমানৰ শক্তি অনুসৰি বিজেপি মিত্রজোঁটৰ মুঠ সদস্য সংখ্যা হৈছে ৭৮৷ শেহতীয়াকৈ বি পি এফ দলেও বিজেপিৰ সংগী হ’বলৈ আগবঢ়াত সেই সংখ্যা ৮১লৈ বৃদ্ধি পাইছে৷ আনহাতে, কংগ্রেছৰ শশীকান্ত দাসে ইতিমধ্যে চৰকাৰৰ পক্ষত অৱস্থান লোৱাত সেই সংখ্যা স্বাভাৱিকতে ৮২লৈ বৃদ্ধি পোৱাটো নিশ্চিত হৈছে৷\nএনে অৱস্থাত দুয়োখন আসন দখল কৰিবলৈ বিজেপি মিত্রজোঁটক মাত্র দুজন বিধায়কৰহে সমর্থনৰ দৰকাৰ৷ ইয়াৰ বিপৰীতে আজিৰ তাৰিখত কংগ্রেছৰ কার্যতঃ শক্তি ২৫হে বুলিব পাৰি৷ ৰহাৰ বিধায়ক শশীকান্ত দাসে বিজেপিৰ পক্ষত অৱস্থান লোৱাৰ দৰে বাঘবৰৰ বিধায়ক শ্বেৰমান আলী আহমেদেও ইতিমধ্যে অহা ৩১ জানুৱাৰীৰ ভিতৰত কংগ্রেছ ত্যাগৰ স্পষ্ট ইংগিত দিছে৷ কংগ্রেছৰ ২৫, এ আই ইউ ডি এফৰ ১৫, ৰাইজৰ দলৰ ১ আৰু চি পি আই (এম)ৰ ১ সদস্য মিলি বিৰোধীৰ মুঠ শক্তি হৈছে ৪২৷ কিন্তু সম্প্রতি বিৰোধীৰ ৰাজনৈতিক শিবিৰত যি ৰাজনৈতিক বাতাৱৰণ চলিছে, নির্বাচন পর্যন্ত যে ৪২ বিধায়ক একত্রিত হৈ থাকিব, তাত যথেষ্ট সন্দেহ আছে৷ এ আই ইউ ডি এফে ৰাজ্যসভা নির্বাচনত বিৰোধী দলসমূহে ঐক্যবদ্ধভাৱে এজন প্রার্থী প্রক্ষেপৰ পোষকতা কৰিছে যদিও একে সময়তে এইবাৰ বিৰোধীৰ আসনখন তেওঁলোকক এৰি দিয়াৰ দাবী কৰিছে৷\nইতিমধ্যে দলটোৰ কেইবাগৰাকীও বিধায়কে সেই বিষয়ে ৰাজহুৱাকৈ দাবী উত্থাপন কৰিছে৷ ফলত আসনখন এৰাধৰাক লৈ বিৰোধী শিবিৰত শেষমুহূর্তত ভাঙোন অহাৰ সম্ভাৱনা উলাই কৰিব নোৱাৰি৷ এই ভাঙোনৰ বাবে অসন্তুষ্ট হৈ কোনো বিধায়কে ভোটদানৰ পৰা বিৰত থাকিলে বা ভোট বাতিল কৰিলে স্বাভাৱিকতে ভোটৰ কোটাৰ পৰিমাণো হ্রাস পাব৷ তেনে পৰিস্থিতি আহি পৰিলে বিজেপি মিত্রজোঁটে বিৰোধী বিধায়কৰ সমর্থন অবিহনে বর্তমানৰ ৮২ শক্তিৰেই দুয়োখন আসন দখল কৰিলেও আচৰিত হ’বলগীয়া একো নাথাকিব৷ কিয়নো সম্প্রতি কংগ্রেছৰ আৰু কিছু বিধায়কে বিজেপিত যোগদানৰ বাবে চর্চা চলি থকাৰ সমান্তৰালভাৱে এ আই ইউ ডি এফৰো বিভিন্নজন বিধায়কে সময়ে সময়ে মুখ্যমন্ত্রী ড০ হিমন্ত বিশ্ব শর্মাকে ধৰি চৰকাৰখনৰ কাম–কাজৰ মুকলি সমর্থন কৰি আহিছে৷ এই প্রসংগতে উল্লেখনীয় এয়ে যে মুখ্যমন্ত্রী ড০ শর্মায়ো ইতিপূর্বে ৰাজ্যসভা নির্বাচনক লৈ বিৰোধীয়ে একো কৰি লাভ নাই বুলি স্পষ্ট কৰি দিছে৷ মুখ্যমন্ত্রী ড০ শর্মাই ৰাজ্যসভা নির্বাচনক লৈ বিজেপিয়ে কেতিয়াবাই অংক কৰি থৈছে বুলি কৰা মন্তব্যয়ো যথেষ্ট তাৎপর্যপূর্ণ বহন কৰিছে৷ মুঠতে বিভাজিত বিৰোধী, কংগ্রেছৰ অন্তঃকন্দল আৰু বি পি এফৰ বিজেপিক সমর্থনে সমাগত ৰাজ্যসভা নির্বাচনত দ্বিতীয়খন আসনো অনায়াসে মিত্রজোঁটৰ পক্ষলৈ যোৱাৰ সম্ভাৱনা প্রকট হৈ পৰিছে৷\nঅভেদ্য দুর্গত পৰিণত ৰাজধানী দিল্লীৰ ৰাজপথঃ ২৬ জানুৱাৰীত সন্ত্রাসবাদী আক্রমণৰ ভাবুকি


Gold Silver Price: ৰূপৰ দাম আজি ৬৪,৫০০ টকা অতিক্ৰম কৰিছে, জানক ১০ গ্ৰাম সোণৰ দাম কিমান ?– News18 assam\nHome » photogallery » business »Gold Silver Price: ৰূপৰ দাম আজি ৬৪,৫০০ টকা অতিক্ৰম কৰিছে, জানক ১০ গ্ৰাম সোণৰ দাম কিমান ?\nGold Silver Price: ৰূপৰ দাম আজি ৬৪,৫০০ টকা অতিক্ৰম কৰিছে, জানক ১০ গ্ৰাম সোণৰ দাম কিমান ?\nGold Silver Price: বিবাহৰ বতৰ আৰম্ভ হৈছে, যাৰ ফলত বজাৰত সোণৰ ৰূপৰ মূল্য (Gold Silver Price Today) উঠা-নমা অব্যাহত আছে। মাল্টি কমোডিটি এক্সচেঞ্জত (MCX) সোণৰ মূল্য আজি বৃদ্ধি পাইছে, আনহাতে ৰূপৰ মূল্য সামান্য হ্ৰাস হোৱা দেখা গৈছে।\n| January 24, 2022, 11:06 IST\nফেব্ৰুৱাৰী বিতৰণৰ বাবে সোণৰ মূল্য আজি ০.১৩ শতাংশ বৃদ্ধি পাইছে। একে সময়তে, ৰূপৰ মূল্য ০.২৬ শতাংশ হ্ৰাস পাইছে।\nসোণ আৰু ৰূপৰ মূল্য কিমান- ফেব্ৰুৱাৰীত বিতৰণৰ বাবে সোণ আজি প্ৰতি ১০ গ্ৰামত ০.১৩ শতাংশ বৃদ্ধি হৈ ৪৮,৩১২ টকালৈ বৃদ্ধি পাইছে। আজিৰ বাণিজ্যত ৰূপ০.২৬ শতাংশ হ্ৰাস পাইছে। আজি, ১ কিলোগ্ৰাম ৰূপৰ মূল্য হৈছে ৬৪,৬৪০ টকা।


সদস্য:Boranitul/মিৰি জীয়ৰী/ত্ৰয়োদশ অধ্যায় - পানেই - ৱিকিউৎস\nসদস্য:Boranitul/মিৰি জীয়ৰী/ত্ৰয়োদশ অধ্যায় - পানেই\n291মিৰি জীয়ৰীৰজনীকান্ত বৰদলৈ\nসেই নিশা পানেই গাঁৱৰ ওচৰৰ হাবিৰ মাজতে থাকে। ৰাতি পুৱালত তাই হাবি ফালি উত্তৰ ফাললৈ মুখ কৰি যাবলৈ ধৰিলে। বাঘ, বালুক ইত্যাদিৰ ভয়ত তাই আঁঠুকি আঁঠুকি দৌৰিবলৈ ধৰিলে। তাই কলৈনো যাব কিনো কৰিব ইয়াৰ একোকে থিৰ কৰিব নোৱাৰিলে। তথাচ তাই যাবলৈকে ধৰিলে। দিনটো গৈ গৈ ভাগৰ লাগিল। ৰাতি হল, এজোপা গছৰ তলতে প্ৰাণৰ মায়া এৰিও পৰি থাকিল। পিছদিনা ৰাতিপুৱাই তাই আকৌ যাবলৈ ধৰিলে। আৰু এইদৰে তিনিসাজ লঘোণ খাতি গধূলি এখন হিন্দুৰ গাঁও পালেগৈ। তাত হাবিৰ পৰা ওলাই সেই গাঁৱৰে এঘৰ মানুহৰ ঘৰত চাপিল আৰু আতুৰ মাতেৰে পানী এটোপা খুজি খাই নিশাটো তাতে থাকিবলৈ মন কৰিলে।\nযি মানুহৰ ঘৰত পানেই চাপিছিল গাঁৱৰ ভিতৰত সেই মানুহঘৰেই চহকী। সেইঘৰৰ দুই-তিনিটা ডেকা আছিল। ডেকাকেইজনে অলপ অলপ লেখা-পঢ়াও জানিছিল। এজনে ছাত্ৰবৃত্তি পৰীক্ষাও পাছ কৰিছিল। এই ডেকাটোৰ বয়স প্ৰায় পঁচিশ বছৰ। সি পানেইক দেখিলে যে তাই মিৰিয়নী হলেও দেখিবলৈ শুৱনি। তাইনো কৰ, কৰ পৰা আহিছে, কিয়নো এনেকৈ হাবিৰ মাজে মাজে ফুৰিছে, এইবিলাক কথা তাৰ জানিবলৈ ইচ্ছা হল।\nডেকাজনে যে গাঁৱৰ একেবাৰে চহা বিধৰ মানুহ সেইটি নহয়। তেওঁৰ ভৰিত সদায় জোতা। মূৰটিও সদায় চিকুণে মেলোৱা। আৰু এইবিলাকৰ লগে লগে তেওঁৰ গাত বাবুৱনিৰ আন আন চিনবিলাকো আছিল। তেওঁ গাঁৱত থাকিয়েই ইংৰাজী সুৰাও সেবিবলৈ শিকিছিল। আনকি সভ্য সমাজত ঠায়ে ঠায়ে গণ্যও হৈ ফুৰিছিল।\nপানেইক পানী-দুনী খুৱাই অলপ ঠাণ্ডা কৰি গধূলি হৈ আহিলত ডেকাজনে লাহে লাহে হাতত এটা বটল, গিলাচ এটাৰে সৈতে লৈ চৰা-ঘৰত বহি তেওঁ চাকৰক ধঁপাত খুজিলে। চাকৰে ধঁপাত আনি দিলে। তেতিয়া তেওঁ ধঁপাত খাই খাই পানেইক সুধিলে-\nতেতিয়া ডেকাটোৱে আগ্ৰহেৰে সৈতে পানেইক চিলিমটো দিলে। পানেয়েও ধঁপাত খাব ধৰিলে। তেতিয়া ডেকাটোৱে বটলৰ পৰা গিলাচত সুৰা ঢালি পানেইক আকৌ সুধিলে, "তই আপং (ক) কাৱনে?"\nপানেয়ে এই কথাত পেটে পেটে ভাবিলে যে তাইি আজি তিনিদিন অনাহাৰ। শৰীৰত বৰ ভাগৰ লাগিছে। সদায় খাই-বই থকা এটুপি আপং পালে তাইৰ শুকান গললৈ ৰস আহে। ভাগৰ লগা দেহটোত অলপ বল হব ইত্যাদি ভাবি-চিন্তি তাই ইচ্ছা প্ৰকাশ কৰিলে। তেতিয়া আমাৰ এই ডেকাজনে গিলাচে গিলাচে পানেইক মদ দিবলৈ ধৰিলে। আৰু নিজেও খাবলৈ ধৰিলে। পানেয়ে তিনি-চাৰি গিলাচ মদ পেটত পেলালে, তেও তাই অথিৰ বা মতলীয়া নহল। কিন্তু ডেকাজন নিতান্ত অথিৰ হৈ উঠিল। তাৰ প্ৰথমেই ভাব হল পানেই গাভৰু; তাৰ পাছত ধুলো ধুলো চকু দুটাৰে চাবলৈ ধৰিলে। দেখিলে পানেই শুৱনি। তেতিয়া সি কবলৈ ধৰিলে-"তই দেখিবলৈ বাৰু অ'।"\nপানেই-"জানো। অলে অব পাৰোঁ।"\nডেকা-"য়য় আৰু নয়য়নো কেলেই।"\nপানেই-"অলুয়েই বা কিনো অল।"\nডেকা-"একো নাই য়োয়াতো। তোৰ নামটোনো কি?"\nডেকা-"তোৰ নামটোও বাৰু।"\nপানেই-"এৰা মোৰ অকলো বাৰু।"\nডেকাজনে এই কেইফাকি কথা-বতৰা হৈয়েই উত্ৰাৱল হল। পাঠক! কবলৈ লাজ লাগে-ডেকাজনে অত্যাচাৰ কৰিব মনেৰে পানেইৰ সৈতে দবৰা-দবৰি লগালে। কিন্তু ধন্য মোৰ মিৰি জীয়ৰীৰ বল। তাইক সি বলে নোৱাৰিলে, সি তাইৰ সতীত্ব নষ্ট কৰিবলৈ পাৰগ নহল। শেহত অতি নৈৰাশ মনেৰে সি পানেইক কলে-\nপানেই-"ছিঃ তই এনেবোৰ লাজ লগা কথা বৱ। এইবিলাক পাপ।"\nডেকা-"মই তোক পালে সকলো পাপকে কৰিব পাৰো। মই যাওঁ যাম নৰকলৈ। কিন্তু পানে। তই মোৰ আশা ছেদ কৰিব নালাগিছিল।"\nপানেই-"ছিঃ তই বাল মানু য়ৈ আমাৰ মিৰিয়নীতো চকু দিয়। আমি তয়ঁতৰ বেটীৰ জোৰৰো নয়ঁও।"\nডেকা-"পানেই তই যদি বেটী ছোৱালীও হলিহেঁতেন, তথাচ তোক মই নেৰিলোহেঁতেন। পানেই মোৰ প্ৰাণ শীতল কৰ।"\nএইবুলি ডেকাজনে আকৌ জাঁপ মাৰি, পানেইক ধৰিলে। কিন্তু ধন্য মিৰি জীয়ৰী মোৰ। তাই লক্ষ্যভ্ৰষ্ট নহল। নিজৰ সতীত্ব ৰক্ষা কৰিলে, অথচ চিঞৰ-বাখৰ নকৰিলে। ডেকাটো ভাগৰি আঁতৰ হলতে তাই কবলৈ ধৰিলে-\n"চাচোন? মই কত দুখ পাই আই-বোপাইকো এৰি পলাইছোঁ। এতিয়া নিশা তয়ঁতৰ গৰতে চাপিলোঁ, কি জানি এই দুককৰ অংয়াৰতো মই এপেৰা নিকা চাইদাৰ জিৰাবলৈকো পাওঁ। কিন্তু তই মোৰ আশ্ৰয়দাতা হৈয়ো মোক অইনায় কৰিবলৈ বিচাৰিলি। য়েন জানি বাগে খাওক বালুকে খাওক মই যাওঁগৈ" এই বুলিয়েই উচাট মাৰি তাই ওলাই গল।\nপাঠক! আমাৰ এই ডেকাটোও নিতান্ত চিত্তহীন নহয়। তাৰ নিচা এৰিলত পানেইৰ তেজোনয় শেষৰ কথা কেইফাকিয়েই তাৰ জ্ঞানচকু মুকলি কৰিলে। সি জানিব পাৰিলে প্ৰকৃততে সি বৰ গৰ্হিত কাম কৰিছে। নিজৰ মনটো দুখিত হল আৰু মনে মনে প্ৰতিজ্ঞা কৰিলে যে সি আৰু এনেকুৱা কাম নকৰে।\nদুখিত অন্তঃকৰণেৰে সৈতে সি পানেইক কবলৈ ধৰিলে-"পানেই তই নাযাবি। আজি নিশা ইয়াতে খাই-বই থাক। তোক আৰু মই বেজাৰ নিদিওঁ। যিমান পাৰোঁ তোক সহায়হে কৰিম।"\nডেকাটোৰ এই কেইফাকি কথাত পানেই উলটিল। আৰু চিত্তেৰে সৈতে ডেকাটোক শলাগিলে। ৰাতি সিহঁতৰ ঘৰতে খাই-বই পৰি থাকিল। কিন্তু ৰাতি পুৱাওঁ পুৱাওঁ হওঁতেই তাই সিহঁতৰ ঘৰ এৰি আকৌ হাবিলৈ পলাল।\nত্ৰয়োদশ অধ্যায়ৰ মিৰি ভাষাৰ শব্দৰ ভাঙনি[সম্পাদনা কৰক]\n"https://as.wikisource.org/w/index.php?title=সদস্য:Boranitul/মিৰি_জীয়ৰী/ত্ৰয়োদশ_অধ্যায়_-_পানেই&oldid=20495"ৰ পৰা সংকলিত


অসম আৰক্ষীত নতুন সংযোজন, সাৰি নাযায় অপৰাধী! -\nHomeআঞ্চলিকঅসম আৰক্ষীত নতুন সংযোজন, সাৰি নাযায় অপৰাধী!\nঅসম আৰক্ষীত নতুন সংযোজন, সাৰি নাযায় অপৰাধী!\nগুৱাহাটী : অসম আৰক্ষীত নতুন সংযোজন। আৰক্ষীৰ আধুনিকীকৰণৰ পদক্ষেপ হিচাপে ঘটোৱা নতুন সংযোজনে অসম আৰক্ষীক অধিক গতিশীল তথা কাৰ্যক্ষম কৰি তোলাৰ সম্ভাৱনা দেখা গৈছে। বিশেষ একশ্ৰেণীৰ অপৰাধীৰ বাবে এই পদক্ষেপ হৈ পৰিব পাৰে মূৰৰ কামোৰণি। আজি আৰক্ষী সঞ্চালকপ্ৰধান ভাস্কৰজ্যোতি মহন্তই মুকলি কৰিব চাইবাৰ ফৰেনচিক লেব৷ ৩ কোটিকৈ টকা ব্যয় সাপেক্ষে ৰাজ্যৰ প্ৰতিখন থানাতে বিশেষ চাইবাৰ কিটৰ ব্যৱস্থা কৰা হৈছে৷ প্ৰথম পৰ্যায়ত গুৱাহাটীৰ প্ৰতিখন থানাত দিয়া হ’ব চাইবাৰ কিট৷\nআৰু পঢ়িব পাৰিব : সন্ত্ৰাসবাদীৰ নৃশংসতা, কৰুণভাৱে নিঃশেষ আৰক্ষী বিষয়াৰ পৰিয়াল\nএই কিটৰ জড়িয়তে থানাতে চাইবাৰ অপৰাধৰ তদন্ত কৰিব পাৰিব৷ আজিৰে পৰা চাইবাৰ কিটৰ প্ৰশিক্ষণ আৰম্ভ হ’ব গুৱাহাটী আৰক্ষীৰ৷ চিআইডিৰ কাৰ্যালয়ত প্ৰশিক্ষণ দিয়া হ’ব প্ৰতিজন আৰক্ষীক৷ ইয়াৰ সমান্তৰালকৈ আজিৰে পৰা আৰম্ভ হ’ব চাইবাৰ ফৰেনচিক লেব৷ CIDৰ কাৰ্যালয়তে স্থাপন কৰা হৈছে চাইবাৰ ফৰেনচিক লেবটো৷\nআৰক্ষীৰ বাবে ড্ৰাগ ডিটেকচন কিটৰো ব্যৱস্থা কৰিছে বিভাগে৷ যাৰ সহায়ত ঘটনাস্থলীতে আৰক্ষীয়ে পৰীক্ষা কৰিব পাৰিব জব্দকৃত ড্ৰাগছ৷\nPrevious articleসন্ত্ৰাসবাদীৰ নৃশংসতা, কৰুণভাৱে নিঃশেষ আৰক্ষী বিষয়াৰ পৰিয়াল\nNext articleকূটাঘাতৰ ষড়যন্ত্ৰ! পাকিস্তানৰ গতি-বিধিয়ে উদ্বেগ বঢ়াইছে ভাৰতীয় সেনাৰ


চোৰৰ বিলৈ ! তীৰ্থনগৰীত ৰাইজে ধৰিলে গুৱাহাটীৰ গৰুচোৰ, পানীৰ মাজত বিলাসী বাহন– News18 assam\nচোৰৰ বিলৈ ! তীৰ্থনগৰীত ৰাইজে ধৰিলে গুৱাহাটীৰ গৰুচোৰ, আন এঠাইত গৰু চুৰি কৰি পলাব লওতেই পানী আৰু মেটেকাৰ মাজত গৰুচোৰৰ বিলাসী বাহন...\nহাজোৰ ভেলামাৰীত ৰাইজে আটক কৰিলে গুৱাহাটী চানমাৰীৰ বিতোপন বৰা নামৰ গৰু চোৰটোক, যদিও চেগ বুজি বাহনখনৰ পৰা পলায়ন কৰিলে আন দুটা চোৰ। দেহৰকুৰিয়াত পানীৰ মাজত গৰু চোৰৰ বিলাসী বাহন, ৰাইজে জেচিম আলী নামৰ এটা গৰু চোৰক ধৰি গতালে আৰক্ষীক।\nLast Updated : July 31, 2021, 11:43 IST\nৰাজ্যত অব্যাহত গৰুৰ চোৰাং বেহা। দৈনিক অসমৰ গৰু চোৰাংকৈ বিক্ৰী হৈছে অন্য প্ৰান্তত। তেনে সময়তে শুকুৰবাৰে নিশা হাজোৰ দুটা স্থানত ৰাইজে বাহন জব্দ কৰাৰ লগতে আটক কৰিবলৈ সক্ষম হৈছে দুটাকৈ গৰু চোৰ।\nঘটনাৰ প্ৰথম স্থান হৈছে হাজোৰ ভেলামাৰী। ভেলামাৰীত নিশা সৃষ্টি হ'ল এক উত্তপ্ত পৰিস্থিতিৰ। স্থানীয় ৰাইজে কৰায়ত্ত কৰিলে এইখন AS-01-JC-9196 নম্বৰৰ চাৰিচকীয়া ইয়ন বাহন, লগতে বাহনৰ ভিতৰত উদ্ধাৰ কৰিলে এটা চুৰি গৰু। ভেলামাৰী অঞ্চলত সন্দেহজক অৱস্থাত প্ৰথমে বাহনখনক প্ৰত্যক্ষ কৰিছিল স্থানীয় এগৰাকী মহিলাই। সেইসময়তেই বাহনখনৰ পৰা ওলাই পৰে এটা গৰু। পুনৰ চোৰ কেইটাই গৰুটো বাহনখনত উঠাব লওতেই মহিলা গৰাকীয়ে লগালে চিঞৰ-বাখৰ। তাৰ পাছতে সেই স্থানৰ পৰা পলাব লওতেই স্থানীয় ৰাইজে ৰাজপথত গছ পেলাই আগভেটি ধৰি জব্দ কৰিলে বাহনখন। ৰাইজে আটক কৰিলে গুৱাহাটী চান্দমাৰীৰ বিতোপন বৰা নামৰ গৰু চোৰটোক, যদিও চেগ বুজি বাহনখনৰ পৰা পলায়ন কৰিলে আন দুটা চোৰ। চোৰটোৰ লগতে বাহনসহ গৰুটো জব্দ কৰে ৰাইজে। অৱশেষত ঘটনাস্থলীত উপস্থিত হ'ল হাজো আৰক্ষী আৰু ৰাইজৰ ৰোষৰ পৰা উদ্ধাৰ কৰিলে চোৰটোৰ লগতে বাহন আৰু চুৰি গৰুটো।\nঘটনাৰ দ্বিতীয় স্থান হাজোৰ দেহৰকুৰিহা। দেহৰকুৰিয়াত ৰাইজে পানীৰ পৰা উদ্ধাৰ কৰিলে AS-01-DH-8744 নম্বৰৰ এখন গৰু চোৰৰ বাহন। লগতে জেচিম আলী নামৰ এটা গৰু চোৰক ধৰি বান্ধি গতালে আৰক্ষীক। শনিবাৰে পুৱতি নিশা দেহৰকুৰিহা গাঁৱত দ্ৰুতবেগেৰে এখন চাৰিচকীয়া বাহন সুমোৱাৰ উমান পাইছিল স্থানীয় ৰাইজে। তাৰ কিছু সময় পাছতে গাঁৱৰ ভিতৰৰ এটা জলাশয়ত এখন চাৰিচকীয়া বাহন প্ৰত্যক্ষ কৰিলে ৰাইজে। খবৰ কৰা হ'ল আৰক্ষীক। আৰক্ষী ঘটনাস্থলী পোৱাৰ পূৰ্বে দূৰ্ঘটনাগ্ৰস্থ বাহনখন নিবলৈ উপস্থিত হ'ল চোৰৰ দলটোৰ এটা চোৰ। সেই সময়তেই ৰাইজে চাংসাৰীৰ পূব বোৰ্কাৰ জেচিম আলী নামৰ এই চোৰটোক ধৰি বান্ধি ৰাখি গতাই দিলে আৰক্ষীক। একে নিশাই হাজোত সংঘটিত এই গৰু চোৰৰ ঘটনাই এতিয়া তীব্ৰ চাঞ্চল্যৰ সৃষ্টি কৰিছে কৰিছে সমগ্ৰ হাজোতেই। হাজো আৰক্ষীৰ নিশ্চিদ্ৰ পহৰাৰ মাজতো এতিয়া এনেদৰে গৰু চোৰে দপদপনি চলাইছে তীৰ্থনগৰীত।\nFirst published: July 31, 2021, 11:42 IST


মাতৃদুগ্ধ — Vikaspedia\nকৃত্ৰিম গাখীৰৰ অসুবিধাসমূহ\nকেতিয়া স্তনপান আৰম্ভ কৰিব?\nকিমান সময় স্তনপান কৰাব?\nকেঁচুৱাৰ আদৰ্শ খাদ্য হ’ল ৬ মাহলৈ কেৱল মাকৰ গাখীৰ। মাকৰ গাখীৰেই কেঁচুৱাৰ বাবে সৰ্বোত্তম।\nস্তনৰ পৰা ওলোৱা প্ৰথম হালধীয়া গাখীৰখিনিক colostrum বোলে। ইয়াত বেমাৰ প্ৰতিৰোধী কাৰক (এণ্ডি বডি) থাকে।\nমাকৰ গাখীৰত উপযুক্ত পৰিমাণত প্ৰ’টিন আৰু চৰ্বি থাকে। তদুপৰি ইয়াত দুগ্ধ শৰ্কৰা (lactose), খাদ্যপ্ৰাণ, লৌহ পদাৰ্থ, খনিজ পদাৰ্থ, পানী, উৎসেচক (enzyme) উপযুক্ত পৰিমাণত থাকে।\nমাতৃদুগ্ধ পৰিষ্কাৰ আৰু বীজাণুমুক্ত। ইয়াত বীজাণু প্ৰতিৰোধকাৰী কাৰক থাকে।\nমাতৃদুগ্ধ সকলো সময়তে কেঁচুৱাই গ্ৰহণ কৰিব পৰাকৈ প্ৰস্তুত হৈ থাকে। ইয়াক প্ৰস্তুত কৰাৰ প্ৰয়োজন নহয়।\nস্তন্যপানে কেঁচুৱা আৰু মাকৰ মাজত এক আৱেগিক সম্বন্ধ গঢ়ি তোলে।\nমাতৃদুগ্ধই কেঁচুৱাক কিছুমান সংক্ৰামক ৰোগ, যেনে – পেট চলা, শ্বাসতন্ত্ৰৰ ৰোগ আদিৰ পৰা ৰক্ষা কৰে।\nমাতৃদুগ্ধ পান কৰা কেঁচুৱাই অন্য কেঁচুৱাতকৈ কম সংবেদনশীল (allergic) ৰোগত ভোগে।\nমাতৃদুগ্ধ পান কৰা কেঁচুৱাই পাছৰ জীৱনত অন্য শিশুতকৈ সকলো ক্ষেত্ৰতে পাৰদৰ্শিতা দেখুৱায়।\nস্তন্যপান কৰোৱা মাতৃসকলৰ ৪ ৰ পৰা ৬ মাহলৈ গৰ্ভধাৰণৰ ভয় নাথাকে।\nকেঁচুৱা জন্মৰ পাছত হোৱা ৰক্তক্ষৰণৰ সম্ভাৱনা কম।\nস্তন আৰু গৰ্ভাশয়ৰ কৰ্কট ৰোগৰ বিৰুদ্ধে সুৰক্ষা গঢ়ি উঠে।\nস্তন্যপানে মাতৃৰ গৰ্ভধাৰণৰ পূৰ্বাৱস্থাৰ অৱয়ব ঘূৰাই অনাত সহায় কৰে।\nউপযুক্ত পৰিমাণত প্ৰ’টিন, চৰ্বি, খাদ্যপ্ৰাণ, খনিজ পদাৰ্থ আৰু পানী নাথাকে।\nএই গাখীৰবোৰে কেঁচুৱাক উপযুক্ত পৰিপুষ্টিৰ যোগান নধৰে। বিভিন্ন সংক্ৰামক ৰোগৰ পৰা শৰীৰক ৰক্ষা নকৰে।\nকৃত্ৰিম গাখীৰে বদহজম, এলাৰ্জি আদি কৰে।\nকৃত্ৰিম গাখীৰ বটলেৰে দিয়া হয়। বটলটো বাজীণুৰ দ্বাৰা সোনকালে সংক্ৰমিত হয়। বটলবোৰ পৰিষ্কাৰ কৰিবলৈ কঠিন আৰু প্ৰতিবাৰ খুওৱাৰ পাছত উতলাব লাগে।\nকৃত্ৰিম গাখীৰ খুওৱা কেঁচুৱাবোৰক বীজাণুৱে সহজে আক্ৰমণ কৰে। ডায়েৰিয়া আৰু অপৰিপুষ্টিত ভোগে। পেটৰ অসুখ হয় বুলি আৰু খৰচ কমাবৰ বাবে গাখীৰত মাকে পানী বেছিকৈ মিহলায়।\nজন্মৰ পাছত যিমান সোনকালে পাৰি কেঁচুৱাক স্তনপান কৰাব লাগে। কেঁচুৱাক প্ৰথম খাদ্ঠ মাকৰ গাখীৰ হোৱা উচিত।\nকেঁচুৱাক কিমান সময় স্তনপান কৰাব তাৰ কোনো ধৰা-বন্ধা সময় নাই। এটা স্তন সম্পূৰ্ণকৈ খুওৱাৰ পাছত আনটো স্তন খুৱাব লাগে।\nকেঁচুৱাই উপযুক্ত পৰিমাণৰ গাখীৰ পাইছে নে নাই কেনেকৈ জানিব?\nমাতৃসকলে চিকিৎসকক সাধাৰণতে সোধা প্ৰশ্ন হ’ল – তেওঁলোকে কেনেকৈ জানিব কেঁচুৱাই উপযুক্ত পৰিমাণৰ গাখীৰ পাইছেনে না। প্ৰথমকেইদিনত যেতিয়া কেঁচুৱাই ক’ল’ষ্ট্ৰাম (colostrum) খাই থাকে, তেতিয়া এখন বা দুখন কাপোৰ তিনিতলেই হ’ল। যেতিয়া গাখীৰ ওলায় (তৃতীয় বা চতুৰ্থ দিনত) ৬ – ৰ পৰা ৮ খন কাপোৰ দিনে তিতিব লাগে। প্ৰথম কেইমাহত কেঁচুৱাই দিনটোত ২ ৰ পৰা ৫ বাৰ পায়খানা কৰে। পৰ্যাপ্ত পৰিমাণৰ গাখীৰ পোৱা কেঁচুৱা প্ৰাণৱন্ত আৰু স্বাস্থ্যৱান হয়। ছালৰ ৰং উজ্জ্বল হয়, ছাল দৃঢ় (Firm)হয়, শৰীৰৰ দৈৰ্ঘ্য বাঢ়ে। মূৰৰ পৰিধি বাঢ়ে আৰু সুন্দৰকৈ টোপনি যায়।\nআপোনাৰ সন্তানক স্তন্যপানৰ পৰা বঞ্চিত নকৰিব।\nলেখিকা: ডাঃ দুলুমণি কলিতা।


ফিউজন ষ্টিম চিকেন (ইন্দুকল্প শইকীয়া) - সাহিত্য ডট অৰ্গ\nগানত “ফিউজন”, সাজ-পাৰত “ফিউজন” যদি হ’ব পাৰে, ৰন্ধনত “ফিউজন” কিয় নহ’ব ! দক্ষিণ আৰু পূৱক একাকাৰ কৰি এইয়া পোন প্ৰথমবাৰৰ বাবে একলগে মিক্সিত উঠিছে কেচা নাৰিকল আৰু সৰিয়হ!\nব্ৰইলাৰ মাংস : আধা কেজি (ব’নলেচ হ’লে সুবিধাজনক)\nসৰিয়হ(বগা) : ৫-১০ গ্ৰাম\nকেচা নাৰিকল : সৰু সৰু ৯-১০ চিটা (নাৰিকল ৰুকিও ল’ব পাৰে)\nশুকান জলকীয়া – ৫ টা\nগোল নেমু – আধা ফাল\nনহৰু – ২ টা\nআদা – সোৱাদৰ জোখত\nকলপাত – এখন\nনৰসিংহ পাত – ১৫-২০ টা\nচিক্কেন মছলা. জিৰা-জালুক – সোৱাদৰ জোখত\nধনীয়া পাত, কেচা জলকীয়া, কেচা পিয়াজ\nপ্ৰস্তুত প্ৰণালী –\nসৰিয়হ আৰু শুকান জলকীয়া খিনি প্ৰথমেই পানীত তিয়াই লওক যাতে কোমল হৈ থাকে। মাংসখিনি ভালকৈ ধুই পানী টুকি মিঠাতেল, চিক্কেন মছলা, জিৰা, অলপমান হালধি আৰু নিমখ সানি থওক। এতিয়া দুটা মজলীয়া আকাৰৰ পিয়াজ, নহৰু দুটা, সোৱাদৰ জোখত আদা, সৰু সৰু কাটি লোৱা নাৰিকল কেইচিটা, তিয়াই কোমলাই লোৱা সৰিয়হ আৰু শুকান জলকীয়া আৰু দুটামান নৰসিংহ পাত মিক্সিত ভালদৰে পিহি লওক। মিক্সিত প্ৰস্তুত কৰা এই মিশ্ৰণখিনি মছলা সানি থোৱা মূৰ্গী মাংসখিনিৰ লগত হাতেৰে ভালদৰে মিহলাই দিয়ক। মিহলাই লৈ নেমু আধাফাল চেপি সেইখিনি তেনেকৈ কমেও দুঘণ্টা থৈ দিয়ক যাতে মাংসখিনি এই অৱস্থাতেই আধা সিজাৰ দৰে হৈ পৰে। কলপাত খন ভালদৰে জুইত সেকি মিঠাতেল সানি পিয়াজ আৰু নৰসিংহ পাত চটিয়াই লওক। দুঘণ্টাৰ পিছত মছলা সনা মাংসখিনি মিঠাতেল, পিয়াজ আৰু নৰসিংহ পাত থকা কলপাত খনত সৰু সৰু টোপোলা ভালদৰে বান্ধি লওক।\nভাপত দিবৰ বাবে সকলোৱে নিজৰ সুবিধা অনুসৰি বাচন ব্যৱহাৰ কৰিব পাৰে। ইডলি ৰন্ধা ষ্টেণ্ড থাকিলে সেইয়া প্ৰেচাৰ কুকাৰত দি তাত কলপাতত বন্ধা মাংসৰ টোপোলা থৈ পানীৰ উতল অহাৰ পৰা আধা ঘণ্টা সময় ভাপত দিয়ক আৰু আধাঘন্টাৰ পিছত জুই নুমুৱাই ঠাণ্ডা হ’বলৈ দিয়ক।\nসৰু সৰুকৈ কুটা কেচাপিয়াজ, ধনীয়াপাত, কেচাজলকিয়াৰ মিশ্ৰণ এটা প্ৰস্তুত কৰি টোপোলাৰ পৰা মছলাৰে সৈতে মাংসখিনি উলিয়াই পিয়াজ-জলকীয়া-ধনীয়াপাতৰ মিশ্ৰণটো তাত চটিয়াই দি গৰমে গৰমে পৰিৱেশন কৰক । কলপাত-নহৰু-নৰসিংহ পাত-নাৰিকল আৰু সৰিয়হৰ সুগন্ধিৰ লগত মূৰ্গীৰ মাংসই এক অভুতপূৰ্ব সোৱাদ দিবলৈ সক্ষম হ’ব।\nবিধিসন্মত সতৰ্কীকৰন : নাৰিকলৰোকা আৰু সৰিয়হৰ মিশ্ৰণে দুৰ্ব্বল পাকস্থলীত প্ৰচণ্ড আক্ৰমণ কৰাৰ সম্ভৱনা নুই কৰিব নোৱাৰি।\n← বিদ্যালয়, শিক্ষাৰ সূত্ৰ, পৌৰাণিক শিক্ষা-ব্যৱস্থাপনা বনাম সাম্প্ৰতিক শিক্ষা ৰুমা দেৱী কেওঁট\nমৰিগাঁও জিলাত প্ৰচলিত কথিত অসমীয়া – মৰিগঞা লোকভাষাৰ বিষয়ে কিছুকথা : মনোজ কুমাৰ মহন্ত →\nমাছৰ কণী সৰিয়হৰ সৈতে–সাধনা দেৱী দাস\nতিতা ভেকুৰিয়ে সৈতে কচুথুৰিৰ পিটিকা –নমি বৰা ফুকন


Translations < Assamese < 5.4.x < GlotPress — WordPress.org\nTranslation of 5.4.x: Assamese\nFilter ↓ • Sort ↓ • All (3,834) • Translated (3,584) • Untranslated (250) • Waiting (3) • Fuzzy (0) • Warnings (3) • Current Filter (418)\nদাখিল কৰক\t Details\n2015-09-23 22:57:39 UTC\nবিশেষ ছবি সজাওক\t Details\nবিশেষ ছবি সজাওক\n2015-09-23 22:57:57 UTC\nআপুনি ইতিমধ্যে প্ৰৱেশ কৰিছে। পুনৰ পঞ্জীয়ন কৰাৰ প্ৰয়োজন নাই!\t Details\nআপুনি ইতিমধ্যে প্ৰৱেশ কৰিছে। পুনৰ পঞ্জীয়ন কৰাৰ প্ৰয়োজন নাই!\n2015-09-23 22:56:40 UTC\nদুঃখিত, নতুন পঞ্জীয়ন বৰ্তমান অনুমোদিত নহয়।\t Details\nদুঃখিত, নতুন পঞ্জীয়ন বৰ্তমান অনুমোদিত নহয়।\n2015-09-23 22:56:41 UTC\nচাইট পঞ্জীয়ন নিষ্ক্ৰিয় হৈ আছে। Details\nচাইট পঞ্জীয়ন নিষ্ক্ৰিয় হৈ আছে।\nআপুনি প্ৰথমতে প্ৰৱেশ কৰিব লাগিব, তাৰ পাছত এটা নতুন চাইট তৈয়াৰ কৰিব পাৰিব।\t Details\n%s: Login URL.\nআপুনি প্ৰথমতে প্ৰৱেশ কৰিব লাগিব, তাৰ পাছত এটা নতুন চাইট তৈয়াৰ কৰিব পাৰিব।\nআপোনৰ ই-মেইল শুদ্ধকৈ ভৰাইছিলনে? আপুনি %s ভৰাইছিল; যদি it’s এইটো অশুদ্ধ, তেনেহ'লে আপুনি আপোনাৰ ই-মেইল নাপাব।\t Details\nআপোনৰ ই-মেইল শুদ্ধকৈ ভৰাইছিলনে? আপুনি %s ভৰাইছিল; যদি it’s এইটো অশুদ্ধ, তেনেহ'লে আপুনি আপোনাৰ ই-মেইল নাপাব।\n2015-09-23 22:56:42 UTC\nঅকণমান অপেক্ষা কৰক। কেতিয়াবা আমাৰ নিয়ন্ত্ৰণৰ বাহিৰৰ কাৰ্যপ্ৰণালীৰ বাবে ই-মেইল পোৱাত পলম হ'ব পাৰে।\t Details\nঅকণমান অপেক্ষা কৰক। কেতিয়াবা আমাৰ নিয়ন্ত্ৰণৰ বাহিৰৰ কাৰ্যপ্ৰণালীৰ বাবে ই-মেইল পোৱাত পলম হ'ব পাৰে।\nআপুনি যদি এতিয়াও আপোনাৰ ই-মেইল পোৱা নাই, তেনেহ'লে আপুনি কৰিব পাৰে:\t Details\nআপুনি যদি এতিয়াও আপোনাৰ ই-মেইল পোৱা নাই, তেনেহ'লে আপুনি কৰিব পাৰে:\nঅভিনন্দন! আপোনাৰ নতুন চাইট, %s, প্ৰায় সম্পূৰ্ণ হৈছে।\t Details\nঅভিনন্দন! আপোনাৰ নতুন চাইট, %s, প্ৰায় সম্পূৰ্ণ হৈছে।\nমোক এটা চাইট দিয়ক!\t Details\nমোক এটা চাইট দিয়ক!\n2015-09-23 22:56:45 UTC\n%s চাইটটো আপোনাৰ।\t Details\n%s চাইটটো আপোনাৰ।\nচাইট তৈয়াৰ কৰক\t Details\nচাইট তৈয়াৰ কৰক\nএটা বঢ়িয়া চাইট ডোমেইন যদি আপুনি ব্যৱহাৰ কৰিব খোজা নাই, তেনেহ'লে নতুন ব্যৱহাৰকাৰীলৈ এৰি দিয়ক। নহ'লে এতিয়াই লওক!\t Details\nএটা বঢ়িয়া চাইট ডোমেইন যদি আপুনি ব্যৱহাৰ কৰিব খোজা নাই, তেনেহ'লে নতুন ব্যৱহাৰকাৰীলৈ এৰি দিয়ক। নহ'লে এতিয়াই লওক!\nআপুনি সদস্য হৈ থকা চাইটসমূহ:\t Details\nআপুনি সদস্য হৈ থকা চাইটসমূহ:


দাঁতোন (ইংৰাজী: Toothbrush ) আধুনিক টুথব্ৰাছৰ উদ্ভাৱক হ'ল ইংলেণ্ডৰ ক্লাৰ্কনেল্ডৰ উইলিয়াম আড্ডিছ (Willam Addis) ৷ ১৭৮০ চনত তেওঁ গৰুৰ নেজৰ চুলি কাটি টুথব্ৰাছ তৈয়াৰ কৰিছিল৷ ব্ৰাছৰ নালবোৰো আছিল গৰুৰ তপিনাৰ হাড়ৰ৷ ১৪৯৮ চনত চীনদেশত প্ৰথম গাহৰিৰ ঠৰঙা নোম ব্যৱহাৰ কৰি টুথব্ৰাছ তৈয়াৰ কৰা হৈছিল৷৷ ১৯৩৬ চনৰপৰা ১৯৯৮ চনৰ ভিতৰত পৃথিৱীত ৩০০০ টা দাঁতোনৰ পেটেণ্ট হৈছে৷ \nইজিপ্তৰ মৈদামত পোৱা সমলমতে ৫০০০ বছৰ পূৰ্বৰেপৰা ইজিপ্তবাসীয়ে টুথব্ৰাছ ব্যৱহাৰ কৰিছিল বুলি জনা যায়৷ তেতিয়াৰ টুথব্ৰাছবোৰ আছিল গছৰ ঠাৰিৰ৷ তাৰো আগতে মেছোপটেমিয়াৰ মানুহে কেটেলা পহুৰ কাঁইট,গছৰ কাঁইট,চৰাইৰ পাখি আদিৰে দাঁত পৰিষ্কাৰ কৰিছিল৷ ভাৰতৰ আয়ুৰ্বেদ শাস্ত্ৰতো বিভিন্ন গছৰ ঠানিৰ 'দাঁতোন' হিচাপে ব্যৱহাৰ কৰাৰ উদাহৰণ আছে৷ নিম.সৌৰা,বঙালী এৰা,পচতীয়া,বকুল,তেজমুৰী বা তেজমুই লতা,কুমলীয়া বাঁহৰ লেকেচী,দীঘলতি আদি গছৰ ঠানি টুকুৰা কৰি আগটো দাঁতেৰে চোবাই মিহি আৰু কোমল কৰি তাৰে দাঁত ঘঁহিছিল৷ বিশেষকৈ আমাৰ দেশত ৰে'লত ভ্ৰমন কৰিলে ৰে'ল ষ্টেচনবোৰত ৰাতিপুৱা 'দাঁতোন' বিক্ৰী কৰা দেখা যায়৷ খ্ৰীষ্টপূৰ্ব ১৬০০ বছৰ পূৰ্বৰ চীন দেশৰ সাহিত্যত 'দাঁতোন' ব্যৱহাৰ কৰাৰ উল্লেখ আছে৷ তেওঁলোকে সুগন্ধি গছৰ ঠানিৰে দাঁতোন তৈয়াৰ কৰিছিল৷ গ্ৰীক আৰু ৰোমান সাহিত্যতো অতীজতে দাঁত-মুখ পৰিষ্কাৰ কৰাৰ বাবে 'দাঁতোন'ব্যৱহাৰ কৰাৰ কথা পোৱা যায়৷ আজিও পৃথিৱীৰ বিভিন্ন দেশত কোটি কোটি মানুহে গছৰ ঠাৰিৰ দাঁতোন ব্যৱহাৰ কৰি আছে৷\n১৯২০ চনত হেণ্ডেলডালৰ মূৰত ফুটা কৰি ব্ৰাছবোৰ লগোৱাৰ নতুন পদ্ধতি ওলায়৷ তেতিয়ালৈকে টুথব্ৰাছবোৰ প্ৰাণীদেহৰ নোমৰ পৰাই তৈয়াৰ কৰা হৈছিল৷ ১৯৩৮ চনত আমেৰিকাত নাইলনৰ ব্ৰাছ উৎপাদন হয়৷ প্ৰথম মহাসমৰৰ সময়লৈকে টুথব্ৰাছৰ ঠাৰিডাল জন্তুৰ হাড়ৰ পৰা তৈয়াৰ কৰা হৈছিল৷ নাইলনৰ ব্ৰাছৰ সুবিধা বহুত৷ কম খৰচতে আৱু অধিক পৰিমানে বিভিন্ন আকাৰৰ নাইলনৰ ব্ৰাছৰ উৎপাদন কৰিব পাৰি৷ তদুপৰি নাইলনৰ ব্ৰাছবোৰ সোনকালে শুকায়৷ ফলত বীজাণুৰ বৃদ্ধি নঘটে৷ কম দিনৰ ভিতৰতে নাইলনৰ ব্ৰাছৰ বিস্তাৰ ঘটে৷ আজিকালি বজাৰত বিভিন্ন ধৰণৰ,বিভিন্ন আকাৰৰ,বিভিন্ন ৰঙৰ,বিভিন্ন গুণ সম্পন্ন টুথব্ৰাছ ওলাইছে৷\nবিভিন্ন দেশত বিদ্যুৎৰ দাঁতোন ও পোৱা যায়৷ এই ক্ষেত্ৰত চীন দেশ আগবঢ়া৷\nদাঁতোন ব্যৱহাৰ কৰাৰ নিয়ম\nআনৰ টুথব্ৰাছ ব্যৱহাৰ কৰা অনুচিত৷ যাতে এজনৰ বেমাৰ আন এজনলৈ নাযায়৷\nব্ৰাছ কৰি উঠি ব্ৰাছডাল জোকাৰি লাগি থকা পানীখিনি শুকুৱাব লাগে৷\nব্ৰাছকৰি উঠি ব্ৰাছডাল পানীৰে ভালদৰে ধুব লাগে,যাতে টুথপেষ্ট লাগি নাথাকে৷\nটুথব্ৰাছডাল থওঁতে ওপৰলৈ মূৰ কৰি থ'ব লাগে,যাতে বতাহ লাগি শুকাই যায়৷\nএকেলগে কেইবাডালো টুথব্ৰাছ থ'লে,গাত গা লগাই থ'ব নালাগে,যাতে এডালৰ বীজানু আনডাল ব্ৰাছলৈ যাব নোৱাৰে৷\nটুথব্ৰাছডাল ব্ৰাছ কৰি সদায় শুকাব পৰাকৈ মুকলিকৈ থ'ব লাগে,বাকচ বা ড্ৰয়াৰত ভৰাই থ'ব নালাগে৷\nপ্ৰতি তিনি মাহৰ মূৰে মূৰে নতুন টুথব্ৰাছ ল'ব লাগে৷ বেয়া বা চেপেটা হোৱা টুথব্ৰাছডাল কামত নাহে৷ বৰঞ্চ দাঁতৰ আলুৰ ঘাঁহে লগাব পাৰে৷\nশান্তনু তামুলী (এপ্ৰিল ২০০৭). "টুথব্ৰাছ". নতুন আৱিষ্কাৰ খণ্ড ২০শ বছৰ (৪ৰ্থ সংখ্যা): ২৪ - ২৫.


CAA বিৰোধী আন্দোলনৰ পৰা কি সুযোগ গ্ৰহণ কৰিছে পৰেশ বৰুৱাই? |paresh-baruah-taking-advantage-of-anti-caa-protests-as-many-as-50-youths-joined-ulfa-i-qoutes-govt-sources– News18 Assam\nCAA বিৰোধী আন্দোলনৰ পৰা কি সুযোগ গ্ৰহণ কৰিছে পৰেশ বৰুৱাই?\nUpdated:January 10, 2020, 3:42 PM IST\nঅৰ্দ্ধশতাধিক যুৱকৰ আলফা(স্বাধীন)ত যোগদান, উদ্বিগ্ন চোৰাংচোৱা বাহিনী\nLast Updated: January 10, 2020, 3:42 PM IST\nনাগৰিকত্ব সংশোধনী বিল আইনত পৰিণত হোৱাৰ পূৰ্বৰে পৰা ৰাজ্যজুৰি চলা আন্দোলনক লৈ কৌশলী স্থিতি গ্ৰহণ কৰিলে নিষিদ্ধ ঘোষিত বিদ্ৰোহী সংগঠন আলফা (স্বাধীন)ৰ মুখ্য সেনাধ্যক্ষ পৰেশ বৰুৱাই ৷ আন্দোলনৰ আৱেগিক জোৱাৰৰ সময়ছোৱাৰ পূৰ্ণ সুযোগ গ্ৰহণ কৰি সদস্যভৰ্তি অভিযান তীব্ৰতৰ কৰিছে নিষিদ্ধ ঘোষিত সংগঠনটোৱে। চৰকাৰী সূত্ৰ মতে এই আন্দোলনমুখী সময়চোৱাত এই পৰ্যন্ত পঞ্চাশতকৈ অধিক যুৱক-যুৱতীয়ে যোগদান কৰিছে গৈ আলফা (স্বাধীন)ত ৷\nকেন্দ্ৰীয় চোৰাংচোৱাৰ এক শীৰ্ষ বিষয়াই NEWS18ক সদৰি কৰা মতে বিগত নৱেম্বৰৰ শেষ ভাগৰ পৰা জানুৱাৰীৰ পহিলা সপ্তাহলৈ ৬০জনতকৈও অধিক যুৱক-যুৱতীয়ে আলফা (স্বাধীন)ত যোগদান কৰিছে ৷ এই সন্দৰ্ভত কেন্দ্ৰীয় চোৰাংচোৱা বাহিনীয়ে নিজাববীয়াকৈ গৃহ মন্ত্ৰালয় আৰু প্ৰতিৰক্ষা মন্ত্ৰালয়ক প্ৰতিবেদন দাখিল কৰিছে ৷\nনৰেন্দ্ৰ মোডী নেতৃত্বাধীন NDA চৰকাৰৰ প্ৰথমটো কাৰ্যকালৰ শেষৰ পিনে নাগৰিকত্ব সংশোধনী বিধেয়ক (CAB) লোকসভাত গৃহীত হৈছিল ৷ বাকী ৰৈছিল ৰাজ্যসভাত ৷ কৌশলগত বা কাৰিকৰী কাৰণত CAB ৰাজ্যসভাত শেষ সময়ত উত্থাপন নকৰিলে মোডী চৰকাৰে ৷ সেই সময়তো অসম জ্বলিছিল ৷ সেয়া আছিল বিগত লোকসভা নিৰ্বাচনৰ আগৰ কথা ৷\nজ্বলিছিল অসম ৷ উতপ্ত হৈ উঠিছিল ৰাজ্য ৷ গণ আন্দোলনত জপিয়াবলৈ হেতাওপৰা লগাইছিল সকলো ৷ সেই আন্দোলনৰ সময়ত গণতান্ত্ৰিক আন্দোলনে কামত নিদিব বুলি আলফা (স্বাধীন) লৈ ঢাপলি মেলিছিল বহু শিক্ষিত যুৱক-যুৱতীয়ে ৷ সংখ্যাই শতকৰ ঘৰ অতিক্ৰম কৰিছিল ৷ কেন্দ্ৰীয় চোৰাংচোৱাৰ তথ্য মতে সেই সময়ত ১৩০জনত কৈ অধিক যুৱক-যুৱতীয়ে তিনিমাহৰ ভিতৰত নিষিদ্ধ ঘোষিত বিদ্ৰোহী সংগঠনটোত যোগ দিছিল ৷\nএতিয়া CAB আইনত পৰিণত হ'ল ৷ CAB হ'ল CAA ৷ বিগত বৰ্ষৰ নৱেম্বৰৰ ভাগৰ পৰা CABৰ বিৰুদ্ধে চলা আন্দোলনে CAA হোৱাৰ পিছত অধিক ভয়ংকৰ হ'ল ৷ শক্তিশালী হৈছে ৷ এনে সন্ধিক্ষণত কেন্দ্ৰীয় চোৰাংচোৱাৰ মতে ৬০ জনত কৈও অধিক যুৱক-যুৱতীয়ে আলফা (স্বাধীন)ত যোগদান কৰাতো আছিল পৰেশ বৰুৱাৰ বিশেষ ৰণকৌশল ৷\nএই সন্দৰ্ভত গভীৰ উদ্বেগ প্ৰকাশ কৰিছে অসম আৰক্ষীৰ বিশেষ শাখাৰ অৱসৰ প্ৰাপ্ত আৰক্ষী সঞ্চালক প্ৰধান পল্লৱ ভট্টাচাৰ্যই ৷ ভট্টাচাৰ্যই News18ক ক'লে, “এনে সুযোগ সদায় লৈ আহিছে আলফাই ৷ CABৰ সময়ত বহু ল'ৰা-ছোৱালীয়ে আগ-পিছ নাভাবি আলফা (স্বাধীন)ত যোগ দিছিল ৷ এইবেলিও বহুতেই যোগদান কৰাৰ খবৰ আহিছে ৷ এয়া কি খবৰ, ৰাইজে সময়ত দেখা পাব ৷”\n“আমাৰ ল'ৰা-ছোৱালীসকল এতিয়াও অধিক কৰ্মমুখী হৈ উঠা নাই ৷ মানে যি হাৰত কৰ্মস্পৃহা বাঢ়িব লাগিছিল, সেই হিচাপে বৃদ্ধি পোৱা নাই ৷ বহিৰাগতই সুবিধা লৈ আছে ৷ কথাবোৰ আৱেগত কৈ যুক্তিৰে যুৱ প্ৰজন্মই ভাৱিব লাগে ৷ বহু সংখ্যক যুৱক-যুৱতীয়ে হতাশাগ্ৰস্ত হৈ নিষিদ্ধ ঘোষিত সংগঠনত যোগ দিয়ে ৷ এয়া বছৰৰ পিছত বছৰ হৈ থকা কথা”, ক'লে অৱসৰপ্ৰাপ্ত ভাৰতীয় আৰক্ষী সেৱাৰ বিষয়া পল্লৱ ভট্টাচাৰ্যই ৷\nCAA বিৰোধী গণ আন্দোলন আৰু পৰেশ বৰুৱাৰ ৰণ কৌশল সন্দৰ্ভত ভট্টাচাৰ্যই ক'লে, “তেওঁৰ দৰে এজন লোকে নিশ্চিতকৈ সময়ৰ সদ ব্যৱহাৰ কৰিব ৷ সেয়া প্ৰতিপন্ন হৈছে ৷ দিল্লীয়ে অসমৰ সৈতে দূৰত্ব নকমালে সমস্যা সমাধান নহ'ব ৷ আজিও আমাৰ যুৱক-যুৱতীয়ে বহু সময়ত দিল্লী বহু দূৰ বুলি ভাৱিবলৈ বাধ্য হয় ৷ ফলত আলফাৰ দৰে সংগঠনত যোগদান কৰে ৷”\nFirst published: January 10, 2020, 3:42 PM IST


Home CHINTAN LAKHYA-JYOTI-NATH চিন্তন লক্ষ্যজ্যোতি নাথ চিন্তন\nxukhdukh.com March 31, 2015 CHINTAN, LAKHYA-JYOTI-NATH, চিন্তন, লক্ষ্যজ্যোতি নাথ,\nযান্ত্ৰিক মানৱ কৰি তুলিছো নেকি নৱ-প্ৰজন্মক?\n"১০০ ভিতৰত মাত্র ৮৭ পাইছা, এই গতিৰে তোমাৰ কি হ'ব তন্ময়? তোমাৰ লগৰ শিল্পীয়ে ৯৪ পালে; তুমি যেনেকৈ হ'লেও ১ নম্বৰ হ'বয়ে লাগিব, এনেকৈ কম নম্বৰ পালে ডাঙৰ স্কুলত চিট নোপোৱা, চৰকাৰী স্কুলত সেই সাধাৰণ ল'ৰা-ছোৱালীৰ দৰে পঢ়িব লাগিব; দেখিছানে কাষৰ মানুহ ঘৰৰ দাদাজনে ইঞ্জিনিয়াৰ কৰে, অমুকৰ জীয়েকে ডাক্তৰ কৰে এই গতিত তুমি কি কৰিবা জীৱনত..." -এইবোৰ হৈছে আজিকালি বহু মাক-দেউতাকে নিজ সন্তানক প্রতিটো মূহূর্তত শুনাই থকা কিছুমান বাক্য। নিজৰ ল'ৰা-ছোৱালীৰ সেই ক্ষমতাখিনি থাকক বা নাথাকক সেইটো উপলব্ধি কৰিব সময় নাই, এটাই কথা পৰীক্ষাত ৯৯ পাব লাগিব, ১ নম্বৰ হ'ব লাগিব।\nসৰুৰে পৰাই আমাৰ মাক-দেউতাকবোৰে সন্তানবোৰৰ মূৰত এই পোক সোমোৱাই দিয়ে, এবাৰো বুজিবলৈ মন নকৰে নিজ সন্তানটোৱেনো কি হ'ব বিছাৰে! লাগিলে সন্তানৰ লেখক, গায়ক, ফটোগ্রাফাৰ, শিক্ষক আদি হোৱা ইচ্ছা থাকক, কিন্তু পিতৃ-মাতৃয়ে সিহঁত টোপনিৰ পৰা চকু মেলাৰ পৰা শুবলৈ যোৱালৈকে এটা কথায়ে "তুমি ডাক্তৰ, তুমি ইঞ্জিনিয়াৰ হ'ব লাগিব; তেতিয়া ধেৰ দৰমহা পাবা, ডাঙৰ গাড়ী, তিনি মহলীয়া ঘৰ সাজিব পাৰিবা.." ! যাৰ ফলস্বৰুপে নিজ সন্তানক ভালতকৈ ভাল, দামী স্কুলত পঢ়োৱা এক প্রতিযোগিতা আৰম্ভ হয়। আজিকালি মাক-দেউতাকে ভাবে চৰকাৰী বিদ্যালয় আৰু অসমীয়া মাধ্যমত পঢ়িলে সন্তানৰ ভৱিষ্যত অন্ধকাৰ। চাকৰি পোৱা দূৰৈৰ কথা, ক'ৰবাত ইংৰাজীত কথাও পাতিব নোৱাৰিব। সেইবাবে দামী (অলপ ষ্টাইলিচ নাম থকা) ইংৰাজী মাধ্যমৰ বিদ্যালয়ত নাম লগাই দিয়ে। এইকাণ্ড বোৰ দেখি মোৰ কেতিয়াবা হাঁহি(!) উঠে।\nময়ো চৰকাৰী অসমীয়া মাধ্যমত পঢ়ি এতিয়া দেশৰ সন্মানজনক ঠাইত সৰুকৈ হ'লেও সন্মানজনক চাকৰি কৰি আছো। ইয়াত দুটা ভাষাই চলে হিন্দী আৰু ইংৰাজী। ক'তা অসমীয়া মাধ্যমত পঢ়িয়ো দেখোন আমি দুয়োটা ভাষা বুজো, ভঙা ভঙাকৈ বুলি অনুভৱ কৰিলেও মনৰ কথা স্পষ্টকৈ ক'বও পাৰো। অলপ দিনৰ পাছত যে আৰু ভালকৈ ক'ব পাৰিম তাত মোৰ বিশ্বাস আছে। লগতে এনে বহু মানুহৰ নাম ক'ব পাৰিম, যিয়ে অসমীয়া মাধ্যমত পঢ়ি অসমত নহয়, ভাৰততে নহয়, বিদেশতো প্রতিষ্ঠিত হৈছে।\n"মাধ্যম কেতিয়াও শিক্ষ্যাৰ অন্তৰায় হ'ব নোৱাৰে"। অসমত আৰু এটা গুৰুতৰ সমস্যাৰ সৃষ্টি হৈছে, যিটো সমস্যাৰ কথা অভিভাৱক, শিক্ষক-শিক্ষয়িত্ৰী, বৌদ্ধিক মহলে জানিও আওকান কৰি আছে। মই কেইবাজনো ইংৰাজী মাধ্যমৰ ছাত্র-ছাত্ৰীৰ সৈতে ব্যক্তিগত ভাৱে কথা পাতি গম পাইছো তেওঁলোকে অসমীয়া পঢ়িব নাজানে, যুক্তাক্ষৰ বুজি নাপাই (আনকি মেট্ৰিক পাছ কৰা পাছতো)। ই অসমীয়া ভাষাৰ বাবে এক ডাঙৰ সমস্যা সৃষ্টি কৰিব ভৱিষ্যতে। এই ক্ষেত্ৰত মই সেই ছাত্ৰ-ছাত্ৰীত কে তেওঁলোকৰ বিদ্যালয়ৰ শিক্ষক-শিক্ষয়িত্ৰীকহে দোষাৰুপ কৰিম কাৰণ তেওঁলোকে বাকী বিষয়বোৰ শিকোৱাত যিমানে জোৰ দিছে অসমতে মাতৃভাষা শিকোৱাত সিমান জোৰ দিয়া নাই, নহ'লেনো নিজ মাতৃভাষা পঢ়িব নোৱাৰেনে!! অসমৰ বৌদ্ধিক মহলে এই সমস্যাটোত যেন অলপ চকু দিয়ে। আজিকালি প্ৰথম, দ্বিতীয় শ্ৰেণীত পঢ়া পঢ়া কণ কণ ছাত্র-ছাত্রীবোৰৰ পিঠিত কঢ়িয়াই ফূৰা বেগটো দেখিলেই মোৰ ভয় লাগে। এনে লাগে পঢ়িবলৈ নহয় পিঠিত বোজা লৈ আর্মীৰ ট্রেইনিং কৰিবলৈ হে যেন গৈছে। আর্মীৰ ট্রেইনিংবোৰতো কঢ়িয়াব পৰা ক্ষমতাতকৈ অধিক বোজা পিঠিত দি প্ৰশিক্ষণ দিয়ে।\nআজিৰ বহু কণ কণ ল'ৰা-ছোৱালীয়ে মার্বল খেলি পোৱা নাই, তামোলৰ ঢকোৱাই বনোৱা চুচৰি যোৱা গাড়ীত বহি পোৱা নাই, দুডাল গছত ৰছীৰে বান্ধি লৈ তাত বহি ঝুলনা খেলি পোৱা নাই, চাইকেলৰ টায়াৰ হাতেৰে চলাই চলাই দৌৰি পোৱা নাই। কোনো কোনো মাক দেউতাকে আকৌ সন্তানত মাটিত ভৰিতোও থব নিদিয়ে; লেতেৰা হ'ব, বেমাৰ হ'ব মাটিত খালী ভৰিৰে খেলিলে, তেনে মানসিকতা।\nতেনে মাক-দেউতাকক মোৰ সুধিবলৈ মন যায় "আপুনি বাৰু সৰু থাকোতে চেণ্ডেল-জোতা পিন্ধিয়ে খেলিছিল নে? খালি ভৰিৰে খেলোতে আপোনাৰ কেইবাৰ অসুখ হৈছিল...?" সিদিনা বাইদেউ এগৰাকীৰ ঘৰলৈ গৈছিলো। তেখেতৰ ছোৱালীয়ে এইবাৰ ক্লাছ ফ'ৰ পাইছে। তাই মোক জীয়েকৰ পৰীক্ষাৰ মার্কশ্বিত আদি দেখোৱাই কিতাপবোৰ দেখুৱালে। মইতো তাইৰ কিতাপ দেখি অবাক। ইমান কিতাপ মই মেট্রিক দিওঁতেও পঢ়া নাই, তাই চতুৰ্থ শ্ৰেণীতে পঢ়িছে। বুজি নাপাওঁ আজিৰ শিক্ষা ব্যৱস্থাই কণ কণ ছাত্র-ছাত্রীক কি বনাব খুজিছে। যদি মনত ৰখা(স্মৃতি) শক্তি ওপৰত ভিত্তি কৰিয়ে কোন চোকা কোন চোকা নহয় নির্ণয় কৰিব খুজিছে তেন্তে এই ছাত্র-ছাত্রীবোৰক জোখতকৈ বেছি কিতাপ দি ইমান চাপ কিয় প্রয়োগ কৰা হৈছে? এটা নিদিষ্ট বয়সত স্মৃতি শক্তি কিমান হ'ব পাৰে তাৰ লগত তুলনা কৰি কিতাপ পঢ়িবলৈ দিব লাগে, অন্তত পাঠ্যপুথি।\nকিছুমান ব্যক্তিগত বিদ্যালয়ে আকৌ নিজৰ বিদ্যালয়খনৰ নাম জিলিকাবলৈ, নিজৰ আধুনিকতা দেখুৱাবলৈ কিতাপৰ সংখ্যা বৃদ্ধি কৰে। মুঠৰ ওপৰত আজিৰ ছাত্র-ছাত্রী সাধাৰণ মানৱ নহয়, যেন যান্ত্রিক মানৱহে। ৰাতিপুৱা শুই উঠিয়ে টিউচন, তাৰ পাছত স্কুল, তাৰ পাছত অলপ জিৰাই আকৌ টিউচন নহ'লে মোবাইল/কম্পিউটাৰতে ভিডিঅ' গেম, তাৰ পিছত ৰাতি পঢ়া আৰু তাৰপাছত শুই পিছদিনা সেই একেই কর্ম। বহুতেই আমীৰ খানৰ "থ্ৰী-ইডিয়ট" আৰু "তাৰে জমীন পৰ" চিনেমাখন নিশ্চয় চাইছে। যিসকলে আজিলৈকে চোৱা নাই সেইসকলক মই চাবলৈ অনুৰোধ কৰিছো।\nতাৰোপৰি বিশেষকৈ যিসকল মাক-দেউতাকৰ সন্তান প্রথম শ্রেণীৰ পৰা সপ্তম শ্রেণীলৈকে পঢ়ি আছে, তেওঁলোকে যোৱা ২ জানুৱাৰীত 'টেক ইট ইজি' নামৰ হিন্দী চলচিত্র এখন মুক্তি পাইছে, সেইখন ছবি চোৱাতো অতিশয় প্ৰয়োজনীয় বুলি অনুভৱ কৰো। 'টেক ইট ইজি' চিনেমাখনত বলীউদৰ কোনো খ্যাতনামা অভিনেতা-অভিনেত্রী নাই সেইবাবে জনসাধাৰণৰ মাজত ভালকৈ প্রচাৰ হোৱা নাই, কিন্তু সকলোৰে বাবে উপভোগ্য বৰ সুন্দৰ চিনেমা। এই চিনেমাখন চালেই এই বিষয়ে ক'ব খোজা বহু কথাই নিজেই বুজি পাব।\nএই তীব্র প্রতিযোগিতামূলক শিক্ষা ব্যৱস্থাৰ ফলত কণ কণ ছাত্র-ছাত্রীৰ মনত ইজনে সিজনৰ প্রতি কিদৰে গোপন শত্ৰুতা গঢ়ি উঠে সেইকথা "'টেক ইট ইজি" চিনেমাখনত ভালদৰে দেখুওৱা হৈছে। এই শত্ৰুতা আমাৰ বাবে বা অভিভাৱকৰ বাবে সাধাৰণ কথা, কিন্তু সেই কণ কণ ছাত্র-ছাত্রীৰ বাবে ই এক মানসিক অশান্তিৰ কাৰণ হৈ পৰে। বহু পিতৃ-মাতৃয়ে সন্তানক প্রথম হ'বলৈ দিয়া হেঁচাও সন্তানৰ বাবে এক মানসিক অশান্তিৰ কাৰণ হ'ব পাৰে, সেইকথা অতি সুক্ষ্মভাৱে অভিভাৱকে নজৰ দিব লাগে। আপোনাৰ সন্তান যাতে প্ৰতিযোগিতা আৰু আধুনিকতাৰ দৌৰত পৰি প্ৰকৃতিৰ সৈতে ছিন্নমূল হোৱা যন্ত্ৰ মানৱলৈ পৰিণত নহয় তাৰ বাবেই আপোনালোকেই সচেতন হব লাগিব। এয়া অভিভাৱক সকলৰ বাবে সঁচাই এক প্ৰত্যাহ্বানেই।\nলেখক নৌ সেনাবাহিনীত মুম্বাইত কৰ্মৰত, ফোন-৯৯৬৯৩৪০৫৮৭\nTags # CHINTAN # LAKHYA-JYOTI-NATH # চিন্তন # লক্ষ্যজ্যোতি নাথ


মমতাৰ নামত হ'ব লাগে 'খেলৰত্ন' বঁটা,কোনে ক'লে? -\nHomeৰাষ্ট্ৰীয়মমতাৰ নামত হ'ব লাগে 'খেলৰত্ন' বঁটা,কোনে ক'লে?\nমমতাৰ নামত হ’ব লাগে ‘খেলৰত্ন’ বঁটা,কোনে ক’লে?\nপশ্চিমবংগ: ‘খেলৰত্ন’ বঁটা মমতা বেনাৰ্জীৰ নামত হ’ব লাগে! এইবাৰ জনপ্ৰিয় ইউটিউবাৰ কুনাল কামৰাই সামাজিক মাধ্যমত এই বিভ্ৰান্তিমূলক মন্তব্য কৰিছে। শনিবাৰে ‘খেলৰত্ন’ বঁটাৰ নাম উল্লেখ নকৰাকৈ কুনালে কয়, ‘বিষয়টো মমতা বেনাৰ্জীৰ নামত হ’ব লাগে। কাৰণ তেওঁহে প্ৰকৃত খেলখন খেলিছিল…’।\nউল্লেখ্যে যে, শুকুৰবাৰে নৰেন্দ্ৰ মোদী চৰকাৰে ৰাজীৱ গান্ধী ‘খেলৰত্ন’ বঁটা ‘মেজৰ ধ্যান চান্দ খেলৰত্ন বঁটা’ হিচাপে পুনৰ নামাকৰণ কৰা হ’ব বুলি প্ৰকাশ কৰিছিল। টুইটাৰযোগে দেশৰ প্ৰধানমন্ত্ৰীয়ে সদৰী কৰে যে, ‘দেশৰ নাগৰিকসকলে খেলৰত্ন বঁটা ধ্যান চান্দৰ নামত হোৱাটো বিচাৰিছিল। তেওঁলোকৰ আৱেগক সন্মান জনাই, উক্ত বঁটাটো মেজৰ ধ্যান চান্দ খেলৰত্ন বঁটা হিচাপে পুনৰ নামাকৰণ কৰা হয়’।\nশেহতীয়াকৈ ট’কিঅ’ অলিম্পিকত ভাৰতৰ পুৰুষ হকী দলে সুদীৰ্ঘ ৪১বছৰ পাছত ব্ৰঞ্জ জয়ৰ সাফল্যৎসৱৰ সময়তে দেশৰ প্ৰধানমন্ত্ৰীয়ে এই গুৰুত্বপূৰ্ণ ঘোষণা কৰিছে। একাংশই চৰকাৰৰ এই সিদ্ধান্তক ভ্ৰূকুটি কৰি আছে যদিও দেশৰ নাগৰিকসকলৰ এটা অংশই হকীৰ প্ৰবাদপুৰুষ ধ্যান চান্দৰ নামত পদকটো উৎসৰ্গা কৰাত অত্যন্ত সুখী হৈছে। পূৰ্বৰ দৰে কুনাল কামৰাই এইবাৰো দেশৰ প্ৰধানমন্ত্ৰীৰ ঘোষণাৰ ওপৰত প্ৰতিক্ৰিয়া ব্যক্ত কৰি স্বাভাৱিকতে মোদীক সমালোচনা কৰিছে। কুনাল কামৰাৰ এই মন্তব্যৰ পাছতে হৈ-চৈ লাগিছে চৌদিশে। সামাজিক মাধ্যমত তেওঁৰ এই মন্তব্যৰ বিৰুদ্ধে সমালোচনা কৰিছে দেশৰ নাগৰিকে|\nPrevious articleবজাৰত উপলব্ধ হ’ব পুৰুষৰ গৰ্ভনিৰোধক বড়ি\nNext articleলোমহৰ্ষক হত্যাকাণ্ড : হত্যা কৰি আত্মহত্যাৰ ৰূপ দিয়াৰ চেষ্টা স্বামী পৰিয়ালৰ